
Skim 

ISk  íicl  liom  skaars  fjeltoor 
so  sag  liel  liy  geloop 
maar  loe  ek  omkyk 
was  Ity  claar. 

,,VVie’s  jy?  Praal! 

Ek  ken  jou  nie.” 

,,Nie?  Jy  ken  my  nie? 

Vir  my  wat  altyd  op 
jou  liakke  was? 

KykJ 

Kyk  waar  ek  wys.” 

Sy  spoor 

lê  cluid’lik  in  die  sand 
en  sladig  lig 
sy  uilgeteerde  hand. 
„Slaan!  ek  liet 
jou  eind'lik  ingehaal!” 


Die  Ou  Skrywer 

Díe  muskadel,  die  purper  muskadel! 

En  Een  wat  elke  trossie  tel. 

Die  parskuip  is  nou  hyna  vol. 

Slegs  één  het  in  die  sand  gerol 
en  daar  hly  lê. 

Rooi  die  hloed  wat  uit  die  korrels  hars 
maar  dor  die  sand 
wat  druppels  hloed 
tot  krematoriumas  verhrand. 

Gee  wyn,  gee  wyn, 
ou  vat  wat  op 
jou  laaste  hoepel  lê. 

Die  muskadel,  die  dorre  muskadel, 
is  hy  ook  meegetel? 

Die  Wilg 

Die  Ingenieur  het  hierdie  dam  se  wal 

met  harde  klip  gebou 

en  alles  goed  beplan, 

net  — die  wilg  Hy  vergeet, 

die  wilg  wat  langs  die  oewer  slaan. 

En  na  die  reën  het  daardie  boom  gebly, 
maar  in  die  stroom. 

Stadig,  stadig  sterf  die  boom 
en  elke  winter  droog 
’n  tak  of  twee  half  uit. 

Sy  blare  word  al  minder 

en  as  die  najaarswinde 

oor  die  waters  roer 

val  hul  een  vir  ene  af 

en  dwarrel-dwarrel  met  die  stroom 

en  sink 

uiteind’lik  na  die  bodem  af. 

Maar  sawends  as  die  skadu’s 

uit  die  weste  rank 

kom  spierwit  ibisvoëls 

in  swerms  aangevlieg 

en  as  hul  in  die  boom  gaan  sit 

met  nekke  ingehurk 

dan  lyk  dit  of  hul  bid. 

Faustus 

’Jy  praat  van  drie? 

Is  dit  dan  reg? 

Ek  wil  tog  ook 
die  Pasga  vier.” 

„Ja  drie,  jy, 

die  man  wat  kruise  maak. 

Het  jy  vergeet 
wat  almal  weet? 

Aan  daardie  derde  moet 
die  Timmerman 
van  Nasaret 
gespyker  word.  ” 

Dit  jil  en  gier  — 
party  die  lag 
en  ander  huil 
en  sê  dis  glad  nie  reg. 

Het  Ponlius  dan  nie  self 
’n  skottel  water  aangevra? 

Toe  strompel  lly 
en  val. 

„Goii  claar,  jy 
die  man  wat  van 
Cirene  hom. 

Jy’s  sterk  en  kan  dit  dra.  ” 

„E,h?  lly  het  tog  self  gesê 

dat  elhe  mens 

sy  eie  hruis  moet  dra. 

En  I ly? 

lly  han  Sy  hruis  nie  dra.  " 

Stadig  drup  dit  van 
Sy  liggaam  af; 

Dit  vleh  die  hout 
niaar  hleur  die  firmament 
’n  dowwe  rooi. 

En  Eauslus  hid  en  smeeh: 

„Een,  nel  een 

van  daardie  druppels  hloed.  ” 
liy  hid  maar  hid  verniet. 

Eh  h ou  my  hande  hah  en  wcg. 

Wie  weel  dalh  val 
die  druppel  dié  heer  reg? 

Boemelaar 

Die  hranding  het  hom  hier  gesmyt, 
en  waar  hy  op  die  seesand  lê 
hrand  al  sy  ou  verlangens  uií 
tot  as, 

en  in  sy  oë  hroei 
die  leegheid  van 
die  ewigheid. 

Hy  Moes  clie  Broocl  weer  Breek 

Dié  nag  het  Hy 
die  hrood  gehreeh 
die  wyn  geshinh. 

,Kom!  Eet  mef  My 
want  móre  sterwe  Eh.’ 

)Eh  sal  jul  lei.” 

,So  in  die  nag? 

Sal  jy  Hom  hen?” 

,Eh  hen  die  Mens, 
die  Ecn  vir  wie  eh  soen. 

Sy  hrandmaer  lyf 
geknel  in  eie  mik 
gestrop  in  eie  strik. 

Hy  hangl  Hy  hangJ 
Die  mens,  Iskariot. 

,Vrou,  wat  soek  jy  hier? 

’n  God? 

Kyk  self  — 
die  leë  grot.’ 

Hy  moes  die  brood  weer  breek 
maar  nou’s  dit  vlees 
en  pyn. 

Die  pyn  in  my 
is  Hy. 

Ek  weet: 

Hy  moes  die  brood  weer  breek. 

P.  J.  MULLER: 


I 

Ada  m I lomo 

God  is  dood.  Ek  het  Hom  vermoor.  Ek,  Adam  het  Hom  met 
my  gedrag  in  die  Tuin  van  die  Lewe  vermoor;  ek  het  Hom 
vermoor  met  dade  wat  net  my  eie  begeertes  vervul  het;  ek 
het  oorlog  gemaak  in  die  naam  van  God  en  so  dié  Naam  in 
bloed  gedrenk  en  daarvan  ’n  bespotting  gemaak  — só  het 
ek  God  vermoor;  by  die  gaskamers  en  die  moord  van 
Neurenberg  het  ek  dit  weer  gedoen. 

Nou  is  Hy  dood.  Wenend  dra  ek  Sy  lyk  rond.  Tog,  terwyl 
ek  besef  dat  Hy  dood  is,  wéét  ek  Hy  kan  nie  sterwe  nie. 
Dit  is  my  angs:  die  wete  dat  God  swyg;  dat  Hy  na  my 
kyk.  Ek  is  sy  objek.  Die  swye  van  God  is  vir  my  verskriklik. 

My  angs  is  my  eensaamte:  God  se  oog  wat  ín  my  en  ná 
my  kyk.  Ek  is  nakend  en  ek  skaam  my. 

In  my  eensaamte  het  ek  God  gesê  en  geweet  dat  ek  dit 
anders  sê  as  toe  ek  in  die  kroeg  gruwelik  met  dié  Naam 
gelaster  het.  Ek  het  God  gesê  en  die  swyende  God  het 
gelewe.  Hy  was  lyflik  by  my.  Ek  wéét  Hy  lewe,  maar  die 
angs  loop  tree  vir  tree  saam  met  my  — Wanneer  gaan  ek 
Hom  weer  dood? 


Nietzsche  het  gesê:  God  is  dood,  lewe  die  oppermens. 
Op  ’n  ander  plek  laat  hy  egter  ’n  dwaas  op  ’n  nag  na  God 
op  die  markplein  soek.  As  spotters  daarop  wys  dat  God 
dood  is,  voeg  hy  by:  ,,Julle  het  Hom  vermoor.” 

Sartre  sluit  hierby  aan  en  sê:  „God  is  dood.  ’n  Rukkie 
gelede  het  Hy  nog  met  ons  gepraat.  Nou  raak  ons  net  Sy 
lyk  aan.” 

Met  hierdie  twee  uitsprake  beweeg  die  denkers  op  die 
randgebied  van  die  waansin.  'Twee  ateïstiese  denkers  wat 
hulle  vertrekpunt  neem  in  die  uitspraak  „God  is  dood.” 
Hulle  sê  nie:  ,,God  bestaan  nie,”  maar  dat  mense  vroeër 
God  se  stem  vemeem  het,  dat  húlle  (as  verteenwoordigers 
van  die  moderne  mens)  Hom  nie  meer  ken  nie. 

Die  stryd  om  God  was  vir  Nietzsche  verskriklik  en  hy 
het  kranksinnig  geword.  Sartre  se  filosofie  is  deurdrenk 
met  agonie.  Die  agonie  van  die  mens  wat  moet  bestaan  in 
’n  wêreld  waar  mens  nog  slegs  God  se  lyk  kan  aanraak. 

Buber  wys  treffend  daarop  dat  die  God  van  die  ou 
Hebreërs  ook  ’n  God  is  wat  Hom  vir  die  mens  verberg. 
Dit,  sê  hy,  is  die  rede  waarom  Nietzsche  en  Sartre  nie  meer 
God  se  stem  verneem  nie. 

Maar  lê  daar  nie  groter  waarheid  opgesluit  in  die  woorde 
van  die  dwaas,  toe  hy  gesê  het  „Julle  het  Hom  vermoor” 
nie?  Dit  is  moontlik  dat  Nietzsche  na  sy  tyd  se  Christen- 
dom  gekyk  het  toe  hy  hierdie  woorde  geskryf  het. 

As  dit  die  geval  is,  meen  ek  dat  hy  die  klem  op  die 
verkeerde  plek  geplaas  het.  Religie  is  nie  soseer  die  verhou- 
ding  van  ’n  gemeenskap  teenoor  God  nie,  as  wat  dit  eerder 
my  persoonlike  verhouding  teenoor  Hom  beskryf  nie. 

Ek,  en  nie  die  gemeenskap  nie,  is  vir  my  dade  verant- 
woordelik.  Ek  kan  God  vermoor. 

Om  God  te  vermoor  beteken  om  ’n  onvermoë  te  hê  om 
met  Hom  in  ’n  verhouding  van  ek  — JJ  te  tree.  God  swyg 
en  Hy  kyk  na  my.  Ek  is  Sy  objek.  Tog  kan  ek  Hom  nooit  tot 
objek  maak  nie,  want  elke  gedagtekonsep  wat  ek  van  God 
vorm  is  my  eie  af-god.  God  kan  ek  slegs  ontmoet. 

Die  wete  is  my  angs.  En  my  angs  maak  dit  stil  om  my, 
só  stil  soos  die  stilte  waarin  die  profeet  God  ontmoet  het. 

My  angs  is  nie  alleen  die  stilte  waarin  ek  God  kan  ontmoet 
nie,  dit  is  ook  die  eensaamheid  waarin  ek  God  op  so  ’n  wyse 
kan  sê  dat  God  weer  met  my  sal  praat. 

U 

Ons  ken  die  verhaal  van  Abraham  wat  deur  God  beveel 
is  om  sy  seun,  sy  enigste  wat  hy  lief  had,  te  offer.  Moontlik 
het  ons  reeds  gedink  aan  die  verskriklike  besluit  wat  hy 
moes  neem.  Kierkegaard,  Sartre  en  Buber  het  veel  daaroor 
geskryf,  maar  tog  is  daar  nog  uit  te  leer. 

Op  die  oog  af  lyk  die  besluit  wat  Abraham  moes  neem 
heel  maklik;  God  het  beveel  en  as  Abraham  enigsins 
gelowig  is  moet  hy  gehoorsaam;  die  daad  is  wel  oneties, 
maar  as  God  dit  beveel,  hef  Sy  bevel  vir  die  duur  daarvan 
die  onsedelikheid  op.  Hy  is  immers  die  grond  van  die 
sedelike. 

Maar  daar  was  nog  meer  op  die  spel:  Was  dit  wel  God 
wat  beveel  het?  Was  dit  nie  dalk  Abraham  se  eie  dweep- 
siekheid  of  bloeddors  nie? 

Hy  moes  ook  vir  die  mens  kies : Hy  moes  ’n  besluit  neem 
wat  deur  almal  onder  dieselfde  omstandighede  nagevolg 
kon  word.  Het  God  dit  nie  beveel  nie  sou  hy  ’n  presedent 
skep  wat  alle  lewe  onmoontlik  sou  maak. 

Hy  moes  ook  God  kies:  Neem  hy  die  verkeerde  besluit, 
sou  hy  God  vermoor. 

Dit  was  Abraham  se  angs.  Die  angs  van  die  gewete. 

Die  gewete  is  die  naelstring  van  die  verhouding  tussen 
my  en  God.  Elke  besluit  wat  ek  moet  neem  word  deur  angs 

gedra.  Angs  dat  ek  God  sal  dood.  Ek  moet  soos  Abraham 
besluit. 

Met  die  gewete  ondersoek  ek  myself;  dit  ondersoek  wat 
ek  gister  gedoen  het,  of  dit  reg  was  óf  verkeerd.  Die 
besluite  wat  ek  vandag  neem  word  deur  die  gewete  gedoen 
en  daarom  deur  die  angs.  Angs  wat  ek  kan  ontken  maar 
nooit  ontwyk  nie. 

Met  die  gewete  ondersoek  ek  die  konvensies  van  die 
gemeenskap:  want  die  gemeenskap  ken  die  angs  nie,  ek 
dra  die  angs  daarvan. 

Die  angs  keer  dat  die  massa  nie  die  enkeling  dood  nie. 
Want  die  massa  is  geen  aggregaat  van  enkelinge  nie,  dit 
is  bloot  die  abstraksie  van  baie  mense.  In  die  massa  kan 
ek  en  my  strewe  en  angs  nie  bestaan  nie. 

Die  massa  eis  dat  ek  sal  opgaan  in  die  spankrag  van  die 
ons.  Die  groot  Ons  wat  nie  die  gewete  ken  nie,  wie  se 
besluite  deur  die  blinde  drif  en  die  brallende  geesdrif 
geneem  word. 

Die  massa  kan  nie  vir  my  besluite  neem  nie,  hoewel  ek 
verantwoordelik  is  vir  die  besluite  daarvan.  Ons  het  God 
nie  vermoor  nie,  ek  het  Hom  vermoor.  Slegs  ék  ken  die 
eensaamheid  waarin  ek  God  kan  sê  op  só  ’n  wyse  dat  Hy 
weer  met  my  sal  praat. 


III 

Kuns  is  die  liturgie  van  die  angs.  Oer-liturgie.  Dit  is  die 
ekspressie-middel  van  die  stryd  om  my  gewete. 

Kuns  worstel  met  drie  onderwerpe:  God,  die  mens  en  die 
natuur.  As  kunstenaar  staan  ek  ook  in  ’n  verhouding  tot 
die  Onbekende.  ’n  God  wat  nooit  ’n  leë  konsep  of  selfs  die 
grootste  en  die  hoogste  van  alle  konsepte  kan  wees  nie. 
Hy  is  ’n  lewende  God.  Die  God  van  Abraham,  Isak  en 
Jakob.  ’n  Lewende  God  wat  ek  slegs  kan  ontmoet. 

Oor  Hom  het  Nietzsche  só  geskryf: 

„Ek  wil  U ken,  onbekende, 

U diep  in  my  siel  grypende, 

My  lewe  soos  ’n  storm  deurvarende, 

U ondeurgrondelike,  aan  my  verwante, 

Ek  wil  U ken,  self  U dien.” 

En  later: 

„Weg! 

Hy  is  weg! 

My  laaste,  my  enigste  metgesel, 

My  groot  Vyand, 

My  beul  God  . . . !” 

Wat  ’n  uitstekende  beskrywing  van  die  angs  om  God  en 
die  onvermoë  om  Hom  te  ontmoet  en  ONS  te  sê.  Dit  kan 
beskryf  word  as  die  fenomenologie  van  die  gewete. 

In  dieselfde  trant  skryf  N.  P.  van  Wyk  Louw  ook  in 
Drie  Jode,  hoewel  hy  hierin  moontlik  nader  aan  die  aan- 
gehaalde  uitspraak  van  Sartre  staan: 

„Ek  is  self  min;  ek  is  ’n  skreeu 
uit  die  verlate  jare  op, 

Ek  is  die  stem  van  hierdie  eeu 

wat  nie  meer  klank  uit  God  kan  kry ...” 

Die  ek  wat  „nie  meer  klank  uit  God  kan  kry,”  kan 
moontlik  opgevat  word  as  die  gewete  se  worsteling  mét 
God.  — Sonder  gewete  dus  geen  kuns  nie. 

Later  in  dieselfde  gedig: 

,,Ek  is  die  wag  en  die  verlang, 

— ek  weet  ek  is  die  waarheid  nie,  — 
die  klip  wat  teen  die  krans  nog  hang, 

„die  dors,  die  gil, 
dié,  dié  is  ek;  maar  ek  is  nie 
die  plek  waarheen  U vrede  wil.” 

In  hierdie  verse  tree  die  een  groot  element  van  die 
ontmoeting  met  God  na  vore:  die  angs  om  Hom  en  die 
worsteling  met  Hom. 

As  Antoine  Roguentin  in  Sartre  se  La  Nausée  sê:  „Ons 
was  ’n  hoop  belemmerde  eksistensies,  deur  onsself  in  ver- 
leentheid  gebring,  ons  het  nie  die  minste  rede  gehad  om 
te  bestaan  nie . . . ” En:  „Oorbodig,  so  is  die  beeld  van 
Velleda.  En  ek  self  — slap,  moeg,  ’n  vuilpoets,  wat  hier 
aan  sy  sombere  gedagtes  herkou  en  dit  nie  kan  verdryf 
nie . . . Maar  ook  my  dood  sal  oorbodig  wees,”  dan  tree 
dieselfde  gedagte  na  vore,  hoewel  in  ’n  ander  vorm:  die 
sinloosheid  van  alles  sonder  die  ontmoeting  met  God. 

Maar  soos  ek  God  in  angs  en  daarom  in  die  eensaamheid 
ontmoet,  vind  ek  die  mens  omdat  ek  essensieel  eensaam  is. 
Ek  is  eensaam  gebore  en  ek  sal  eensaam  sterwe  as  ek  my 
medemens  nie  vind  nie.  Ek  is  net  vir  myself  ’n  subjek  tot 
ek  daarin  kan  slaag  om  vir  iemand  anders  jy  te  sê.  Deur 
die  mens  as  subjek  te  leer  ken  word  ek  ook  subjek  — vir 
iemand  anders. 

Holderlin  het  iewers  gesê  dat  die  mensdom  ’n  gesprek 
is.  So  is  dit,  maar  die  gesprek  tussen  mens  en  mens  is  ’n 
akte  wat  deur  liefde  en  simpatie  gedra  word.  Alleen  as  ek 
met  begrip  die  mens  wil  ontmoet,  leer  ek  iets  van  die 
wonder  van  die  bestaan.  Die  mens  kan  nooit  objek  wees 
soos  ’n  klip  een  is  nie.  Alleen  as  ek  hom  as  mens  wil 
ontmoet  verhef  ek  myself  tot  mens. 

Die  gesprek  veronderstel  altyd  twee  partye.  Tog  is  die 
een  nie  subjek  en  die  ander  objek  nie.  Albei  het  gelyke 
status.  Die  van  vennote. 

Hierdie  akte  bring  geen  „einsfuhling”  mee  nie.  Om  te 
kan  ontmoet  moet  ek  kan  distansieer.  Daar  moet  van  ’n  ek 
en  ’n  jy  sprake  wees  sonder  om  op  te  gaan  in  die  ons. 

Hierdie  herontdek  van  die  mens  is  saam  met  die  ont- 
moeting  van  God  die  enigste  weg  wat  bo  die  massa,  die 
manwelt  uitstyg.  Nie  die  dood  nie,  maar  die  lewe  is  die 
redding  van  die  mens.  Hierdie  „waarheid,”  meen  ek,  het 
Heidegger  nie  raakgesien  nie. 

Die  behoefte  aan  kontak  met  die  mens,  meen  ek,  word 
uitgedruk  in  die  reël  van  Van  Wyk  Louw: 

„en  is  enkeld,  áls  verlang 
na  heelal  en  na  samehang.” 

Hierdie  akte  het  ook  ’n  negatiewe  kant,  die  van  haat 
en  antipatie.  Tog  bly  dit  in  essensie  ’n  stryd  om  die  mens. 
Dis  bloot  ’n  erkenning  dat  ek  nie  in  staat  is  om  met  die 
andere  kennis  te  maak  nie. 

’n  Goeie  voorbeeld  van  hierdie  onvermoë  is  Sartre  se 
Huis  Clos.  Die  lewe  is  hier  die  hel  self.  „Die  ander,  dit  is 
die  hel,”  sê  hy  iewers. 

Maar  ook  die  dood  laat  die  kunstenaar  nie  die  angs  vry- 
spring  nie.  Die  vrees  vir  die  dood  is  niks  anders  as  ’n 
vrees  dat  ek  as  mens  ’n  objek  sal  word,  sonder  enige  hoop 
om  vir  God  of  mens  weer  vennoot  te  raak.  Dat  ek  ’n  dit 
sal  word. 

Baie  van  die  onsekerheid  van  die  dood  word  opgelos  deur 
die  ware  ontmoeting  met  God  en  die  wete  dat  ek  nie  anders 
kan  as  om  bloot  gespreksvennoot  in  die  dialoog  tussen 
ek  en  U te  wees  nie.  Dan  kan  die  digter  met  reg  sê: 

„Mooi  is  die  lewe  en  die  dood  is  mooi.” 


,,Die  wêreld  is  my  idee,”  sê  Schopenhauer.  Hy  gaan 
voort  deur  te  sê  dat  wat  ek  sien,  nie  die  son  is  nie,  maar 
my  son,  my  voorstelling  daarvan. 

Op  die  terrein  van  die  kuns  steek  daar  veel  waarheid  in 
hierdie  stelling.  Anders  as  in  die  wetenskap  kan  die 
kunstenaar  hier  subjektief  (in  die  gewone  betekenis  van 
die  woord)  wees.  Hy  kan  hom  toe-kokon  in  die  droom, 
sy  droom. 

Hy  kan  na  sy  liggaam  kyk  en  ’n  „R6ntgenfoto”  daarvan 
neem.  Hy  kan  opgaan  in  die  mistiek  daarvan;  hy  kan  dit 
selfs  „streng  wetenskaplik”  beskou,  met  so  ’n  tikkie  ironie 

daarby  oor  die  aanspraak  van  die  wetenskap  om  die  geheim 
van  lewe  oop  te  dek.  (Soos  in  Aan  ’n  Uroloog.) 

Oor  die  mens  en  oor  die  Onbekende  kan  hy  met  wisse- 
lende  emosies  kuns  beskryf.  Ook  oor  die  natuur  het  hy 
vrye  spel:  dan  altyd  op  soek  na  die  iets  daaragter. 

Dit  is  waar  die  „abstrakte”  skilderkuns  m.i.  die  groot 
voorsprong  het  bo  die  meer  konvensionele  rigtinge.  Laas- 
genoemde  is  veels  te  beperk  om  alle  emosies  te  vertolk  wat 
bv.  met  soveel  gemak  in  die  musiek  tot  uiting  kom. 

Vir  ’n  geestes-sieke  Van  Gogh  was  die  iets  agter  die 
landskap  van  St.  Remy,  iets  wat  in  sirkels  uitgedruk  kon 
word.  Later  sou  Jung  kon  sê  dat,  in  die  leer  van  die 
arché-tipes,  die  sirkel  God  voorstel. 

Die  abstrakte  kuns  stel  egter  geweldige  hoë  eise.  Nie 
alleen  moet  die  kunstenaar  se  tegniek  onberispelik  wees 
nie,  maar  sy  fantasie  en  metafisiese  vermoëns  word  tot 
die  uiterste  getoets. 

In  die  kuns  is  die  lewe  en  die  droom  één.  Saam  met  die 
denker  beweeg  die  kunstenaar  op  die  randgebied  van  die 
waansin.  Sy  metafisiese  agonie  is  sekerlik  nie  minder 
intens  nie. 

ELIZABETH  M.  DU  TOIT: 


Die  Put 

’n  Towenaarsbos, 

’n  groen  ou  kasteel, 

’n  seuntjie  binne  die 
woudrand  aan  speel. 
Hier  brokkel  ’n  tuin, 
hier  tuimel  ’n  hut, 
hier  borrel  die  water 
af  in  ’n  put. 

Uit  die  dieptes 
styg  skielik  ’n  vrou 
wat  ’n  beker  van  gif 
in  die  handpalms  hou. 
Agteraan  sleep 
daar  gebroke  ’n  man, 
hande  geboei  en 
die  bene  gespan. 

Sou  die  vrou  met 
my  gaan  praat? 

Stroef  draai  sy  ’n 
wit  gelaat. 

Slyk  drup  van  die 
man  af  neer: 
oë,  hare, 
groen  van  kleur. 
Plotseling  val  ’n 
vroeë  nag. 

Dalk  ’n  kreun,  dié, 
of  ’n  lag? 

En  die  kind 
ween  hard  van  vrees. 
Waar  tog  sou  die 
paadjie  wees? 

In  die  ou 
kasteelslot  wag 
ouers  angstig 
op  die  dag. 

Sprokie 

Ver  in  die  berge  lê  daar  ’n  meer  ^ 

o,  hlouer  as  jou  oë,  my  kind 

die  water  wieg  daar  heen  en  weer, 

die  wolke  swem  in  die  stroom  van  die  wind, 

die  waterganse  roep  na  mekaar 

tussen  die  stingels  van  die  riet, 

en  die  purper  hiasint  laat  daar 

sy  ranke  oor  die  oewer  skiet. 

Saans  kan  dié  wat  nie  hang  is  nie,  daar 
twee  spierwit  geeste  deur  die  mis  sien  dryf; 

’n  mens  kan  die  klippe  en  bome  gewaar 
dwarsdeur  hulle  yl  ou  spokelyf. 

Toe  hulle  geleef  het,  was  hulle  geskei, 
maar  ’n  towerspreuk  is  op  hulle  gelê 
by  die  sterfbed;  en  as  spoke  bly 
hulle  saam,  soos  die  mense  aan  my  sê. 

Hand  aan  hand  dans  hul  sawens  in 
die  glans  wat  die  volmaan  oor  hulle  sprei. 

En  al  die  nag  se  diere  begin 

hulle  met  musiek  te  begelei: 

kriekies  trek  lustig  aan  die  viool, 

maanhaarjakkalse  tjank  in  ’n  koor, 

die  padda-onderwyser  lei  die  padda-skool, 

en  die  water  kabbel  op  ’n  basnoot  oor  en  oor  en  oor. 

As  die  dag  weer  in  die  ooste  breek, 
en  die  sterre  hulle  kersies  dood  begin  blaas, 
die  maan  hom  agter  die  berg  versteek, 
en  dou  oor  die  gras  span  soos  silwer  gaas, 
die  wit  aandblomme  hulle  kelkies  sluit, 
en  die  son  die  lug  met  rooi  besmeer, 
dan  dryf  die  twee  spokies  oor  die  water  uit 
om  weg  te  sink  in  die  hart  van  die  meer. 

J.  J.  DEGENAAR: 


HeiligKeid  — Skoonheicl  — Waarlieicl 

We  are  but  the  mouths  of  the  God. — Clemence  Dane. 

I 

Heiligheid,  skoonheid  en  waarheid  is  nie  van  mekaar  te 
skei  nie.  Dit  beteken  dan  ook  dat  die  beoefenaars  van 
heiligheid,  skoonheid  en  waarheid  nie  van  mekaar  geskei 
behoort  te  wees  nie.  Anders  gestel:  die  profeet,  die  kunste- 
naar  en  die  filosoof  belig  verskillende  aspekte  van  dieselfde 
realiteit  en  daarin  is  hulle  eenheid  geleë.  Die  profeet  beleef 
die  realiteit  onder  die  aspek  van  heiligheid  (wat  nie  met 
die  goeie  in  teenstelling  tot  die  slegte  gelyk  gestel  moet 
word  nie).  Die  kunstenaar  ondergaan  die  realiteit  onder 
die  aspek  van  die  skoonheid  (wat  nie  met  mooiheid  in 
teenstelling  tot  lelikheid  gelyk  gestel  moet  word  nie).  Die 
filosoof  stel  hom  in  verhouding  tot  die  realiteit  onder  die 
aspek  van  waarheid  (wat  nie  met  korrektheid  van  uit- 
spraak  in  teenstelling  tot  inkorrektheid  gelyk  gestel  moet 
word  nie).  Heiligheid  is  nie  primêr  ’n  hoedanigheid  van 
die  mens  nie,  soos  skoonheid  nie  primêr  ’n  belewingsuiting 
van  die  mens  is  nie,  en  soos  waarheid  ook  nie  primêr  ’n 
begripmatige  uiting  van  die  mens  is  nie.  Heiligheid  is  ’n 
aspek  van  die  realiteit  wat  in  die  religie  sy  vorme  vind. 
Skoonheid  is  ’n  aspek  van  die  realiteit  wat  in  die  kuns 
gestalte  soek.  Waarheid  is  ’n  aspek  van  die  realiteit  wat 
in  die  wetenskap  tot  uitdrukking  kom.  In  die  laaste  instan- 
sie  gaan  dit  om  dieselfde  realiteit  en  dieselfde  worstelende 
mens. 

Indien  nou  die  vraag  gestel  word  na  die  gebruik  van  die 
begrip  “worsteling”,  dan  antwoord  ek:  „die  mens  worstel 
om  die  sin  van  sy  bestaan.  Die  mens  is  nie  ’n  natuurwese 
nie,  maar  ’n  kultuirrwese,  d.w.s.  hy  handel,  d.w.s.  hy  bebou 
die  land,  hy  maak  kleding,  hy  skep  rites,  hy  gee  gestalte 
aan  die  skoonheid,  hy  vorm  die  taal  waardeur  ’n  geluid 
tot  sinvolle  artikulasie  omskep  word.  Die  handeling  van 
die  mens  op  die  verskillende  lewensterreine  staan  onder 
die  kwalifikasie  van  soeke  na  die  sin  van  die  bestaan.  In 
besonder  kom  dit  tot  uiting  in  die  ^ses  waarop  die  reali- 
teit  onder  die  aspekte  van  heiligheid,  skoonheid  en  waar- 
heid  ervaar  word. 

Omdat  dit  gaan  om  dieselfde  realiteit  en  dieselfde  sin- 
soekende  mens,  behoort  daar  samewerking  tussen  denker, 
kunstenaar  en  profeet  te  wees.  Dieselfde  menslike  gehroken- 

heid  en  dieselfde  menslike  heimwee  tot  herstelde  eenheid 
lê  ten  grondslag  van  denke,  kuns  en  profesie.  Die  apartheid 
wat  tussen  hulle  bestaan,  is  self  reeds  ’n  uiting  van  die 
tragiek  van  menslike  gebrokenheid.  Hierdie  artikel  wil  dan 
ook  ’n  pleidooi  lewer  vir  die  eenheid  van  die  lewe  waarin 
wisselwerking  tussen  denker,  kunstenaar  en  profeet  ’n 
werklikheid  is. 

II 

In  die  sfeer  van  die  gebrokenheid  van  die  moderne  lewe 
veral  het  die  profeet,  kunstenaar  en  denker  ’n  besondere 
roeping  om  elkeen  op  sy  spesifieke  wyse  rigting  aan  die 
mens  se  lewe  te  gee.  Die  filosofie  kan  ook  nog  die  belang- 
rike  bydrae  lewer  om  die  verskillende  rigtings  bymekaar 
te  bring.  Ons  verneem  so  baie  dat  die  eenheid  van  die  lewe 
j verlore  gegaan  het  en  dit  is  waar.  In  besonder  is  die  terug- 
vind  van  die  eenheid  ’n  wysgerige  probleem.  So  oolï~die 
plasing  van  die  verskiilende  lewenswaardes  in  ’n  eenheids- 
verband.  Die  kunstenaar  bv.  sê  dat  die  eise  van  een  of 
ander  teologie  hom  nie  bind  nie.  Maar  die  filosoof  moet 
hom  daarop  wys  dat  die  kerk  in  sy  gehoorsaamheid  aan 
die  Heilige  ook  die  Skone  dien  en  op  so  ’n  wyse  ’n  getuienis 
lewer  wat  nie  geminag  moet  word  nie,  juis  t.w.v.  die 
kunstenaar  self  in  sy  soeke  na  skoonheid.  Die  teoloog  kan 
bv.  beweer  dat  die  kuns  uit  die  bose  is  en  dat  veral  die 
modeme  kuns  in  sy  konsentrasie  op  die  lelike  ontaard  het. 
Die  filosoof  sal  dan  daarop  kan  wys  dat  skoonheid  nie 
sinoniem  is  met  mooiheid  nie  sodat  die  lelike  wel  binne  sy 
terrein  lê.  Ook  van  belang  is  die  feit  dat  die  kuns,  alhoewel 
dit  primêr  aan  die  skoonheid  gestalte  gee  dit  ook  uitdruk- 
king  gee  aan  die  tyd  waarin  die  gestalte  gevind  word. 
Eerlikheid  t.o.v.  eie  gebrokenheid  en  uitdrukking  hiervan 
in  die  kims  is  oneindig  meer  werd  as  oppervlakkige  har- 
monie  en  valse  eenheid.  Die  kerk  kan  juis  met  vrug  hierby 
aansluit.  Die  teologie  wat  niks  goeds  vind  in  die  kuns  nie, 
behalwe  miskien  dié  kuns  wat  aan  sy  eie  teologiese  norme 
voldoen,  verkrag  die  kuns  en  misken  die  inkarnasie  waarin 
die  ganse  kreatuurlikheid  geheilig  is.  Die  kunstenaar  wat 
niks  goeds  vind  in  die  kerk  nie,  verkrag  eweneens  die  kuns 
deurdat  hy  geneig  sal  wees  om  skoonheid  as  abstraksie 
los  van  heiligheid  te  soek. 

Die  filosoof  het  belang  daarby  dat  elke  ding  in  sy  eie 
reg  tot  uitdrukking  gebring  sal  word.  En  waar  die  moderne 
mens,  ook  in  sy  kimsuitinge,  soek  na  ewewig  behoort  die 
bydrae  van  die  wysbegeerte  nie  misken  te  word  nie.  Natuim- 
lik  kan  die  filosofie  self  ook  ontspoor.  Maar  dan  moet 

ons  onthou  dat  die  beste  kritipk  op  dio  filosofÍF!  dio  filnRnfip 
self  is.  Dit  is  die  self-kritiese  wetenskap  by  uitnemendheid. 

Die  letterkimde,  die  skilderkims,  die  beeldhoukuns, 
toneel,  musiek  en  ander  kunsuitinge  het  elkeen  binne  sy 
eie  aard  tot  vertwyfeling  gekom.  Elkeen  op  sy  eie  manier 
en  tog  almal  gemeenskaplik.  Want  dit  gaan  om  dieselfde 
vertwvfelde  modeme  mens  wat  op  besondere  intense  wyse 
die  Verlust  der  Mitte  (Hans  Sedlmayr)  beleef.  Die  middel- 
punt  van  die  lewe  moet  gevind  word,  want  daarin  word 
die  blywende  sin  van  die  lewe  openbaar  vir  elke  uiting  van 
die  lewe  — ook  vir  die  kims.  „Was  die  Mitte  bringt,  ist 
offenbar  das,  was  zu  Ende  bleibt  und  anfangs  war.” — 
(Goethe) . 

m 

Een  van  die  wyses  waarop  die  filosofie  die  kims  kan  help 
tot  ewewig  is  om  hom  te  besin  oor  die  wese  van  die  kuns. 
Sonder  om  ’n  volledige  ontleding  van  die  aard  van  die  kims 
te  gee,  wil  ek  graag  ’n  paar  aspekte  van  die  kims  aanstip. 
Vir  ’n  kunstenaar  sal  dit  nie  sonder  betekenis  wees  om 
hom  hieroor  te  besin  nie.  Maar  ook  die  kims-kritikus  en 
bewonderaar  van  die  kuns  kan  hierby  baat  vind.  Ten  einde 
die  aard  van  die  kuns  aan  te  toon,  wil  ek  van  vier  begrippe 
gebruik  maak,  nl.  religie,  reduksie,  mite  en  magié. 

Kuns  is  religieus.  Die  religieusiteit  van  die  kuns  hang 
saam  met  die  feit  dat  die  skoonheid  (as  ohiek  van  die 
kuns)  en  die  heiligheid  (as  pbjek  van  die  religie)  twee 
aspekte  van  dieselfde  realiteit  is.  Maar  dit  kan  ook  op  ’n 
ander  wyse  gestel  word.  In  die  kims  gaan  dit  nie  om  ’n 
blote  ekspressie  van  ’n  individuele  belewing  nie.  Dit  sou 
bloot  ’n  psigologiese  interessantheid  wees,  maar  nog  nie 
kuns  nie.  Dit  gaan  om  die  binding  van  die  menslike  belewing 
aan  ’n  mag  buite  homself.  Die  groot  kunstenaars  wat  hier- 
oor  skrywe,  stel  dit  dan  ook  duidelik  so.  Die  mens  skep 
kims  in  sy  ontmoeting  met  die  mag  van  die  skoonheid. 
Tereg  beweer  die  kunstenaar  van  homself:  „We  are  but 
the  mouths  of  God.”  Kuns  is  religieus,  d.w.s.  kuns  is  ’n 
terugbinding  van  die  mens  se  belewing  op  die  oorsprong 
van  alle  kunsbelewings  heen,  nl.  die  skoonheid  self. 

Op  die  vraag  na  wat  alle  groot  kuns  vir  die  mens 
beteken,  antwoord  Vincent  van  Gogh  dat  dit  na  God  lei. 
Laat  dit  ’n  waarskuwing  wees  vir  die  kunstenaar  en  vir 
die  kunsbewonderaar  dat  hulle  albei  met  die  nodige  eerbied 
en  huiwering  hulle  taak  sal  vervul. 

Kuns  is  reduksie.  Hierdie  struktuur  van  die  kuns  vry- 
waar  van  twee  dwalinge  in  die  kunsbeskouing.  Die  eerste 


dwaling  sien  die  kuns  as  ’n  projeksie  van  ’n  subjektiewe 
belewing;  die  tweede  as  ’n  reproduksie  van  ’n  objektiewe 
gegewe.  Die  wese  van  die  kuns  egter  is  dat  dit  nóg  projek- 
teer  nóg  reproduseer.  Dit  sou  die  kvms  intregter  binne  ’n 
verarmde  geabstraheerde  subjek-objek-relasie.  Die  ruimte 
waarbinne  die  kuns  en  die  skoonheid  beweeg,  kan  nie  bepaal 
word  vanuit  die  sfeer  van  subjek  en  objek,  self  en  ding 
nie.  Die  reduksie-karakter  van  die  kuns  bring  dit  goed 
na  vore.  Die  kunstenaar  skep  nie  homself  oor  nie,  maar 
hy  skep  ook  nie  die  wêreld  oor  nie.  Hy  skep  ’n  tweede 
wêreld  wat  naas  die  eerste  wêreld  bestaan  en  as  kuns- 
wêreld  die  eerste  wêreld  moet  interpreteer  en  moet  sin 
gee.  Die  kimstenaar  reduseer  die  eerste  wêreld  tot  ’n 
tweede  wêreld  wat  die  essensiële  van  die  eerste  wêreld 
gestalte  gee  op  so  ’n  wyse  dat  ons  die  eerste  wêreld  as  ’t 
ware  vir  die  eerste  keer  sien.  Gaan  maar  die  waarheid 
hiervan  in  u eie  kunservaring  na.  So  iets  is  moontlik  omdat 
die  kuns  religieus  is  deurdat  dit  die  belewing  van  die  mens 
bind  aan  ’n  mag  buite  homself.  Van  hieruit  kan  die  gewone 
wêreld  vanuit  die  kunsgestaltes  verstaan  word.  Daarom 
ook  kan  kuns  nooit  vreemd  staan  teenoor  die  lewe  nie. 
Dit  is  juis  uitdrukking  van  die  essensie  van  die  menslike 
lewe. 

Kuns  is  mities.  Mite  gebruik  ek  hier  in  sy  oorspronklike 
en  eintlike  betekenis  van  oer-gestalte  en  as  singewing  deur 
gestalte.  Die  mitiese  karakter  van  die  kuns  hang  met  eers- 
genoemde  twee  aspekte  saam.  Kuns  is  mities  op  grond  van 
sy  binding  aan  ’n  mag  buite  die  mens  en  op  grond  van 
die  gestaltes  van  die  tweede  wêreld  waarin  die  eerste 
gewone  wêreld  uitgedruk  word.  Die  kimstenaar  druk  nie 
homself  of  die  wêreld  uit  nie.  Hy  gee  uitdrukking  aan  die 
skoonheid.  Hy  gee  gestalte  aan  die  oergestaltes  van  die 
menslike  lewe.  Elke  kuns  het  sy  besondere  wyse  van 
gestalte-gewing.  In  die  kuns  kom  die  mens  aan  die  grens 
van  die  lewe  en  het  hy  te  doen  met  die  oorspronge  van 
dinge.  Hierdie  oorspronge  van  dinge  het  hulle  spesifieke 
gestaltes.  En  hierdie  oer-gestalte  word  ’n  mite  genoem. 
Hierdie  mite  moet  deur  die  kunstenaar  beleef  word  en  in 
sy  eie  gestalte  (mite)  tot  uitdrukking  gebring  word.  Die 
kunstenaar  gee  nie  uitdrukking  aan  homself  of  aan  die 
wêreld  nie  maar  aan  die  oergestaltes  van  die  menslike 
bestaan.  Laat  ek  dit  illustreer.  Die  digkuns  is  nie  ’n  siels- 
ekspressie  of  wêreld-reproduksie  nie.  Die  woord  van  die 
digter  wil  die  oer-woord  gestalte  gee.  Poësie  wil  aan  oer- 
poësie  partisipeer.  Elke  gedig  soek  die  oer-gedig.  So  stel 
die  digter  dit  self: 

„In  den  beginne  schiep  God  de  gedichten. 

Hij  heeft  er  één  in  elke  bloem  gelegd.” 

Die  digkuns  wil  nie  die  blom  en  nie  die  mens  uitdnik  nie, 
maar  die  mite,  die  oer-gestalte  van  die  blom,  of  ook:  die 
oer-vertelling  van  die  groot  Kunstenaar  aangaande  die 
blom. 

Indien  die  kuns  op  hierdie  wyse  benader  word,  kan  daar 
selfs  gepraat  word  van  die  sakramentele  karakter  van  die 
kuns.  Sakrament  beteken  simbool  in  die  eintlike  betekenis 
van  die  woord,  nl.  die  saamval  van  twee  werklikhede. 
Indien  dit  dan  in  die  kunsskepping  gaan  om  ’n  gestalte- 
gewing  van  die  mens  op  grond  van  die  gestalte-gewing 
deur  God,  kan  die  kunsproduk  ’n  sakramentele  karakter 
verkry,  wanneer  die  skepping  van  die  mens  en  die  skepping 
van  God  saamvaJ.  Dit  moet  egter  nooit  op  so  ’n  wyse 
gesien  word  asof  die  mens  in  sy  skepping  hom  vanself- 
sprekend  kan  beroep  op  hierdie  simboliese  of  saamval- 
karakter  van  sy  kuns  nie.  Dan  word  die  inisiatief  God 
ontneem  en  aan  die  mens  gegee. 

Kuns  is  magies.  Die  religieuse  karakter  van  die  kuns  het 
gedui  op  die  feit  dat  dit  nie  net  gaan  om  mens  en  verskyn- 
sel  nie,  maar  om  ’n  gestaltegewing  aan  iets  deur  dit  aan 
sy  oorsprong  te  bind.  Dit  is  dan  ook  geen  vreemde  verskyn- 
sel  dat  ’n  mens  soms  die  nodigheid  voel  om  in  die  teen- 
woordigheid  van  skoonheid  te  kniel  nie.  Kuns  as  reduksie 
bring  die  gedagte  na  vore  dat  kuns  nie  nabootsing  is  nie 
maar  ’n  daarstelling  van  ’n  tweede  werklikheid  naas  die 
eerste  werklikheid  wat  die  betekenis  van  die  eerste  werk- 
likheid  kan  help  openbaar  juis  deur  die  binding  aan  ’n 
mag  buite  die  mens.  Met  die  mite-konsep  word  bedoel  dié 
aard  van  die  kuns  wat  lê  in  sy  gestalte-gewing  wat  terug- 
gaan  op  oorspronklike  gestaltes.  Wanneer  ek  nou  beweer 
dat  kuns  magies  is,  wil  ek  uitdrukking  gee  aan  die  feit 
dat  die  kunstenaar  dit  wat  hy  uitdruk,  op  een  of  ander 
wyse  eers  in  homself  moes  opgeneem  het  en  met  mag 
moes  verbind.  Deur  te  skep,  word  mag  losgelaat  en  die 
losgelate  mag  word  met  die  kunsobjek  verbind.  Wat  egter 
só  met  mag  verbind  is,  kan  ontaard  in  afgodediens  wan- 
neer  die  kunstenaar  en  kunsbewonderaar  meen  dat  met 
die  kunsskepping  mag  oor  die  Skoonheid  self  as  goddelike 
mag  verkry  is.  Ook  hierdie  gedagte  moet  almal  wat  met 
kuns  te  doen  het,  met  die  nodige  huiwering  vervul. 

Indien  ons  so  gesels,  sien  ons  hoe  ’n  filosofiese  gesprek 
oor  die  kuns  die  kunstenaar  kan  help  om  sy  situasie  te 
verstaan  en  moontlik  sy  ewewig  weer  terug  te  vind  in  die 
bewustheid  van  sy  heilige  bewoëndheid  om  die  skoonheid. 

W.  A.  DE  KLERK: 


KI  eur  in  Perspektief 

Daar  kan  uit  die  aard  van  die  saak  slegs  sprake  van  ’n 
rassetema  in  die  volle  sin  wees  wanneer  die  skrywer  van 
verhalende  lektuur  minstens  twee-dimensioneel  te  werk 
gaan.  Die  kleurelement  as  deel  van  ongekompliseerde 
storiemakery  — hoe  vaardig  dit  ookal  mag  wees  — het 
vir  die  letterkunde  geen  betekenis  nie.  Dit  is  trouens  nog 
nie  letterkunde  nie. 

Die  moontlikheid  van  letterkunde  bestaan  eers  wanneer 
die  boeiende,  goed  inmekaargesitte  verhaal  bevolk  word 
met  figure  wat  ook  mense  is  — niks  beter,  maar  ook  niks 
slegter  as  wat  hulle  inderdaad  voorkom  nie.  Dis  die  gebied 
dié  van  die  realistiese  kleinkuns,  waar  die  skrywer  geen 
poging  doen  om  die  verwikkelde  dieptes  van  die  rasse- 
vraagstuk  in  Suid-Afrika  te  peil  nie,  waar  hy  hom  slegs 
ophou  met  die  simpatieke  weergawe  van  die  lewe  onder 
of  saam  met  bepaalde  inboorlinggroepe,  of  groepe  van 
gemengde  afkoms. 

In  dié  verband  het  daar  in  Afrikaans  reeds  ’n  hele 
aantal  voortreflike  geskrifte  verskyn.  Dink  maar  aan 
P.  J.  Schoeman  se  Jagters  van  die  Woestynland,  of  Mikro 
se  Toiings,  of  G.  H.  Franz  se  Moeder  Poulin  — om  maar 
enkeles  te  noem.  Dis  weliswaar  werke  wat,  as  suiwere 
realisme,  hulle  eie  grense  stel;  maar  as  sulks  is  daar  niks 
om  hulle  te  verhinder  om  deel  te  word,  word  hulle  ook 
dikwels  permanent  deel  van  ’n  nasionale  letterkunde.  Dit 
is  trouens  minstens  potensieel  die  geval  met  genoemde 
drie  werke. 

Dit  is  ’n  ietwat  sonderlinge  feit  dat  terwyl  daar  in 
Afrikaans  betreklik  veel  realistiese  kleinkuns  oor  die 
inboorlinglewe  of  die  semi-inboorlinglewe  verskyn  het,  daar 
nie  naasteby  iets  dergeliks,  in  Engels  en  uit  Suid-Afrika 
afkomstig,  te  vind  is  nie.  Wel  het  daar  ’n  klompie  werke 
te  voorskyn  gekom  wat  min  of  meer  dieselfde  terrein  as 
dié  in  Afrikaans  gedek  het.  Maar  geen  enkele  van  hulle 
het  na  verhouding  dieselfde  mate  van  aandag  geniet  as 
óf  Jagters  van  die  Woestynland,  óf  Toiings,  óf  Moeder 
Poulin  nie. 

Die  rede  hiervoor?  Ek  glo  dat  dit  voor  die  hand  lê.  Dit 
lê  in  die  aard  van  die  Afrikaanse  landelike  lewenswyse, 
waar  daar  in  die  vroeër  tyd  die  besondere  vertrouensver- 
houding  tussen  blanke  heer  en  swart  of  gekleurde  aan- 
horiges  bestaan  het.  Neem  die  geval  van  P.  J.  Schoeman 

of  G.  H.  Franz.  Albei  het  grootgeword  in  die  soort 
gemeenskap  — Franz  as  sendelingkind  in  Noord-Transvaal, 
Schoeman  as  boereseun  in  Noord-Natal  — waar  die  swart 
man  deel  was  van  ’n  mikrokosmos,  ’n  eenheidsgemeenskap, 
streng  georden  volgens  bepaalde  godsdienstige  en  sedelike 
norme.  Dit  was  nog  die  enkelvoudige  soort  samelewinkie 
waar  die  blanke  hoof  van  die  huis  ’n  verligte  en  weldadige 
heerskappy  gevoer  het,  vanselfsprekend  ingerig  op  ’n 
bestaansekonomie.  Aan  elkeen  was  eerbied  verskuldig; 
maar  daarmee  moes  elkeen  ook  sy  plek  ken  en  dit  behou. 

Dit  is  by  uitstek  die  soort  kleur-verhouding  waarmee  die 
geslagte  voor  my  eie  groot  geword  het.  My  eie  geslag  was 
ingeskakel  by  die  oorgangsproses,  die  finale,  driftige 
omvorming  van  die  ou  landelike,  patriargale  bestaans- 
ekonomie,  die  triomf  van  industrialisme  ook  op  hierdie 
terrein.  Maar  vir  die  geslag  van  skrywers  wat  myne  vooraf- 
gegaan  het,  was  die  Bantoe  en  die  Kleurlingbevolking  as 
die  draers  van  ’n  dringende,  onhandelbare  maatskaplike 
vraagstuk  nog  buite  die  ervaringsfeer.  Dit  was  eers, 
eintlik,  met  die  koms  van  die  tweede  wêreldoorlog  dat  die 
industrialisasieproses  in  Suid-Afrika  sy  finale  driftige  stoot 
vorentoe  ontvang  het.  Dit  was  eers  daarmee  dat  die 
politieke  bewuswording  van  nie-blanke  Suid-Afrika  as  deel 
van  die  hele  nuwe  dinamiek  verskyn  het.  Maar  tot  en  met 
die  nadraai  van  die  oorlog  het  baie  min  Afrikaners  en 
daarmee  ook  Afrikaanse  skr^rwers  besef  wat  om  hulle 
plaasvind.  Miskien  was  die  tradisie  nog  te  sterk  — die 
tradisie  om  oor  die  nie-blanke  in  ’n  welwillende,  b^ma 
vaderlike  trant  te  skrywe.  Dit  kon  seker  ook  nie  anders  nie. 
Die  wortels  het  baie  diep  gelê  — in  die  ganse  feodale 
stelsel  wat  so  eie  was  aan  ons  land  en  sy  mense. 

U moet  tog  nie  reken  dat  dit  dinge  is  wat  al  teen  die 
einde  van  die  vorige  eeu  opgehou  het  met  bestaan  nie. 
Gaan  gesels  maar  met  die  oumense  daar  in  Klein-Draken- 
stein  en  u sal  verbaas  wees  hoedanig  die  ou,  ongekom- 
pliseerde  lewenswyse  selfs  hier  in  die  mees  digbevolkte 
deel  van  die  Bolandse  platteland  tot  maar  nou  die  dag  nog 
voortgeduur  het.  Daar  is  etlike  bekende  plase  in  die  distrik 
Paarl  waar  daar  tot  diep  in  die  jare  dertig  aan  ’n  plaas- 
arbeider  maar  sowat  ’n  daalder  op  ’n  dag  betaal  is.  Maar 
al  wat  leef  het  uit  die  kombuis  uit  kos  gekry. 

Die  Afrikaner  het  nog  maar  ’n  baie  onsekere  en  aarse- 
lende  voet  in  die  stad  — die  werklike  grootstad  — gehad. 
Vandaar  dat  hy  die  Bruinman  en  die  Swartman  nog  as 
eenvoudige,  onverwikkelde  wesens  moes  sien.  Daar  was 
geen  poging  (en  geen  behoefte)  om  hom  te  sien  in  die 

verband:  politieke  en  ekonomiese  stryd.  Die  Afrikaner  was 
nog  maar  besig  om  te  peins  oor  die  oproep  van  Vader 
Kestell  dat  die  Afrikaner  hom  veral  ook  stoflik  moet  red 
deur  ’n  groter  deelname  aan  die  ekonomiese  lewe  van  die 
land.  Weliswaar  het  ons  hier  en  daar  al  instellings  geken 
waarna  ons  met  trots  verwys  het.  Maar  dit  was  ook  — 
daardie  beginjare  van  veertig  — veral  die  tyd  toe  daar 
van  die  Afrikaner  se  bedrywigheid  op  die  sakefront,  op 
die  nywerheidsfront,  gesê  kon  word:  twaalf  ambagte  en 
dertien  ongelukke. 

Ons  moes  die  ding  eers  agterkom.  En  natuurlik,  ons 
hêt  ook.  Dit  weet  elkeen.  Miskien  was  dit  ook  maar  die 
groot  knal  oor  Hirosjima  wat  ook  ons  — hier  rondom  ’45  — 
finaal  tot  volle  militantheid  wakkergemaak  het.  Ek  sê  ook 
ons:  want  daardie  knal  was  sodanig  dat  dit  te  betwyfel 
is  of  enigiemand  ooit  weer  toegelaat  sal  word  om  aan 
slaap  te  raak.  Die  weerklanke  trek  nog  en  sal  bly  trek  — tot 
ander  en  groter  knalle  hulle  eendag  oordonder. 

Dit  is  uit  hierdie  ongemak,  hierdie  pynlike  bewuswording 
van  die  Man  van  Kleur  in  ons  midde  — as  selfstandige, 
op  sy  beurt  selfbewuste,  daarom  politiekbewuste  wese . . . 
Dit  is  uit  hierdie  botsende  selfbewusthede,  gebore  uit  die 
storm  en  drang  van  die  moderne  industrialisme,  dit  wil  sê 
die  naarstige,  hoogbeplande  strewe  om  die  Ryk  van  die 

Mens  ten  enemale  te  vestig Dit  is  uit  hierdie  algemene 

onrus,  hierdie  na-oorlogse  lighoofdigheid,  volgende  op  die 
skok  van  die  oorlog,  ’n  lighoofdigheid  wat  soms  byna  aan 
heldersiendheid  (maar  ook  nie  heeltemal  nie)  gegrens  het  — 
dit  was  hieruit  dat  Suid-Afrika  in  sy  verhaalkuns  skielik 
nie  meer  tevrede  was  om  daar  op  die  onderste  verdieping, 
vlak  bokant  die  fondamente  te  bly  toef  nie.  Daar  moes  na 
’n  derde  vlak,  na  ’n  derde  dimensie  beweeg  word  — of 
anders  moes  daar  verstarring  plaasvind. 

Dit  is  maar  die  ou  patroon.  Romanskrywers  en  drama- 
turge  wat  die  reële  dinge  om  hulle  verwerk  het  tot 
simpatieke  beelde-sonder-meer,  het  gewoonlik  vroeër  of 
later  die  drang  gevoel  om  hulle  verhale  te  stel  teen  die 
agtergrond  van  maatskaplik-politieke  probleme.  Sodoende 
het  hulle  natuurlik  ’n  wyer  perspektief  geopen  — soos  wat 
mens  vanselfsprekend  uit  ’n  hoër  verdieping,  van  ’n  hoër 
vlak  af,  sal  ontvang.  Aangenome  natuurlik  dat  so  ’n  verhaal 
— in  prosa-  of  in  dramatiese  vorm  — bevolk  word  deur 
werklike  mense;  aangenome  verder  dat  dit  voldoen  aan 
ander  estetiese  norme,  sal  so  ’n  werk  ’n  dieper  en  blywender 
inslag  hê  as  die  werk  van  net  maar  twee  dimensies. 

Die  blote  feit  dat  ’n  boek  oor  die  kleurvraagstuk  gaan. 

dat  dit  ’n  wêreldwye  verkoop  geniet  en  vertaal  word,  gee 
dit  natuurlik  nie  daardie  voorrang  nie.  ’n  Werk  wat  klein- 
kuns  bly,  maar  as  kuns  ’n  groter  afgerondheid  en  gaafheid 
besit,  het  meer  kans  om  ’n  permanente  deel  van  ’n  volk  se 
letterkunde  te  word.  Die  Canterbury  Tales  is  geen  maat- 
skaplike  ontleding  nie,  maar  ons  lees  en  geniet  dit  nog 
na  eeue.  Daar  is  egter  talle  v/erke  uit  die  jongste  verlede 
wat  weerklink  met  verontwaardiging  oor  die  lot  van  die 
Bruinman  of  die  Swartman  in  ons  moderne  samelewing, 
boeke  wat  met  die  verskyning  onmiddellike  en  wêreldwye 
welslae  behaal  het,  maar  wat  nou  grootliks  al  vergete 
geraak  het.  As  ’n  roman  of  ’n  drama  egter  die  een  kan  doen 
en  die  ander  ook  nie  nalaat  nie,  dan  is  dit  alles  slegs  ten 
goede.  Huckleberry  Finn  is  ’n  besonder  boeiende,  nee,  ’n 
heerlike  verhaal  oor  die  lotgevalle  van  ’n  onnutsige  seun  en 
’n  wegloopslaaf,  wat  hulle  op  ’n  vlot  op  die  Mississippi  uit 
die  voete  maak.  Hulle  is  waaragtige  mense  en  hulle  leef 
en  beweeg  in  ’n  waaragtige  wêreld.  Maar  wat  die  boek  ’n 
ekstra  bljrwende  betekenis  verleen,  is  die  feit  dat  Huck 
se  awonture,  sy  vaart  af  met  die  groot  rivier,  ons  ook 
iets  anders  laat  sien  — iets  van  veel  groter  omvang  as 
Huck  — die  jong  Amerika,  soekende  sy  pad  deur  die 
19de  eeu. 

Met  die  skielike  verandering  in  die  geestelike  atmosfeer 
in  die  na-oorlogse  jare,  het  daar  toe  iets  merkwaardigs  in 
die  S.A.  letterkunde  gebeur.  Die  Afrikaner,  nog  nie  mooi 
vas  op  sy  voete  in  die  stede  nie,  het  skielik  verkies  om  die 
bal  aan  sy  Engelssprekende  landgenoot  te  gee.  Nee  . . . ! 
Dis  eerder  waar  dat  die  bal  van  hom  afgeneem  is.  Hy  was 
nog  te  besig  om  homself  te  verwonder  aan  al  die  nuwe  dinge 
om  hom;  toe  loop  sy  landgenoot  al  — pale  toe. 

Ons  onthou  tog  seker  almal  met  welke  verrassing  ons  so 
ongeveer  ’n  tien,  twaalf  jaar  gelede  kennis  geneem  het 
van  ’n  boek  wat  Amerika  en  ’n  groot  deel  van  die  res  van 
die  Engelssprekende  wêreld  op  onkeerbare  wyse  verower 
het.  Ek  verwys  natuurlik  na  Alan  Paton  se  roman  Cry  the 
Beloved  Country.  Sielkundig  was  dit  die  regte  boek  op  die 
regte  tydstip.  Dit  was  nie  sonder  tekortkomings  nie  (welke 
roman  of  drama  is  ooit?)  Maar  dit  het  genoeg  verdienste 
besit  om  dit  literêre  status  te  verleen.  Dit  verklaar  ook 
waarom  die  boek  deur  Suid-Afrikaners  van  alle  taalgroepe, 
alle  politieke  oortuigings  gelees  en  geniet  is. 

,,Cry  the  Beloved  Country”  was  die  padoopmaker.  En 
toe  die  pad  eers  oop  was,  het  ander  in  die  trant  gou  genoeg 
gevolg  — teen  ’n  progressiewe  tempo. 

Gou  was  dit  moeilik  om  op  hoog^te  van  sake  aangaande 

alles  wat  oor  die  onderwerp  versk^oi  te  bly.  Die  uitnemendste 
hiervan,  hoewel  geeneen  ooit  weer  die  aanvanklike  sukses 
van  Paton  se  boek  kon  ewenaar  nie,  het  voortdurend  daarin 
geslaag  om  die  aandag  van  ’n  groot  deel  van  die  wêreld  te 
geniet.  Ek  herinner  u maar  aan  name  soos  Nadine  Gordimer 
(nóg  die  gevoeligste  en  die  beste  van  hierdie  skrywers- 
geslag),  Gerald  Gordon,  Harry  Bloom  en  andere. 

Die  verbygaande  sukses  van  baie  van  hierdie  soort 
romans  het  ook  die  aandag  gevestig  op  die  gevai’e  in  die 
situasie.  Enersyds  was  daar  ’n  skare  penneridders  — om 
dit  so  te  stel  — wat  net  maar  so  gou  en  so  winsgewend 
moontlik,  die  posisie  wou  uitbuit.  Hier  was  nóg  eerlikheid, 
nóg  talent.  Ons  moet  dit  maar  onder  die  oë  sien:  om  die 
rassevraagstuk  in  Suid-Afrika  te  ‘behandel’,  met  die  blanke 
Suid-Afrikaner  min  of  meer  in  die  rol  van  uitbuiter,  sou 
byna  sekerlik,  altans  wat  die  eerste  paar  drukke  betref, 
’n  blitsverkoop  tot  gevolg  hê. 

Terwyl  ons  almal  leef  en  ly  in  die  ontmensde  soort 
samelewing  wat  met  die  opkoms  van  modeme  materialisme 
soos  bort  op  die  skone  aangesig  van  ons  wêreld  uitgeslaan 
het,  is  dit  heel  natuurlik  dat  vele  van  ons  ’n  soort  kompen- 
sasie  sal  vind  deur  party  te  trek  vir  die  onterfdes,  vir  die 
minder  bedeeldes  en  minder  bevoorregtes,  vir  dié  wat 
klaarblyklik  ook  te  lank  die  voorwerp  van  menslike 
uitbuiting  was.  Want  dat  daar  wél  sodanige  uitbuiting 
plaasgevind  het,  sal  slegs  diegene  betwis  wat  in  self-bedrog 
behae  skep.  Dit  is  veelseggend  dat  dit  juis  in  dié  gebiede 
was  waar  die  industriële  stelsel  gouste  op  dreef  gekom  het, 
soos  die  Engelse  industriestede  (eintlik  die  fons  et  origo 
daarvan)  of  die  noordelike  state  van  die  V.S.A.,  waar  die 
reaksie  op  sy  hewigste  voorgekom  het.  Dat  dit  grootliks 
slegs  maar  reaksie  en  kompensasie  was,  blyk  uit  die  bittere 
ironie  vervat  in  die  moderne  Engelse  spreuk:  cold  as 
charity.  En  ’n  mens  sou  iets  dergeliks  kan  vind  as  jy 
vandag  praat  van:  liefdeloos  soos  menseregte. 

So  dus:  gedurende  die  afgelope  tien,  twaalf  jaar  was 
daar  hier  by  ons  ’n  aansienlike  mate  van  eerlik  deurleefde, 
opreg  gevoelde  skrywery  in  Engels  oor  die  kleurtema.  Dit 
was  — ek  herinner  weer  — ’n  skrywery  op  die  derde  vlak. 
Dit  was  boeiende  verhale  oor  die  werklike  mense  van  ons 
tyd  en  samelewing,  maar  gesien  teen  die  groot  maatskaplike 
veranderinge,  die  brandende  ekonomies-maatskaplike  vraag- 
stukke  waarmee  ook  ons  land  hier  in  die  na-oorlogse  jare 
moes  worstel.  Op  die  derde  vlak  dus;  of  drie-dimensioneel. 
Dit  was  wat  enersyds  gebeur  het.  Andersyds  was  daar 
diegene  wat  nie  geaarsel  het  om  die  publiek  te  probeer 

mislei  nie.  En  waar  ons  lewe  in  ’n  samelewing  waar  dit 
reeds  tradisie  geword  het  om  aan  mense  (ek  praat  van  die 
moderne  reklamewese)  allerlei  goedere  op  te  dring,  om 
kamma-behoeftes  by  hulle  te  skep,  behoeftes  wat  dan  ten 
alle  koste  bevredig  moet  word,  was  dit  ook  nie  moeilik  om 
’n  groot  deel  van  die  mensdom  wat  betref  geskrifte  oor  die 
kleurvraagstuk  ook  om  die  bos  te  lei  nie.  Sodoende  was  daar 
diegene  wat  blote  politieke  verhandelings  opgestel  het  en 
hulle  aangebied  het  in  die  vorm  van  dramas  of  romans. 
Sukses  het,  soos  reeds  gesê,  byna  altyd  hierdie  produkte 
van  joernalistieke  vaardigheid  bekroon.  As  sulks  het  hulle 
ook  gou  genoeg  verskiet. 

Wat  nou  van  die  Afrikaner?  Onthou,  tot  dusver  het  ons 
nog  byna  algeheel  te  doene  gehad  met  werke  wat  na  die 
oorlog  en  hier  te  lande  in  Engels  geskryf  is. 

Om  redes  genoem  was  ’n  langsamer,  versigtiger  toetrede 
tot  die  derde  vlak  deur  Afrikaanse  skrywers.  Trouens,  die 
eerste  Angry  Young  Man  — om  ’n  ietwat  oorwerkte  term 
te  gebruik  — was  Jan  Sebastiaan  Rabie,  wat  aan  sy  verset, 
sy  opstand  in  die  onlangs  verskene  Ons,  die  Afgod  uitdruk- 
king  gegee  het.  A1  is  dit  slegs  om  daardie  rede,  verdien  die 
roman  ons  volle  aandag. 

Nee,  die  Afrikaner  se  benadering  op  die  derde  vlak  het 
eerder  heel  rustiger  uitgeloop  in  F.  A.  Venter  se  Swart 
Pelgrim. 

Alan  Paton,  Nadine  Gordimer,  Jan  Sebastiaan  Rabie, 

F.  A.  Venter Is  dit  genoeg?  Moet  ons  daarmee  tevrede 

wees?  Nouliks. 

Felle  aanklag,  rustige  ontleding  van  die  maatskaplike 
vraagstuk,  ontroerende  beeld  van  ’n  menslike  situasie, 
aangenome  dat  dit  voldoen  aan  estetiese  vereistes,  is  nog 
nie  genoeg  nie.  As  ons  wil  help  bou  aan  ’n  inheemse  letter- 
kunde  van  werklike  betekenis,  dan  moet  ons  op  een  of 
ander  manier  die  vierde  vlak,  die  vierde  dimensie  in  ons 
werke  vind.  En  al  word  dit  dan  nog  nie  behoorlik  gevind, 
ook  die  bewustheid  dat  dit  bestaan,  dat  dit  dáár  is,  ook  die 
strewe  om  dit  te  vind,  bly  onmisbaar  vir  die  groei  van 
enige  letterkunde. 

’n  Groot  werk  kan  nooit  sake  slegs  op  die  maatskaplike, 
die  derde,  of  die  kleinmenslike,  die  tweede  vlak  benader  nie. 
En  daaruit  volg  dat  dit  nooit  ’n  aanklag  van  ’n  sondige 
mensdom  deur  ’n  sondige  mensdom  kan  wees  nie.  Dit  is 
terloops  die  rede  ook  waarom  ons  nog  geen  groot  stads- 
roman  het  nie  — slegs  omdat  ons  skrywers  nog  nie  bokant 
die  maatskaplike  aanklag  kon  uitstyg  nie,  ’n  toestand  van 
versoening  as  ’t  ware  kon  bereik  nie.  Die  werklike  groot 

werk  waarin  ’n  maatskaplike  vraagstuk  vervat  is,  het  die 
skrywer  aan  die  woord  — nie  op  die  vlak  van  verweek- 
likende  alledaagsheid,  van  wêreldsheid  nie,  maar  van  bo 
af  — amper  soos  God  dit  self  sou  sien.  Want  ’n  groot 
kunswerk  is  in  ’n  baie  wesenlike  sin  ’n  openbaring  van 
genade.  Laat  geen  mens  glo  dat  hy  finaal  ’n  oordeel  oor 
sy  medemens  kan  uitspreek  nie.  Want  hy  meet  eintlik 
daardeur  ook  homself  — hoekom?  Omdat  elkeen  van  ons, 
elke  lewende  mensesiel  opgevang  is  in  dieselfde,  alles- 
omvattende,  allesoorheersende,  angswekkende  mistiek  van 
die  syn.  All  I live  by  is  my  awe. 

Deur  ’n  bloot  drie-dimensionele,  d.w.s.  maatskaplike 
benadering,  kan  ons  so  maklik  bysiende  raak,  perspektief 
verloor  — of  dit  nooit  eens  benader  nie.  Selfs  waar  dit 
deurtrek  word  met  ’n  bepaalde  adel,  waar  dit  gekenmerk 
word  deur  slagspreuke  soos  ,menseregte’,  ,’n  vrye  wêreld’, 
,gelykheid  van  geleentheid’,  ,broederskap  van  die  mens’ 
ens.,  selfs  dáár  moet  so  ’n  werk  sy  beperkinge  hou.  Want 
onderliggend  by  die  benadering  is  die  geloof  dat  die  mens 
se  werklike  bestemming  ’n  aardse  Utopië  is,  waar  hy  verlos 
sal  wees  van  al  die  maatskaplike  wanverhoudings,  die 
aardse  sorge  (grootliks  materieel  van  aard.) 

Die  ware  Christelike  samelewing  is  natuurlik  uit  die 
aard  van  die  saak  geen  ewigdurende,  probleemlose  geluk- 
saligheid  nie.  Nie  vrede  nie  maar  ’n  swaard,  is  eerder  die 
wagwoord. 

Deur  te  konsentreer  op  die  maatskaplike  euwels  van  ons 
tyd,  kan  ons  blind  word  of  nooit  ons  oë  sien  oopgaan  vir 
wat  anderkant  die  omhulsel  van  die  alledaagse  lê  nie.  Dít 
is  natuurlik  veral  die  gevaar  waarvoor  die  mens  van  die 
twintigste  eeu  in  sy  samelewing  van  dreunende  nywerhede, 
van  meesterlike  tegniese  wetenskap  te  staan  kom.  Hy 
verloor  perspektief,  of  bereik  dit  nooit  nie.  Hy  kan  nooit 
verder  sien  as  net  maar  die  dinge  van  hierdie  mooi  masjinale 
wêreld  nie.  Hy  glo  te  maklik  — al  bely  hy  dit  nie  formeel 
nie,  want  jy  sal  hom  nog  op  die  kerkbanke  vind  en  hy  gee 
groot  dankoffers  — hy  glo  te  maklik  dat  die  mens  van 
brood  alleen  sal  lewe.  Reaksies  op  hierdie  grondliggende 
belydenis  kom  daar  natuurlik. 

Die  groot  nyweraar  wat  die  geestessap  in  homself  voel 
opdroog  het,  nadat  hy  oor  ’n  tydperk  van  jare  die  wêreld 
in  die  materiële  sin  verower  het,  kompenseer  gev/oonlik 
deur  kunswerke  te  versamel  — sê  maar  fyn  Sjinese  porse- 
lein,  of  antieke  meubelstukke,  of  beroemde  skilderye. 
Daarmee  word  hy  natuurlik  ook  patroon  van  die  kunste. 
En,  soos  dit  ’n  goeie  sakeman  betaam,  weet  hy  dat  hy  nie 

slegs  in  die  geestelike  sin  sy  geld  goed  belê  nie,  maar  ook 
materieel,  Daar  is  altoos  andere  wat  mettertyd  hoër  sal  bie 
vir  wat  hy  in  ’n  leeftyd  versamel  het. 

Op  dieselfde  manier  vind  ons  dat  die  grootste  en  mees 
verbreide  humanitêre  bewegings  juis  onder  sakemanne  en 
nyweraars  tot  stand  gekom  het  en  in  stand  gehou  word, 
Dink  maar  aan  Rotary  Intemational, 

Die  kunstenaars  weer  wat  op  hierdie  vlak  wil  kompenseer 
skryf,  soos  gesê,  hulle  romans  en  hulle  dramas  waarin 
hulle  pleit  om  groter  geregtigheid  in  die  maatskappy,  waarin 
hulle  te  velde  trek  teen  maatskaplike  misbruike,  waarin 
hulle  die  menslike  waardigheid  weer  met  krag  beklemtoon. 

Die  rassevraagstuk,  soos  ons  dit  in  die  politiek-maat- 
skaplike  sin  ken,  is  slegs  maar  ’n  baie  akute  komplikasie 
van  ’n  veel  groter  vraagstuk,  dié  van  mens  binne  die 
raamwerk  van  moderne  materialisme.  Dit  weer  op  sy  beurt 
sien  op  die  mens  in  sy  ewige  verband. 

Daarmee  wil  ek  geensins  geringskattend  voorkom  wat 
betref  sodanige  humanitêre  bewegings,  of  openbaringe  van 
idealisme,  of  letterkundige  v/erke  op  daardie  vlak  nie. 

Hierdie  dinge  het  natuurlik  hulle  eie,  besondere  waarde. 
Maar  hulle  waarde  is  relatief.  In  terme  van  uiteindelike 
waarheid  moet  hulle  nie  toegelaat  word  om  ons  siening  in 
te  kort  nie,  om  daardeur  nie  slegs  die  groei  van  ons  letter- 
kunde  in  te  kort  nie,  maar  ook  ons  geestelike  volwassenheid. 

Dat  die  mens  nie  van  brood  alleen  kan  lewe  nie,  maar 
van  elke  woord  van  God,  is  ’n  veel  dieper,  ’n  veel  meer 
veeleisende  waarheid  as  wat  ons  gewoonweg  kan  besef. 
Ek  glo  stellig  dat  dit  die  moeilikste  ding  in  die  hele 
menslike  bestaan  is.  En  miskien  juis  daarom  is  dit  ook  vir 
die  skeppende  kunstenaar  die  moeilikste  ding  om  aan 
uitdrukking  te  gee. 

Miskien,  slegs  ten  einde  daarop  te  wys  hoe  subtiel,  hoe 
allesomvattend  die  gevaar  van  inkorting  van  perspektief 
is,  moet  ons  ’n  baie  kursoriese  blik  werp  op  die  industriële 
stelsel  self . 

Daar  is  inderdaad  geen  menslike  lewensfeer  wat  nie  reeds 
deur  die  moderne  materialisme  binnegedring  is  nie. 

In  sy  wese  is  die  industriële  stelsel  van  ons  tyd,  soos 
gesê,  allesomvattend.  Noodwendig  moet  hy  dan  ook  gedra 
word  deur  ’n  filosofie  van  grenslose  optimisme,  van  steeds 
toenemende  produksie  tot  elke  menslike  behoefte,  elke 
menslike  verlange  ten  volle  bevredig  is. 

Die  dag  as  dit  gebeur  vaar  ons  dan  ook  die  ,,groot 
luilekkerland  van  die  toekoms”  in,  soos  ’n  bekende  weten- 
skaplike  onlangs  na  die  toekomsstaat,  daar  gestel  deur  die 

mens  se  geniale  tegniese  vernuf,  verwys  het.  Die  moderne, 
tegnies  enorm  hoog  ontwikkelde  materialis,  glo  stellig  dat 
die  Ryk  van  die  Mens  net  om  die  draai  lê  en  wag. 

’n  Mens  kan  natuurlik  die  gedagtes  en  gevoelens  van 
sulke  mense  verstaan  wanneer  jy  onthou  dat  die  wese  van 
ons  industriële  samelewing,  so  oorheers  deur  die  masjien, 
juis  die  ontmensing  van  arbeid  moes  wees.  Hoe  anders 
sou  dit  doeltreffend  kan  werk?  Noodwendig,  teneinde 
produksie  op  te  stoot,  moes  miljoene  mense  die  geleentheid 
ontneem  word  om  verantwoordelik,  dit  wil  sê  werklik 
skeppend  te  kan  werk.  A1  hierdie  dinge  is  al  deurtastend 
ondersoek  deur  belangrike  en  insigryke  skrywers  soos  Lewis 
Mumford,  Eric  Gill  en  ander.  En  ja,  selfs  Karl  Marx  het 
reeds  in  1856  die  ware  aard  van  die  nuwe  bedeling  uitgeken 
toe  hy  verklaar  het  dat  alles  daarin  swanger  is  met  sy  eie 
teëspraak,  dat  die  masjien  wat  juis  die  wonderlike  gawe 
besit  om  menslike  arbeid  te  verminder  en  te  bevrug,  dit 
nou  moet  uitmergel  en  uitbuit.  Hy  kon  ook  gesê  het  (as  hy 
ver  genoeg  in  die  toekoms  kon  sien)  dat  die  wonderlike 
vermoë  wat  die  masjien  het  om  tyd  te  bespaar,  om  meer 
werk  te  verrig,  om  afstande  te  verkort  net  maar  — dis 
die  kronende  ironie  van  ons  tyd ! — tot  gevolg  het  dat  geen 
sterfling  onder  ons  ooit  meer  genoeg  tyd  het,  ooit  gou 
genoeg  kan  kom  waar  hy  wil  wees  nie.  Die  mens  was  nog 
nooit  so  gedronge,  so  oordonderd  deur  sy  eie  aktiwiteite, 
so  verweeklik  deur  die  gedrang  en  gejaag  van  die  lewe  as 
juis  nou  nie. 

Feit  is  natuurlik,  dat  met  sake  soos  dit  is,  met  miljoene 
mense  nie  meer  in  staat  om  kreatief  en  verantwoordelik  te 
werk  nie  (sodat  arbeid  slegs  maar  as  ’n  sleur  beskou  moet 
word)  die  mens  ook  die  geleentheid  ontneem  is  om  deel  te 
hê  aan  die  ewige  en  mistieke  werk  van  die  skepping.  Dan, 
volkome  gereguleer  en  bewerk  in  die  sielkundige  klinieke, 
ontroof  ook  van  die  geleentheid  om  geestelike  stryd  te  ken, 
om  ware  loutering  te  ondergaan,  moet  die  mens  maar  ’n 
jammerlike  leegte  bly,  met  geen  lus,  geen  krag  om  werklik 
hierdie  brave  new  world  te  beërwe  nie. 

Dit  is  wel  ook  begryplik  dat  die  industriële  samelewing 
van  die  20ste  eeu  elke  dag  opnuut  beïndruk  moet  word  deur 
sy  eie  vindingrykheid.  Dis  begryplik  omdat  die  basiese 
etiek  van  ons  samelewing  geword  het  — nie  die  liefde  nie  — 
maar  wel  die  mees  nougesette  optrede,  doeltreffendheid  dus, 
bekwaamheid,  efficiency.  Dit  kan  seker  ook  nie  anders  nie. 
Hoe  sal  so  ’n  magtig  fyn  beplande  organisasie  anders  kan 
werk?  Sonder  volslae  goeie  beplanning,  sonder  ’n  hiërargie 
van  hoogs  bekwame  executives  kan  dit  net  nie  funksioneer 

nie.  En  funksioneer  moet  dit;  want  slegs  met  vermeerderde 
produksie  en  meer  stoflike  goedere  vir  almal,  kan  die 
Ryk  van  die  Mens  finaal  tot  stand  kom. 

Die  kwaad  lê  natuurlik  nie  soseer  in  die  stelsel  self  nie. 
Want  die  kwaad  het  geen  aparte  bestaan  nie.  Dit  is  slegs 
die  nalate  om  die  goeie  te  verwesenlik  — voer  as  ’t  ware 
dus  ’n  soort  parasitiese  bestaan.  Nee,  die  kwaad  lê  nie 
as  sulks  in  die  geheel  van  kapitaalbesteding  en  beplanning 
en  bestuurshiërargiee  en  wat  nog  alles  kenmerkend  is  van 
modeme  produksiemotodes  nie.  Dis  eerder  geleë  in  die 
doeleindes  waarop  dit  gerig  is,  in  die  geestelike  dampkring 
wat  dit  omring  — waar  ,geestelike’  natuurlik  nouliks  die 
regte  woord  is.  My  kritiek  is  nie  gerig  teen  die  bestaan 
van  fabrieke  en  sake-ondememings  as  sulks  nie.  Dis  eerder 
teen  die  misbmik  van  ons  gawes  — ook  in  die  rigting.  Dis 
die  manier  waarop  ons  verlief  neem  met  ons  eie  bysiendheid. 
En  hoe  meer  bysiende  ons  is,  hoe  minder  kan  ons  ons  ’n 
wêreld  anderkant  die  onmiddellik  herkenbaar-alledaagse 
voorstel. 

Ek  moet  dit  weer  beklemtoon:  ’n  Kenmerk  van  die 
moderne  fyn  beplande  materialisme  is,  sy  katolieke  aard, 
sy  universaliteit,  in  die  wêreldse  sin.  Daar  is  ook  reeds 
gesê  dat  daar  geen  menslike  terrein  is  waartoe  dit  nie  deur- 
dring  nie.  Dis  die  ou  Midas-legende  weer  oor.  Want  moet 
tog  nie  die  elementêre  fout  begaan  deur  te  reken  dat 
modeme  industrialisme  iets  is  wat  beperk  bly  tot  die  oprig 
van  fabrieke  en  die  produksie  van  verbmikersgoedere  nie. 
Wil  u dit  herken  dan  moet  u soek  na  die  nadruk  op  bekwame 
bestuur,  die  besteding  van  grootkapitaal.  Soek  die  heer- 
skappy  van  hierdie  tweelingbroers.  Soek  hulle  openbaring 
in  volkome  beplanning;  les  bes  die  oorwegende  belangrikheid 
van  winste.  Wanneer  ons  hierdie  elemente  saam  vind,  of 
daar  nou  goedere  gemaak  word  of  nie,  weet  ons  dat  die 
Koninkryk  van  die  Mens  die  botoon  voer. 

Ek  is  ’n  boer.  Ek  persoonlik  weet  van  min  ander  gebiede 
waar  die  triomf  van  industrialisme  meer  treffend  gedemon- 
streer  is  as  juis  die  boerdery.  Ek  volstaan  hier  deur  te  sê 
dat  die  moderne  boer  nie  meer  die  feodale  heer  is,  heer  oor 
sy  klein  mikrokosmos  binne  sy  eie  grensbakens  is  nie. 
Vandag,  of  hy  nou  daarvan  hou  of  nie,  moet  hy  in  gelyke 
mate  sakeman  wees,  soms  volskeepse  nyweraar.  Hy  moet 
óf  dit  doen  — óf  net  nie  die  mas  opkom  nie.  Mens  kan  nie 
die  tyd  in  tmrat  gooi  nie. 

Dink  aan  die  gedmkte  woord  — die  miljoene  der  miljoene 
woorde  wat  daagliks  aan  ’n  nimmersatte  mensdom  verkoop 
v’ord.  Dink  aan  seks,  so  nou  samehangend  met  die  massa- 

verkoop  van  die  gedrukte  woord.  Hier  is  dit  die  vroulike 
liggaam  wat  verhandel  word  — op  ’n  onmeetlik  meer  doel- 
treffende  manier  as  wat  die  oudste  beroep  dit  ooit  moontlik 
geag  het.  Het  iemand  nie  onlangs  nog  gesê  dat  Brigitte 
Bardot  Frankryk  se  grootste  dollarverdiener  is  nie? 

Dink  aan  Hollywood  en  die  í\]mnywerheid  — ja,  so  heet 
dit  — die  volkome  geïndustrialiseerde  toneel  verteen- 
woordig.  Sy  miljoene  dollar  verdien  hy  nie  soseer  kragtens 
enige  besondere  verdienste  in  die  estetiese  sin  nie,  eerder 
om  die  enorm  goed  beplande  reklame  wat  daarmee  saam- 
gaan,  die  geniale  bestuursvermoë  van  diegene  wat  die 
geheel  van  verdeelde  arbeid  beheer. 

Dink  aan  die  industrialisasie  van  die  kuns  waar  meer 
as  vyftig  duisend  pond  vir  La  Belle  Hollandaise  van  Picasso 
betaal  word,  slegs  omdat  die  ryk  nyweraars  en  sakemanne 
mekaar  so  opja  om  hierdie  stukkie  geestesgoed  te  kan  besit. 
Geld  wat  krom  is  . . . . 

Dink  aan  die  musiek,  waar  die  tamaai  verdienste  van  die 
vertolkers  van  uitspattige  musiekvorme  — meestal  terug  te 
voer  na  Wes-Afrika  — die  verstand  laat  stilstaan. 

Dink  aan  die  moderne  toerisme,  waar  troppe  ,doeners’ 
van  die  Vasteland  aangedryf  word  van  katedraal  tot 
katedraal,  van  kunsmuseum  tot  kunsmuseum,  sonder  om 
juis  iets  daarvan  behoorlik  wys  te  word.  Selfs  Oberammer- 
gau  het  uitmuntend  goeie  sake  geword.  En  siedaar  ook : die 
industrialisasie  van  die  godsdiens. 

Dink  aan  sport  en  sportskrywers  wat  kla  dat  dit  alles 
te  veel  beheer  en  beplan  word.  Gooi  dit  oop,  soebat  hulle, 
gee  die  spel  terug  aan  die  spelers  wat  dit  om  die  liefde 
wil  doen!  Wat  hulle  egter  nie  besef  nie,  is  dat  ook  ,amateur’- 
sport  juis  om  daardie  rede  geïntegreer  is  in  die  hele 
nywerheidskompleks. 

Dink  aan  Liberace  — en  die  verkoop  van  moederliefde, 
opgeluister  met  klavierspel. 

Dink  aan  Kersfees  — die  groot  fees  van  die  Hándel. 

Oswald  Spengler  het  reg  gehad  toe  hy  geskryf  het  dat 
ons  tyd  by  uitstek  die  tyd  van  die  tegnikus,  die  nyweraar, 
die  militêre  leier,  die  sakeman  is.  Selfs  die  staatsman  maak 
minder  saak.  Die  kunstenaar,  in  die  praktiese  sin  van  die 
woord,  tel  min. 

Dit  was  Kierkegaard  wat  gereageer  het  op  die  oorheer- 
sende,  vlakke  optimisme  van  die  negentiende  eeu  deur 
daarop  te  wys  dat  daar  werklikwaar  niks  sentimenteels  of 
.maklik’  in  die  Christelike  lewensbeskouing  is  nie.  Die 
stemming  daarvan  is  — met  alle  eerbied  aan  die  instelling  — 
nie  dié  van  die  aangename  Sondagskool  nie.  Dit  is  veel 

eerder  'n  filosofie  van  stryd,  van  lyding  — maar  ook  van 
vernuwing.  Die  kruis  is  betekenisvol  gevorm  soos  die 
swaard.  Beslissing,  stryd,  vernuwing  — dit  is  die  ritme 
van  alle  ware  eksistensie.  God  is  ’n  groot  Troos,  ja.  Maar 
God  is  ook  'n  groot  Angs. 

Dit  is  geen  toeval  dat  die  moderne  eksistensialisme  na 
die  oorlog  met  ’n  sterk  golfbeweging  teruggekeer  het  nie. 
Daar  was  ’n  kater  van  optimisme  in  daardie  eerste  na- 
oorlogse  jare.  Ons  het  almal  geesdriftig  gedink  in  terme  van 
wels^mstate,  van  nuwe  bedelings,  van  bestaansbeveiliging 
vir  algar,  van  geregtigheid  vir  alle  rasse.  Ons  het  eerlik 
gemeen  dat  die  Goeie  eindelik,  ja,  eindelik  verwesenlik  kan 
word. 

Maar  die  mens  is  steeds  besig  om  homself  weer  aan  te 
pas.  En  as  die  meer  wêreldse,  of  liewer  die  meer  dood- 
gewone  soort  kompensasie  teen  hierdie  vlakheid  nie 
meer  kan  geld  nie  — dinge  soos  kunskatte  versamel  en 
patroon  daarvoor  speel;  of  diep  voel  oor  of  skrywe  oor  die 
kwessie  van  menseregte  — as  dié  soort  dinge  nie  meer 
volkome  bevredig  nie,  nie  meer  vergoed  vir  die  volslae 
venvêreldliking  van  die  lewe,  die  verkleinburgerliking 
daarvan  nie  — dan  kan  mens  gerus  iets  anders  verwag. 
So  het  die  nuwe  eksistensialisme  ook  gekom.  Dit  het  gekom, 
soos  gesê,  met  ’n  golfbeweging.  En  oral  was  daar  skrywers 
en  denkers  (veral  die  Franse)  wat  ons  skielik  herinner  het 
aan  presies  dieselfde  soort  dinge  as  wat  die  Heilige 
Augustinus  of  Kierkegaard  en  baie  ander  ons  aan  herinner 
het,  sy  dit  ook  nou  in  ander  terme : dat  daar  anderkant  die 
perke  van  dié  sigbare  wêreld,  dié  sigbare  maatskaplike 
orde  ’n  ander,  onpeilbare  angswekkende  orde  lê. 

Saamgevat  kom  dit  dan  hierop  neer:  in  die  industriële 
samelewing  waarvan  ons  ’n  deel  vorm,  moet  daar  nood- 
wendig  reaksies  wees  op  die  baie  vorme  waarin  die  mate- 
rialisme  hom  voordoen  en  waaraan  so  ’n  tamaai  deel  van 
die  mensdom  reeds  verknog  is.  Die  kreatiewe  skrywer  het 
gereageer  deur  te  skrywe  oor  die  lydende  mensdom  — veral 
oor  die  mens  as  slagoffer  van  kleur-,  van  rassevooroordeel. 
In  b^ma  al  die  gevalle  waar  dit  in  Suid-Afrika  gedoen  is 
(en  dit  geld  maar  vir  die  wêreld  in  die  algemeen  ook)  is 
dit  gedoen  op  die  derde  vlak,  in  drie-dimensionele  terme, 
as  suiwer  maatskaplike  vraagstuk  dus.  Wat  ons  nou 
dringend  en  in  toenemende  mate  vereis  is  skrywers  wat 
hierdie  tema  in  werke  van  estetiese  skoonheid  op  ’n  hoër 
vlak  nog  sal  behandel.  Daarmee  word  dit  dan  werke  deurtrek 
met  ’n  ekstra,  byna  bowesenlike  dimensie. 

Hoe  moet  die  individuele  kunstenaar  dit  regkry?  Slegs 

deur  homself  te  onttrek,  deur  alleen  te  wees,  deur  baie 
eerlik  en  baie  krities  na  homself  te  kyk  — ook  na  die  taak 
wat  hy  homself  gestel  het.  Maar  meer  is  nodig.  Hy  moet 
doen  wat  eeue  lank  reeds  gedoen  is  deur  mense  wat  verder 
wou  sien  as  die  perke  van  hulle  eie  klein  bestaanskring. 
Hy  moet  homself  in  sy  afsondering  volkome  oorgee.  Want 
dit  is  slegs  hierdeur  dat  hy  iets  soos  ware  inspirasie,  ware 
insig  sal  ervaar. 

Dit  is  tog  ’n  ellendig  moeilike  ding  om  reg  te  kiy.  Wat 
so  manjifiek,  so  vibrerend  met  betekenis  die  vorige  aand 
reeds  voorgekom  het,  kan  baie  doodgewoon  met  die  vaal  lig 
van  die  more  wees. 

Sulke  dinge  kom  ons  maar  almal  oor.  Op  die  manier 
raak  ons  altyd  weer  betrek  deur  die  doodgewone,  die 
alledaagse.  Ook  die  prys  van  insig  is  ewigdurende  waak- 
saamheid. 

En  tog,  dit  is  net  wat  moet  gebeur,  veral  met  dié  wat  oor 
die  kleurvraagstuk  in  Suid-Afrika  wil  skrywe.  Ons  kan  nie 
maar  net  voortgaan  en  tevrede  wees  met  wat  ons  reeds 
bereik  het  nie.  Ons  letterkunde  kan  slegs  groei  as  ons  reik 
en  soek  na  die  vierde  dimensie  — al  kos  dit  nog  lank  om 
dit  behoorlik  te  vind. 

Bowe  al  moet  ons  ook  verstaan  dat  die  mens  se  vordering 
hier  op  aarde  geen  stygende  eksponensiële  kurwe  na  utopiese 
geluksaligheid  is  nie. 

Ons  moet  verstaan  dat  die  menslike  lewe  nog  altyd  ’n 
stryd  om  geestelike  volwassenheid  was  — en  dit  altyd  sal 
bly.  Die  wonderlikste  van  alle  dinge  is  nie  die  mens  se 
verbysterende  tégniese  vernuf  nie,  maar  wel  die  naakte 
feit  van  sy  bestaan  — die  feit  dat  u nou  daar  sit  waar  u sit, 
dat  u voel  en  dink  en  droom,  dat  ek  hier  sit  en  dergelike 
dinge  doen.  Dit  lê  eweseer  in  die  feit  dat  dit  hier  ’n  tafel 
is,  dit  dáár  ’n  vloer  of  daar  oorkant  ’n  venster.  Die  ware 
aard  van  die  druppeltjie  water  of  die  korreltjie  sand  kan 
geen  wetenskaplike  ooit  verklaar  nie.  Die  gedrag  van  sy 
kerngedeeltes,  ja  — maar  verder?  Ons  staar  deur  ’n  spieël 
in  ’n  raaisel.  Ek  is  voorwaar  die  tingerige  bestaanspuntjie, 
verlore  in  die  onmeetlike,  bittere  oseaan  van  die  oneindig- 
heid.  Ek  is  die  swakke  en  eensame  god  sonder  wie  se 
spontane  en  vrye  skepping  van  myself  deur  myself  — want 
God  het  ons  inderdaad  vry  gemaak  — ek  enige  oomblik  weer 
kan  wegsink  in  die  niet. 

Die  menslike  bestaan  is  ’n  veldtog.  Sy  eie  partikuliere 
ritme  is  krisis  — wat  baie  ver  staan  van  die  aangename 
buurlikheid,  die  gemoedelike  optimisme  van  suburbia.  Dit 
is  ’n  ewigdurende  staat  van  heenvloei  en  terugvloei,  van 

neerlaag  en  oorwinning.  Ek  kan  slegs  rus  vind  deur  my 
eie  angs  te  ervaar.  Ek  kan  slegs  vryheid  verkry  deur  daarom 
te  veg.  Ek  kan  slegs  geloof  ken  deur  my  eie  skande  te  sien. 

Dit  is  die  atmosfeer  waarin  ons,  terwyl  ons  ’n  sprong 
in  die  donkerte  voor  ons  waag,  kan  wegkom  van  die  derde, 
slegs  maar  maatskaplike  vlak.  Sodoende  sal  die  werklik 
begenadigde  kunstenaar  eendag  ook  ons  spesiale  vraagstuk 
sien  — soos  God  dit  self  sien. 

A.  ALBERTS: 


Bitter  Wysh  eid 

Die  stryd  was  groot,  en  die  oorwinning  klein; 
die  onrus  lank,  maar  kort  van  duur  die  rus. 
Eerlank  in  Dood  se  doodse  slaap  gesus, 
vergeet  ons  en  vergewe  is  die  pyn. 

Van  hierdie  bittcr  einde  reeds  bewus, 
weerklink  geen  feeslied  of  triomfrefrein; 
geen  jubelsang  uit  monde  mooi  en  fyn, 
en  lief;  en  klap  daar  geen  gelukwenskus. 

Vir  lewenslank  verplig  om  stil  te  swyg; 
gewoond  om  stom  te  staan  terwyl  ons  veg 
vir  vrye  reg  om  eerlik  en  opreg 
oortuigings  uit  te  spreek  of  uit  te  hyg, 
wil  ons  so  sonder  roem  daaruit  verwerf, 
so  heerlik  stil,  geluidloos,  rustig  sterf . . . 

2. 

Vergeet  die  seer  herinnering, 
die  jeug  se  dwase  droomgedagte 
dat  die  toekoms  grootheid  bring, 
en  dat  ’n  volk  vol  lewenskragte 
ons  vaderland,  so  ryk  en  groot, 
met  kuns  en  kunde  sou  versier; 
sodat  die  lewe  oor  die  dood 
en  wit  oor  swart  mog  seevier! 

Jy  self  word  ouer,  swakker,  moeër; 
en  uitgemergel  deur  die  stryd, 
verflou  die  waarheidsdrang  van  vroeër. 

Jou  edel  ras  word  mettertyd, 
saam  met  die  waarheid  en  die  reg 
in  Dood  se  arms  vasgevleg  . . . 

J. 


Tereg  hel  ek  teleurgeslel, 
my  siel  aan  wanhoop  oorgegee; 
die  trae  dae  afgetel 
om  uit  die  duisternis  te  tree. 

As  lewe  sonder  egtheid  is, 
en  mites  steeds  die  mens  betoor, 
as  bygeloof  oor  reg  beslis, 
wát  kan  ons  deur  die  dood  verloor? 
Geveinsdhcid  maak  die  rasse  swak, 
vermenigvuldig  smart  en  lyding; 
en  burgers  deur  die  smaad  geknak, 
vind  in  die  dood  alleen  bevryding. 
Terwyl  die  leuen  op  lewe  teer 
fel  die  dood  hul  al  twee  neer . . . 

4 

As  eens  ’n  groler  man  as  ek 
die  waarheid  tot  oorwinning  voer, 
sal  in  my  graf  met  gras  bedek, 
my  dooie  beendere  weer  roer. 

Uit  stof  hel  eens  die  lewenswonder 
vanself  ontspring.  Spring  dan,  My  Stof, 
diep  in  die  donker  gat  daar  onder, 
en  fubel  uit  in  louter  lof! 

Staan  op.  Skud  af  die  sware  rou 
en  prys  die  ras  van  niiwe  staal; 
ja,  roem  sy  heldedade  nou 
met  soet  gebaar  in  epostaal! 

Wanneer  Gods  waarheid  daardeur  werk, 
word  lewe  wonderbaarlik  sterk  . . . 

5. 

Voí  stille  weemoed  dool 
’n  stiefseun  in  die  vlei. 

In  die  natuur  se  skool 
leer  hy  allenig  bly. 

Met  vissies  in  die  strome 
mag  hy  verkeer  en  lag; 
en  uit  die  wilgerbome 
gesels  klein  voëlljies  sag. 

Daar  sien  hy  op  ’n  dag 
hul  koei  in  modder  lê. 

Toe  hardloop  hy  met  mag 

om  vir  sy  pa  te  sê, 

maar  hoor,  nog  vóór  hy  praat: 

„Bly  stil  jy,  of  ek  slaat! 

J.  J.  BRITS: 


Elkeen  sy  Deel 

Die  spanning  het  die  breekpunt  bereik  by  die  oggenddiens, 
die  Sondag  nadat  die  nuwe  predikant  bevestig  is. 

Oom  Giepie  het  gevoel  dat  die  moeilikheid  begin  het 
daardie  eerste  Maandagoggend  nadat  die  nuwe  predikant 
van  Disselville  gekom  het.  Na  die  woelige  en  vermoeiende 
naweek  wat  met  die  ontvangs  en  bevestiging  gepaard 
gegaan  het,  het  die  dominee  die  Maandagoggend  luierig 
op  die  pastoriestoep  verskyn,  moeg  en  effens  kritiserend 
die  stil  straat  op  gekyk  tot  by  die  kerk  waarvan  die  dak 
en  die  toring  bokant  die  dakke  van  die  huise  uitsteek.  Toe 
tref  dit  hom  dat  die  kerkhorlosie  nou  al  meer  as  vyf 
minute  agter  is. 

Saterdagaand  in  die  konsistorie  het  hy  saggies  vir  een 
van  die  ouderlinge  wat  naby  hom  gestaan  het  daarna  gevra. 

„Is  die  kerkhorlosie  nie  baie  agter  nie?” 

Die  ouderling  het  na  sy  polshorlosie  gekyk,  geknik  en 
geantwoord : 

„Ja,  maar  ons  gaan  altyd  na  oom  Giepie  se  tyd.” 

Oom  Giepie  is  koster  en  dorpsouderling  op  die  kleinerige, 
stil  dorpie  in  die  uitgestrekte  distrik.  Veertig  jaar  lank 
beklee  hy  al  hierdie  amp. 

Hy  was  nog  skaars  dertig  toe  die  rumatiekkoors  sy 
gesondheid  vir  goed  geknak  het,  en  hy  die  bouery  as  beroep 
moes  laat  staan.  Gelukkig  kon  sy  wederhelf,  ’n  sterk,  forse 
vrou,  verpleging  doen  en  so  die  pot  aan  die  kook  hou.  Met 
die  jare  het  sy  die  mees  gesogte  vroedvrou  van  die  dorp 
en  distrik  geword.  Maar  die  paar  pond  van  die  kostersamp 
was  ’n  welkome  inkomste,  veral  daar  in  die  voorbegin. 
Later  het  hy  ’n  slaghuisie  aan  die  gang  gesit  en  op  ’n 
klein  skaal  vleis  voorsien  aan  die  dorp  se  inwoners  waarvan 
die  meerderheid  ouerige  mense  is  wat  nie  langer  op  die 
plase  wou  bly  nie.  Maar  die  meeste  van  hulle  het  hulle 
slagdingetjie  van  die  plase  af  gekry.  Oom  Giepie  het  gesorg 
om  hier  en  daar  ’n  paar  goedkoop  hamels  of  ou  ooie  in  die 
hande  te  kry,  dit  op  die  dorpsgrond  laat  loop  en  sy  eie 
slagwerk  gedoen.  Dit  het  ’n  profytjie  afgewerp.  Langsamer- 
hand  het  hy  tog  weer  ’n  gedeelte  van  sy  kragte  herwin,  en 
daar  in  sy  agterplaas  ’n  werkswinkeltjie  ingerig:  hoefsmid, 
skrynwerker,  loodgieter  — ja,  dis  na  hom  toe  wat  almal 

in  die  dorp  gegaan  het  as  hulle  ’n  iets  gedoen  of  gemaak 
wil  hê. 

Oom  Giepie  was  ’n  kleinerige,  teruggetrokke,  stil  man. 
Hy  het  net  gepraat  as  dit  absoluut  nodig  was.  Sy  vrou  met 
haar  liggaamskrag,  sterk  persoonlikheid  en  skerp  tong  het 
hom  oorheers  en  dieper  in  sy  dop  gedryf . Dis  sy  wat  die  geld 
ingevorder  het  as  iemand  sy  vleisrekening  nie  betyds  betaaE 
nie,  of  te  lank  draai  om  te  kom  vereffen  as  oom  Giepie  ’n 
werkie  verrig  het.  Ja,  sy  het  vir  niks  gestuit  nie.  Dit  was 
’n  legende  hoe  sy  meer  as  een  maal  ’n  geneesheer  by  ’n 
moeilike  geval  eenkant  toe  gestoot  het:  ,,Gee  pad.” 

Teen  so  ’n  persoonlikheid  was  oom  Giepie  nie  bestand 
nie.  Daar  in  sy  huis  en  in  die  dorp  het  hy  altyd  maar 
stilgebly  en  was  in  alle  omstandighede  die  minste.  Net  in 
die  versorging  van  die  kerk,  waar  sy  vrou  nie  ook  nog 
tyd  gehad  het  om  in  te  gryp  nie,  het  oom  Giepie  gemaak 
soos  hy  wou.  Die  kerkraad  en  die  predikante  onder  wie  hy 
gedien  het,  was  maar  te  bly  om  iemand  te  kry  wat  gewillig 
was  om  die  werk  te  doen.  En  met  die  jare  was  die  kerk 
die  plek  waar  oom  Giepie  ’n  koninkryk  vir  homself  opgebou 
het,  ’n  koninkryk  waar  hy  homself  gehandhaaf  het  en 
geen  inmenging  van  buite  geduld  het  nie.  Veral  die  ou 
dominee  wat  ’n  klompie  maande  gelede  sy  emiritaat  aanvaar 
het,  het  oom  Giepie  gedurende  sy  vyftienjarige  bediening 
in  Disselville  heeltemal  sy  gang  laat  gaan. 

Die  pligte  van  ’n  koster  het  vir  oom  Giepie  ’n  liefdeswerk 
geword.  Met  die  hulp  van  ’n  kleinjong  het  hy  eenmaal  per 
maand  die  vloer  blink  gemaak.  Een  keer  per  week  is  die 
kerk  van  hoek  tot  kant  afgestof  en  uitgevee.  Maar  dis 
veral  met  die  lui  van  die  kerkklok  dat  hy  gevoel  het  dat 
hy  sy  grootste  bydrae  tot  die  erediens  gelewer  het. 

Vir  hom  het  dit  algaande  ’n  kuns  geword  om  die  swaar, 
diep  klanke  bo  uit  die  kerktoring,  met  die  blink  weerhaan 
bo  die  letters  O.W.N.S.,  oor  die  dorpie  te  laat  galm.  In  die 
geroep  van  die  kerkklok  het  oom  Giepie  se  siel  gespreek. 

,,Kerkklok  lui,  bestaan  nie  net  uit  die  trek  van  ’n  tou 
nie,”  het  hy  op  ’n  dag  gesê.  ,,’n  Mens  moet  deur  die  kerkklok 
persoonlik  elke  hoorder  roep.” 

,,Kom.  Kom.  Kerk  toe.  Kom,”  het  hy  met  elke  erediens 
oor  die  dorp  gebeier. 

En  met  ’n  begrafnis,  wanneer  hy  die  oorledene  se  jare 
met  die  klokslag  aftel,  het  daar  ’n  klank  uit  die  klok  gekom 
wat  ánders  nooit  daar  was  nie. 

Hy  was  tot  in  sy  diepste  wese  geskok  toe  hy  uit  goeie 
gesag  verneem  het  dat  in  een  van  die  groot  stede  die  koster 
se  seun  aan  die  tou  trek  onderwyl  hy  met  ’n  sigaret  in  sy 

hand  aan  die  voet  van  die  toring,  wat  weg  staan  van  die 
kerk  af,  met  ’n  halfdosyn  van  sy  maats  klets  en  grappies 
maak,  By  ’n  ander  kerk  skakel  die  koster  glo  net  ’n  elek- 
triese  motor  aan  as  hy  die  klok  wil  lui. 

Nee,  sulke  onpersoonlikheid  kan  hy  nie  begryp  nie.  As 
hy  die  klok  lui,  roep  hy  persoonlik  elkeen  van  die  lidmate 
wat  die  klok  hoor,  veral  hulle  wat  in  die  dorp  woon  en 
onder  sy  toesig  as  ouderling  val.  Ja,  so  roep  hy  hulle,  selfs 
duideliker  en  dringender  as  wanneer  hy  hulle  besoek  en 
aanmoedig. 

Die  lewe  het  rustig  en  kalm  verbygevloei  van  Sabbatdag 
tot  Sabbatdag  totdat  die  kerkraad  die  nuwe  dominee  beroep 
het,  ’n  jong  man  met  net  ’n  paar  jaar  ondervinding  van 
die  bediening,  en  soos  die  gerugte  wat  hom  vooruitgeloop 
het  dit  gehad  het,  ’n  koppige,  haastige  en  moeilike  man, 

Vandat  hy  hierdie  gerugte  gehoor  het,  het  oom  Giepie 
’n  onrustige  voorgevoel  gekry  dat  hulle  nie  so  goed  sou 
klaarkom  soos  hy  en  die  ou  dominee  nie,  Gelukkig  het  alles 
vlot  verloop  met  die  reëlings  van  die  ontvangs,  bevestiging 
en  die  drie  dienste.  By  die  bekendstelling  was  daar  net  ’n 
effense  opflikkering  by  die  dominee  en  hy  het  oom  Giepie 
Vv^egend  beskou. 

,,Koster,  nê?  Ons  sal  nog  baie  nou  saamwerk.” 

So  het  die  Maandagoggend  na  die  bevestigingsnaweek 
aangebreek. 

Oom  Giepie  het  die  nuwe  dominee  deur  die  slaghuis- 
venster  op  die  pastorie  se  stoep  gesien  staan.  Hy  het 
gesien  hoe  die  dominee  stadig  van  die  stoep  afklim,  langsaam 
na  die  voorhekkie  toe  loop,  daar  ’n  oomblikkie  verwyl  en 
toe  sonder  hoed  die  straat  op  stap  na  die  slaghuis  toe. 
Met  sy  een  oog  op  die  skaal  en  die  ander  op  die  dominee 
weeg  hy  die  bestelling  en  draai  dit  behendig  toe  voor  hy 
dit  eenkant  toe  stoot  waar  die  jong  dit  later  sal  neem  om 
te  gaan  aflewer.  Maar  oom  Giepie  werk  instinkmatig.  Dit 
hoort  nie  so  nie,  dink  hy.  As  ’n  predikant  sy  swart  pak 
met  ’n  wit  das  aan  het,  moet  hy  ’n  hoed  opsit.  Die  ou 
dominee  sou  nooit  sonder  ’n  hoed  geloop  het  nie. 

„Móre,  broeder,  vroeg  doenig.” 

,,Móre,  Dominee.  Ja,  eintlik  is  dit  nie  so  vroeg  nie. 
Vanmelewe  het  my  vader  ons  om  vieruur  laat  opstaan.  Toe 
kon  ’n  mens  nog  ’n  dag  se  arbeid  doen.” 

„Dit  is  so,  tye  verander.  Maar  ek  wil  u nie  ophou  nie. 
Ons  sal  nog  later  baie  kan  gesels,  Ek  soek  eintlik  net  die 
duplikaatsleutels  van  die  kerk  en  konsistorie.” 

„Die  sleutels?  Ek  is  altyd  hier  as  u in  die  kerk  moet 

kom.  Die  ou  dominee  het  nooit  sleutels  by  hom  gehou  nie.” 

„Ek  begryp,  ja,  maar  ek  verkies  om  self  ’n  stel  sleutels 
te  hê  in  geval  van  gebeurlikhede  wat  ’n  mens  nie  kan 
voorsien  nie.” 

„Daar  is  niks  in  die  kerk  nie.  Die  ou  dominee  het  altyd 
die  boeke  in  die  pastorie  gehou,  dis  daar  in  die  studeer- 
kamer  se  kas.” 

Wat  wil  die  predikant  in  die  kerk  hê?  Oom  Giepie  sluk 
ongemaklik. 

„Ja,  ek  het  dit  daar  gesien,  maar  ek  dink  u verstaan 
my  verkeerd,  broeder.  Ek  wil  die  sleutels  hê  om  in  die  kerk 
te  gaan  wanneer  ek  wil  sonder  om  iemand  te  soek  om  die 
deur  te  gaan  oopsluit  — of  het  u beswaar  dat  ek  in  die 
kerk  kom?” 

Die  dominee  se  stem  klink  skielik  effens  skerper  en  die 
krimpgevoel  wat  hy  altyd  buite  die  kerk  ondervind  as  hy 
moontlik  verkeerd  kan  wees,  oormeester  oom  Giepie. 

,,Nee,  nee,  natuurlik  nie.” 

Onder  uit  die  groen  trommeltjie  het  hy  die  ander  stel 
sleutels  gaan  haal  en  vir  die  dominee  gegee. 

Toe  die  dominee  later  met  die  straat  langs  kerk  toe  loop, 
het  ’n  onderdrukte  ontevredenheid  langsaam  opgevlam.  Dit 
het  vir  hom  gevoel  asof  die  nuwe  dominee  onnodig  wou 
ingryp  met  die  sake  in  die  kerk  waar  hy  al  so  vele  jare 
die  alleenheerser  was.  Die  dominee  is  daar  om  die  evangelie 
in  die  kerk  te  verkondig,  dis  al.  Wat  wil  hy  nou  hê? 

Daardie  namiddag  het  oom  Giepie  kerk  toe  geloop,  die 
konsistoriedeur  agter  hom  toegedmk,  en  lank  stilgestaan 
onderwyl  sy  oë  die  vertrek  deursoek  om  tekens  te  kry  van 
die  dominee  se  besoek  die  oggend;  toe  het  hy  die  kerk 
binnekant  beskou  en  daarna  met  die  trappies  opgeklim  tot 
op  die  preekstoel.  Nêrens  kon  hy  iets  uit  sy  plek  sien  nie. 
Net  toe  hy  begin  dink  dat  die  predikant  sommer  bloot 
nuuskierig  was,  het  sy  blik  op  die  deurtjie  geval  wat  van 
die  galery  af  in  die  toring  ingaan  — daar  waar  hy  altyd 
staan  as  hy  die  klok  lui.  Die  deur  het  halfpad  oopgestaan. 
en  hy  het  dit  self  toegemaak  gisteraand,  want  hy  wil 
nooit  hê  kinders  en  ander  nuuskieriges  moet  daarin  lol  nie. 

Bietjie  uitasem  het  hy  op  die  galery  geklim.  Daar  was 
niks  verkeerd  te  sien  nie,  maar  hy  moes  nou  orals  soek  en 
hy  het  moeisaam  die  smal  trappies  na  die  klok  en  horlosie 
opgeklim.  Omdat  die  klim  laterjare  so  swaar  geword  het, 
het  hy  nou  net  een  keer  per  week,  Woensdagaande  voor  die 
biduur,  opgeklim  om  die  klok  op  te  wen  en  reg  te  stel.  Dit 
lol  mos  al  die  laaste  paar  jaar  om  byna  tien  minute  per 
week  te  verloor.  Hy  doen  dit  liewers  Woensdag  want 

Saterdag  moet  die  kerk  skoongemaak  word  en  Sondae  moet 
hy  juis  so  baie  keer  die  trappies  opklim  na  die  galery  toe 
om  die  klok  te  gaan  lui.  A1  die  jare  weet  die  gemeente  dat 
die  kerkhorlosie  Sondae  ’n  paar  minute  agter  is;  dit  hinder 
niemand  nie. 

Die  deurtjie  by  die  klok  is  ook  oop  en  nou  weet  oom 
Giepie  seker  dat  die  nuwe  predikant  ook  hier  ingeloer  het. 

„Wie  loer  kry  niks,”  hyg  hy,  maar  toe  sien  hy  dat  die 
groot  sleutel  waarmee  hy  die  horlosie  opwen  nie  op  die 
plek  lê  waar  hy  dit  altyd  neersit  nie. 

Toe  weet  hy  ook  dat  die  nuwe  dominee  dáár  gelol  het, 
daar  waar  hy  nog  nooit  iemand  toegelaat  het  nie.  Nie  een 
van  die  vorige  predikante  het  ooit  van  so  iets  gepraat  nie. 
’n  Koue  woede  vervul  hom  en  hy  stoot  sy  skouers  agteroor. 
Daar  buite  is  hy  altyd  die  minste,  maar  nie  hier  in  sy 
kerk  nie!  Nee.  Hier  stuit  hy  vir  niks  nie,  nie  eers  die 

predikant  nie,  hier  moet  hulle  sy  toestemming  vra. 

’n  Oomblik  staan  hy  doodstil,  dan  kom  daar  ’n  glinstering 
in  sy  oë. 

Versigtig  druk  hy  die  deurtjie  toe  en  vir  die  eerste 
keer  in  al  die  jare  sluit  hy  die  deurtjie  van  die  klok- 

kamertjie.  Net  hy  het  ’n  sleutel.  Wat  van  die  duplikaat 

geword  het,  as  daar  een  was,  weet  hy  nie.  Met  sy  tande 
opmekaar  gebyt  en  sy  lippe  opmekaar  gepers,  klim  hy 
met  die  trappies  af. 

Eers  toe  hy  die  hek  van  die  kerkgronde  agter  hom 
toemaak,  het  die  gespannenheid  hom  verlaat  en  sak  sy 
skouers  weer  terug.  Byna  asof  hy  nou  eers  skrik  vir  sy 
eie  daad,  kyk  hy  op  na  die  kerktoring. 

Woensdagaand  by  die  biduur  het  dit  stil  verloop,  en  hy 
het  die  dominee  die  res  van  die  week  net  van  veraf  deur 
die  slaghuis  se  venster  gesien. 

Daardie  Sondag  was  dit  Doopsondag  en  eerste  Sondag 
in  die  maand,  ’n  groot  kerkgeleentheid  vir  ’n  plattelandse 
gemeente.  Daar  was  amper  net  soveel  mense  soos  by  die 
dominee  se  intreerede. 

Die  nuwe  dominee,  haastig  van  geaardheid,  nog  jonk  en 
sonder  ervaring,  is  effens  senuweeagtig  hierdie  eerste  keer 
dat  hy  alleen  met  sy  gemeente  is.  Hy  kyk  op  sy  horlosie 
en  versoek  twee  ouderlinge  om  die  seën  te  vra.  Dit  is  gouer 
verby  as  wat  die  dominee  verwag  het  en  dan  word  daar 
gewag  op  die  derde  gelui.  Daar  is  nog  ’n  hele  paar  minute 
oor.  Die  stilte  in  die  konsistorie  en  die  afwagting  laat  die 
minute  baie  langsaam  verbygaan. 

Die  dominee  kyk  kort-kort  op  sy  horlosie.  Naderhand 
is  dit  een  minuut  na  die  aanvangstyd.  Miskien  het  hy  nie 

vanoggend  sy  horlosie  so  presies  reggesit  met  die  radiotyd 
nie.  Hy  vat  sy  boeke  vas.  Hy  kyk  weer.  Twee  minute  verby. 
Hy  skraap  sy  keel  liggies  en  kyk  vlugtig  rond.  Hy  stap 
stadig  na  die  deur  toe  en  met  sy  hand  op  die  knop  wag  hy. 
Lank  wag  hy.  Hy  kyk  weer  op  sy  horlosie.  Dis  drie  minute 
na  die  tyd. 

„Ek  dink  ons  moet  maar  ingaan.  Miskien  is  daar  iets 
verkeerd  met  die  koster.” 

’n  Ouderling  maak  sy  mond  oop  om  te  waarsku,  maar 
die  dominee  het  die  deur  oopgemaak  en  is  al  halfpad  op  die 
kanseltrappies. 

Die  orrelis  wat  altyd  met  die  eerste  klokslag  die  aanvangs- 
note  van  die  seëngesang  gee,  skrik  so  toe  hy  die  dominee 
op  die  kansel  sien  verskyn  dat  hy  ’n  vals  akkoord  druk. 
Wat  gaan  aan?  Hoekom  is  hulle  hier  voor  die  derde  gelui? 
Ontsteld  speel  hy  ’n  paar  note  oor  en  oor. 

In  die  volgende  minuut  wat  ’n  ewigheid  duur,  is  daar 
wanorde.  Die  orrelis  kan  nie  besluit  of  hy  die  gemeente 
moet  laat  sing  nie.  So  iets  het  hom  nog  nooit  oorgekom  nie. 
Die  kerkraad  bly  onseker  staan  by  hulle  sitplekke.  Hulle 
is  gewoond  daar  word  gesing  wanneer  hulle  hulle  sitplekke 
bereik  het ; en  die  predikant  staan  by  die  kateder  in  strakke 
afwagting. 

En  toe,  toe  niemand  meer  asem  kon  inhou  nie,  kom  die 
halfuurslag  van  die  kerkhorlosie  en  onmiddellik  daama 
die  vier  gemete,  swaar  slae  van  die  laaste  gelui. 

Die  trilling  in  die  dominee  se  stem  toe  hy  begin  praat, 
het  baie  van  die  kerkgangers  toegeskryf  aan  die  erns  van 
die  oomblik. 

Voor  hy  van  die  kansel  afgeklim  het,  het  die  dominee 
besluit  dat  Sondag  nie  die  aangewese  dag  is  om  die  oggend 
se  gebeure  te  bespreek  nie.  Mettertyd  sal  hy  sake  wel  onder 
beheer  kry.  Intussen  moet  hy  maar  net  toesien  dat  die 
horlosie  gereeld  reggestel  word,  en  later  herstel  word. 
Hy  wou  ook  nie  eens  die  aangeleentheid  met  sy  vrou 
bespreek  toe  sy  ’n  opmerking  maak  nie. 

Na  die  middagete  stap  die  dominee  tydsaam  na  die  kerk 
toe.  Eintlik  is  hy  spyt  dat  hy  vanoggend  so  haastig  was, 
maar  dis  nou  eenmaal  in  sy  natuur.  Hy  sal  self  maar  sorgdra 
dat  die  kerkhorlosie  reg  is.  Ja,  sulke  versoekings  kry  mens. 

Toe  staan  hy  voor  die  geslote  deur  van  die  horlosie- 
kamertjie  bo  in  die  toring. 

Met  minder  vergewensgesindheid  in  sy  hart  en  met  groter 
vasberadenheid  in  sy  tred,  stap  hy  terug  tot  by  die  koster 
se  huis.  Die  warm  son  brand  op  sy  kaal  kop,  en  dit  het 
algaande  sy  humeur  nie  verbeter  nie. 

E]ffens  deur  die  slaap  het  oom  Giepie  die  dominee  op  sy 
stoep  ontmoet. 

„Dankie,  ek  wil  nie  binnegaan  nie,  Ek  was  nie  van  plan 
om  iets  te  meld  van  vanoggend  se  onstigtelikheid  in  die 
kerk  as  gevolg  van  die  vertraging  met  die  lui  van  die  klok 
nie,  maar  noudat  ek  gegaan  het  om  minstens  toe  te  sien 
dat  die  horlosie  nie  die  oorsaak  is  nie,  vind  ek  die  deur  in 
die  toring  gesluit.” 

Oom  Giepie  vee  die  slaap  uit  sy  oë  onderwyl  hy  voel  hoe 
sy  hart  in  hom  begin  krimp  toe  die  dominee  hom  hard 
aanspreek  met  daardie  strakke  uitdrukking  op  sy  gesig. 

„Ja,  ek  het  dit  toegesluit,  Dominee.  Dis  om  mense  uit 
te  hou  wat  dalk  kan  kwaad  doen,”  antwoord  oom  Giepie 
stamelend. 

„Nou  ja,  Oom,  dis  die  tweede  keer  dat  u te  kenne  gee 
dat  ek  niks  te  soek  het  in  die  kerk  nie.  Ek  weet  nie  presies 
wat  u daarmee  bedoel  nie,  maar  intussen  is  daardie  horlosie 
altyd  verkeerd.  lets  moet  daaromtrent  gedoen  word;  ons 
kan  nie  elke  diens  so  ’n  moles  soos  vanoggend  hê  nie.” 

„Ja,  ja,  ek  begryp,  Dominee,”  sê  oom  Giepie  bedeesd. 

„Nou  ja,  broeder,  ek  laat  die  saak  in  jou  hande.  Sorg 
dat  vanoggend  nie  herhaal  word  nie.” 

Eers  toe  die  predikant  in  die  pastorie  verdwyn  het,  het 
oom  Giepie  ’n  antwoord  gereed  gehad.  Durf  hy  dit  sê, 
mag  hy?  Die  hele  middag  jaag  sy  malende  gedagtes  hom 
rusteloos  deur  die  huis  en  in  die  tuin  rond  totdat  sy  vrou 
hom  skerp  aanspreek, 

„Wat  jaag  jou  so  rond?  As  jy  geen  rus  vir  jou  siel  het 
nie,  moet  my  dan  nie  met  jou  rondlopery  steur  nie.” 

Maar  hy  kon  nie  tot  ’n  besluit  kom  nie  en  het  hom  uit 
sy  vrou  se  pad  gehou  totdat  dit  tyd  was  om  kerk  toe  te 
gaan  vir  die  eerste  gelui.  Binne  in  die  kerk  het  dinge  vir 
hom  duidelik  geword. 

Die  eerste  en  tweede  gelui  het  soos  gewoonlik  net  na  die 
horlosieslag  gevolg.  In  die  pastorie  het  die  dominee  op  sy 
polshorlosie  gekyk  en  sy  kop  geskud  onderwyl  hy  voel 
hoe  die  bloed  in  sy  kop  instoot.  Sou  die  ou  man  hom  nou 
moedswillig  terg?  Moet  hy  nou  van  veraf  hierheen  kom 
om  onnodige  moeilikheid  te  kry,  en  oor  so  ’n  kleinigheid! 

Oom  Giepie  het  na  die  eerste  gelui  nie  huis  toe  gegaan 
nie ; en  na  die  tweede  gelui  het  hy  daar  eenkant  op  die  punt 
van  ’n  lang  bank  doodstil  gesit.  In  die  stilte  en  eensaamheid 
van  die  kerk  het  daar  iets  in  hom  gegroei  totdat  hy  voel 
sy  wese  vul  die  hele  gebou,  sterk  en  seker  van  homself. 
So  het  hy  bly  sit  totdat  die  eerste  kerkgangers  by  die  deure 
ingekom  het.  Toe  wag  hy  eenkant  in  die  konsistorie  totdat 

die  predikant  binnekom.  En  toe,  sonder  om  aandag  te  gee 
aan  die  paar  kerkraadslede  wat  ook  daar  is,  stap  hy  reg^it 
na  die  dominee  toe.  Hakkerig,  opgewonde  praat  hy: 

„Ek  het  baie  gedink  vanmiddag,  Dominee.  Ek  wou  net 
gesê  het,  ek  is  al  veertig  jaar  verantwoordelik  vir  die  kerk. 
Niemand  het  nog  ooit  gelol  as  die  horlosie  ’n  paar  minute 
agter  is  nie.  Ek  sit  hom  gereeld  een  keer  per  week  reg, 
dis  soveel  as  wat  my  kragte  toelaat.  Tot  tyd  en  wyl  die 
kerkraad  geld  het  om  ’n  horlosiemaker  hierheen  te  laat 
kom  om  die  horlosie  te  herstel,  sal  dinge  bly  soos  dit  nou  is.” 

Oom  Giepie  haal  diep  asem  om  die  onstuimige  klop  van 
sy  hart  te  laat  bedaar.  Dit  gebeur  min  dat  hy  so  baie  te  sê 
het;  maar  dis  nie  meer  hy  wat  praat  nie,  dis  daardie  man 
daar  binne,  daardie  man  wat  netnou  die  hele  kerk  gevul  het. 
Die  dominee  kyk  verbaas,  maar  dan  gaan  daar  ’n  lig  vir 
hom  op  as  die  andersins  so  bedeesde  ou  man  ineens  groot 
voor  hom  staan. 

„Ek  sal  my  deel  van  die  kerk  se  werk  doen;  ek  sal  die 
klok  lui  wanneer  die  horlosie  slaan.  Dominee  moet  maar 
Dominee  se  deel  van  die  werk  doen:  vergeet  die  horlosie  en 
bring  die  Boodskap  wanneer  ek  die  klok  gelui  het.” 

D.  F.  MALHERBE: 

Uit  die  Stoppelland 

1. 

’n  WoorJ  wat  cleernis  dra,  die  kom 
sag  soos  die  skerp  kleiir  van  ’n  blom, 
wanneer  dit  sonder  sweem  van  spel 
bronsuiwer  uit  die  hart  uit  wel; 
geredelik  gestuur 
vloei’t  reguit  na  sy  doel: 
fontein  se  regaf  val 
maak  pêrels  op  die  poel 

2. 

Met  die  spiraaltrap  om  en  om, 

’n  halwe  eeu  om  bo  te  kom, 
en  as  jy  bo  uitsig  wil  kry, 
wys  jou  ’n  spieël  hoe  arm  jy  bly. 

3. 

Plaas,  pensioen  ^ dis  alles  klaar, 
gereël  na  wet  tot  op  ’n  haar, 
maar  toe  verwagting  hom  wil  reik 
skatte  vari  sy  klein  koninkryk, 
lê  styf  die  hand  wat  moet  ontvang  — ' 
geluk  bedrieg  soos  die  ou  Slang. 

4. 

O donker  water  van  die  sloot 
wat  glimlag  jy,  vervroegde  doodJ 
Het  ek  my  dan  in  jou  vergis? 

Ek  dag,  jy  was  net  duistemis. 

5. 

Hy  sien  sy  beeld  in  water,  goud 
op  die  hoof, 

Nark  issos  eeue-oud. 

Plots  neem  ’n  wolk 

die  beeld  weg  en ook  hom: 

’n  leeftyd  om. 

Filosofie  nóg  digterdromery 
kan  een  sekonde  steel, 
want  ons  is  deel 

van  die  groot  Tydskulp  soos  die  klei 
gebind  tot  erdepot, 
skeppingsgebod. 

6. 


Eenvouclig  is  sy  klecá 
waar  hy  vanaand  clie  brood 
met  hulle  saam  wil  eet. 

„Maar  hoe  het  jy  geweet?  ” 

„Ek  het  gesien:  allyd 

gaan  hul  verby  waar  droefheid  is, 

hul  soek  jolyt, 

maar  uit  die  grond,  hier,  nou, 
is  rceds  aan  groei  ’n  blom 
begeerlik  want  sy  worlels  is  die  rou.  ” 
En  toe  het  hy  gegaan 
Het  sy  verstaan? 

,,Moeder,  het  mocder  ook  gesien 
sy  hande?” 

„Wat  van  sy  hande?” 

„”t  Was  vader  syn  ”. 

7. 

Rotsgesteenle, 
oeroud,  gebeeldhou  teen 
die  eensaamheid, 
die  berg  van  God. 

Meteens  die  vlam  en  rook; 

die  hart  van  die  wêreld  beef, 

en  vlamme  staan  die  horisonne  om. 

Die  dawerende  stem 

uit  oor  die  see  se  dieptes, 
uit  oor  die  vloecl  van  die  tye, 
in  tot  sy  hart. 

Net  maar  stuk  steenrots  hy, 
fong  mee  versteen. 

Wie  God  roep,  moet  so  wees, 
verys  die  vlees, 

totdat  die  Woord,  gesmelte  goud, 
in  Moses  gloei. 


8. 

Die  Roos 

Met  jou  blaarlae  oopgevou 
is  jy  van  die  volmaaktheid  bccltenis, 
jy  wat  vol  son  en  lug 
se  fyn  geheime  is. 

My  oë  baai  in  kleur  en  prag! 

Kom  mee  na  binne, 
op  my  tafel,  jy. 

vertel  hoe  jy 
die  ligstraal  vang 
en  van  subtielste  etertril 
die  draadjies  maak 

om  suiwerlik  jou  kleurgewaad  te  weef, 
waarteenoor  Salomo  se  kleed, 
ru  en  armoedig,  maakwerk  bly. 

Wertel  hoe  jy 
die  warmte  gryp 
en  in  jou  skoot 
tot  geur  versinnelik. 

Die  Lewe  self  moet  hom  verbaasJ 
Vertel  vir  my  wat  niemand  weet  nie. 

Kom,  kunstenaar,  kom  mee  en  ryg 

my  bleke  ure,  oomblikke  verleë, 

in  een  vir  een, 

in  tot  ’n  krans, 

warm  uit  jou  wewerhande; 

dan  dra  ek  dit  as  talisman 

teen  alle  brak  en  skimp, 

dan  dra  ek  dit, 

ek,  paladyn, 

en  voel  verruk  soos  van  gekeurde  wyn; 
dan  dra  die  agterland  nog  weweriroosJ 
O,  lewe  hoop  en  warm  geur  van  die  roosJ 

A.  SWART: 


Tyding 

Die  Engel  wal  die  Tyding  hring 
Hel  /.  aar  gegroet,  die  jonge  vrou; 

En  vrees  fiet  in  liaar  opgespring 
Toe  sy  dié  Boodskapper  aanskou. 

Wat  skuil  daar  tog  in  hierdie  groet: 
.Geseënd  is  /y»  o vrou! 

Wees  gegroet  begenadigde, 

Die  Ifere  is  met  joul’ 

Maar  nee,  die  Engel  stil  fiaar  vrees 
En  deel  fiaar  God  se  boodskap  mee: 
Sy  sal  van  Hom  die  moeder  wees 
Wie  God  se  Heil’ge  Gees  baar  gee. 
Hy  kom  as  Koning  oor  die  mans, 
Beklee  met  Goddelike  Heerliklxeid; 

Seun  van  die  Allerfioogste  God, 

Vir  ewig  c/uur  Sy  Koninkryk. 

Daar  was  geen  teenstand  in  fiaar  bart, 
Die  diensmaag  van  die  Heer. 

Maar  van  die  lyding  en  die  smart 
Sou  sy  eers  later  leer. 

Lofsang  van  Maria 

Sing,  sing,  my  siel,  U God  ter  eer, 

Sing  luid  Sy  lof,  maak  groot  die  Heer! 
My  siel  is  bíy,  verbeug  in  God, 

My  Saligmaker  ken  my  lot. 

Hy  wend  Hom  tot  my,  arme  vrou, 

Hy  bet  my  nederigbeid  aanskou. 

Geslagte  sal  my  salig  noem, 

Sy  Heiligc  Naam  sy  al  die  rocm! 

Vir  /.  ulle  wat  die  Here  vrees 
Sal  by  steeds  barmbartig  wees. 
Hoogmoediges  val  Hom  ten  prooi, 

Sy  Arm  van  krag  bet  bul  verstrooi. 
Magbebbers  ruk  Hy  van  die  troon 
En  nederiges  ontvang  Sy  loon. 

Wie  bonger  was  bet  Hy  gevul, 

Met  goeie  dinge  die  gees  vervul. 

Die  rykes  bet  by  weggestuur 
Met  leë  bande  van  Sy  skuur. 

Hy  bet  Sy  kneg  Israel  betrag, 

Vir  Abrabam  en  sy  nageslag. 

Soos  Hy  beloof  bet  sal  Hy  skenk 
En  ewiglik  Sy  Woord  gedenk; 

Daarom,  sing  luid  U God  ter  eer, 

Sing,  sing  my  siel,  maak  groot  die  Heer! 

Sonskyn  en  Skaduwee 

Hoe  hly  en  glansend  was  ons  samesyn 
Met  golf  op  golf  van  laggende  geluk; 

Met  elke  dag  soos  blink  ryp  trosse  van  die  druif 
En  elke  uur  soos  geel-ryp  vrugte  wat  ons  pluk. 

Die  lewe  was  so  heerlik  lokkend  wyd 
Met  aldag  gulle  son  en  somer  net  vir  ons; 

Vol  ryke  kleur,  soos  wilde  blomme  in  die  veld, 

Of  soos  ’n  tuin  waar  goudbruin  bye  gons. 

Elke  geluid  so  klinkend  vol  musiek 

Laat  helder  weerklank  uit  ons  weses  stroom 

Die  voëlsang,  die  ruising  van  die  bos, 

Die  murmel  van  die  waters  waar  ons  droom. 

Dag  na  dag  was  jy  vir  my  genoeg 
En  jy  put  vreugde  uit  my  nabysyn, 

Sodat  die  dae  ongeteld  verby  ons  skuif 
En  maande  in  ’n  stil  geluk  verdwyn. 

So  was  ons  lewe,  sonnig,  stralend  bly, 

En  het  die  jare  een  vir  een  vergly  . . . 

Tot  ek  bewus  geword  het  van  ’n  vae  vrees 
Wat  meer  en  meer  in  my  gedagtes  sluip 
En  na  die  jare  van  vergeefse  wag 
Al  dieper  in  my  hart  se  hoekies  kruip. 

Oor  my  het  die  skadus  van  die  vrees  al  meer  gegroei 
En  digter,  digter  om  ons  mooi  geluk  gedrom  — 

Sou  dalk  ons  lewe  altyd  sonder  daardie  vreugde  bly? 

Sou  dalk  my  roeping  hier  as  vrou  nie  in  vervulling  kom? 

Ek  sien  die  jare  uitslrek  soos  eindelose  stroke  tyd, 

Eenkleurig  met  ’n  vaalheid  wat  van  verveling  kom; 

Eenselwig  met  ’n  leegheid  wat  eensaamheid  verwek, 

Ek  sien  my  hele  lewe  soos  ’n  doodgerypte  blom. 

So  ongemerk  het  al  die  lewensblyheid  weggevloei 
En  stilte  het  so  somber  tussen  ons  gelê. 

Soms  het  jy  my  met  kommervolle  oë  aangesien 
Maar  van  die  groot  vertwyfeling  het  ons  niks  gesê. 

Nee!  wou  ek  handewringend  soms  die  leé  lot  bekla! 

Nee!  wou  ek  kermend  na  die  hemel  hyg! 

Maar  met  die  teer  vertroosting  van  jou  hande  teen  my  wang 
Het  jy  my  altyd,  altyd  weer  laat  swyg. 

Dan  weet  ek  in  die  somher  wanhoopsure  van  die  nag 
Wanneer  die  slaap  se  soet  verkwikking  veraf  bly, 

Wanneer  die  donker  op  sy  donkerste  vertoon 
Dan  wect  ek:  jy's  nog  altyd  liier  hy  my  . . . 

Mymering 

Vir  my  was  daar  geen  Engel  wat  'n  hlye  boodskap  bring . 
Nef  ín  my  hart  het  daar  ’n  nuwe  hoop  gelê 
Verborge,  diep,  en  weggesluit, 

Te  jonk  om  selfs  vir  jou  toe  al  daarvan  te  sê; 

En  as  ek  dan  alleen  is  het  ek  my  hart  ontsluit 
En  hoop  en  drome  wat  daar  in  die  dieptes  skuil 
Het  uitgeswem  soos  vissies  wat  na  bowe  kom 
Uit  stil  geheimenisse  van  ’n  diepblou  waterkuil. 

So  mooi  soos  vissies  wat  daar  uit  hul  skuilplek  swem 
En  glad  en  vinnig  deur  die  water  gly 
C)f  soms  net  rustig  op  dieselfde  plek  bly  hang 
Met  sonlig  blink  op  elke  silwer  sy, 

So  mooi  het  ook  my  drome  diep  uit  my  hart  kom  swem 

En  heel  my  wese  het  in  teerheid  opgegaan 

Terwyl  ek  een  vir  een  aanskou 

En  voor  die  wonder  van  my  eie  wense  staan. 

As  ek  dan  in  mymering  die  drome  so  deurleef 
In  sagte  soete  onbewustheid  van  die  tyd, 

Sodat  vir  my  die  vae  skimme  duid’lik  word 
En  veraf  drome  grens  aan  werklikheid, 

Dan  hoor  ek  om  my  stemme  soos  van  kindertjies  wat  speel 
En  sien  die  lig  in  ogies  opgevang 

C)f  hoor  d ie  trap  van  voetjies  wat  al  om  mammic  draal 
En  voel  klein  sagte  handjies  teen  my  wang  . . . 

Maar  soos  die  vissies  vinnig  na  die  diepste  skuilplek  af 
Vir  die  geringste  steurnis  vlug, 

So  moet  ook  telkens  ek  die  drome  dwing 
Weer  in  my  hart  terug; 

Want  ook  die  uur  van  fantasieëvlugtc  snel  verby 
En  soos  met  ’n  towerslag 

Word  ek  weer  teruggevoer  uit  mymering  en  droom 
Na  waar  my  dagtaak  wag. 

Die  Wete 

In  wilde  opwinding  het  ek  die  spreekkamer  verlaat; 

In  hlye  haastigheid  gaan  ek  al  trippelend  met  die  straat. 

Die  hakke  kap  so  klik-klak  klik-klak  soos  ek  gaan 
En  langs  die  straat  af  kyk  mense  rny  verwonderd  aan. 

Waar  skares  voor  die  winkels  maal  en  roer 
En  na  die  vensters  oor  mekaar  se  skouers  loer 

Baan  ek,  met  skouer  voor,  ’n  weg  vir  my 
En  swenk  by  groepies  links,  dan  regs  verhy. 

Mef  elke  huppeltreetjie  wat  ek  verder  gee, 

Met  elke  stappie  groei  die  spanning  mee 

En  soos  die  opgewonde  blydskap  groter  groei, 

Voel  ek  die  warm  bloed  wat  in  my  wange  gloei 

Tot  ek  my  hande  oor  my  hart  wil  vou 
Om  daardie  wilde  hamerslae  vas  te  hou. 

Hoe  het  die  mense  dan  tog  in  my  pad  gestaan 
Terwyl  ek  daardie  eindelose  weg  moes  huis  toe  gaanl 

Ten  laaste  kon  ek  met  ’n  vinnige  draai 
Die  tuinhek  voor  my  uit  my  pad  uit  swaai. 

Terwyl  die  groot  opwinding  aan  my  selfbeheersing  ruk 
Het  ek  die  deur  daar  by  jou  oopgepluk. 

Net  vir  ’n  oomblik  het  ek  op  die  drumpel  stil  bly  staan 
Terwyl  jou  oë  versigtig  vraend  gaan. 

Die  vraag  het  uit  jou  hart  soos  mis  verdwyn 
Toe  jy  die  sterre  uit  my  oë  sien  skyn. 

Jou  arms  het  jy  na  my  uitgesteek 
En  jarelang  frustrasie  het  soos  ’n  golf  gebreek 

En  oorgestoot  in  ’n  onkeerbaar  wilde  snik, 

In  een  verlossingswoordiUiteindelikJ 


Twee  Vroue 

Met  ’n  sagle  sug  het  die  vrou  ontwaak  . . . 

In  die  helder  son  was  haar  liggaam  naak 
En  blank  en  fyn,  met  die  rondings  sag, 

Soos  ’n  blom  wat  nog  op  ontplooiing  wag. 

Die  moregloed  het  op  haar  mond  gelê. 

Met  die  afgrondswoorde  nog  ongesê. 
Appelkosekleur  het  in  haar  wange  gebloei 
En  haar  hare  het  goud  in  die  son  gegloei. 

Haar  oë  was  blou  met  ’n  onskuldglans 
Nog  eer  hulle  donker  begeertes  verskans. 

Haar  hande  was  lieflik,  haar  aanraking  teer 
Sonder  hartstog  wat  later  die  onskuld  verteer. 
Met  n bly  gelaat  het  sy  opgestaan 
Om  saam  met  haar  maat  deur  die  tuin  te  gaan. 

O,  skoon  was  die  vrou  in  die  ogyendslond 
Met  die  lig  in  liaar  oë,  die  lag  om  liaar  mond, 

Toe  dic  onskuld  nog  wit  om  liaar  naaktlieid  liang 
En  liaar  weg  nog  nie  kruis  met  dié  van  die  Slang. 

Want  dan  sou  liaar  skoonlieid  ’n  struikelhlok  wees, 
Dan  kom  in  liaar  liart  die  kommer  en  vrees! 

Dan  skuil  in  liaar  oë  nie  meer  net  die  hlou 
\'an  die  liemel  daarho  en  die  glans  van  die  dou, 
Dan  word  liul  ook  kuile  langs  afgronde  swart 
Waarin  afguns  en  nyd  horrel,  diep  uit  haar  hart; 

I laar  lieflike  mond  wat  die  liefde  hesing 
Kan  ook  woorde  van  smart  en  hitterheid  hring; 

Die  liggaam  se  skoonheid  met  onskuld  omsweef 
Is  dan  ook  met  donkere  hartstog  deurweef. 

O,  dit  was  die  wêreld  se  dodegesang 

Toe  die  vrou  leer  verlei  met  die  skuld  op  die  Slang. 

* * * 

By  die  krip  in  die  stal  sit  ’n  vrou  en  wag 
Vir  die  sonopkoms  van  ’n  hly  nuwe  dag. 

In  die  middernaguur  en  haar  liggaamsnood 
Was  die  pyn  in  haar  oë  donker  en  groot, 

Maar  die  daghreekuur  het  verlossing  gehring 
Hn  sy  het  gehoor  wat  die  Engele  sing. 

Nou  lê  om  haar  hoof  ’n  waas  van  lig 
Wat  sy  glans  versprei  op  haar  moedergesig ; 

Die  teerheid  wat  vol  uit  haar  oë  straal 
Is  ’n  nuwe  lied  in  ’n  nuwe  taal, 

En  die  klank  van  woorde  het  in  haar  verstom 
Voor  die  wonder  wat  met  die  moederskap  kom. 

Klou  lê  in  haar  wese  die  groot  geluk 

Oor  die  Kindjie  wat  sy  teen  haar  hart  kan  druk; 

Oor  die  handjies  en  voetjies  so  waswit  en  fyn, 

Oor  die  hrose  liggaampie,  afhanflik  en  klein. 

Ágter  alreeds  lê  die  pyn,  vergeet  — 

Waf  die  toekoms  hou  sou  sy  later  weet. 

Die  Belofte’s  vervul.  haar  siel  verheug 
En  haar  wese  straal  van  moedervreug. 

O,  dit  was  die  wêreld  se  Reddingsdag 
Toe  die  moeder  so  stil  hy  haar  Kindjie  wag. 

Soos  die  eeue  in  hulle  gang  vergly 
Ilet  die  wese  van  die  twee  vroue  gehly 
in  ons;  in  ons  lewe  se  wisselende  gang 
Is  ons  as  vroue  steeds  vasgevang 
In  die  mag  van  ons  eie  veranderlikheid, 

In  die  gawe  van  die  ewige  vroulikheid; 

Want  elke  vrou  ken  haar  eie  hart. 


53 


Ken  daarin  die  magte  van  vreugde  en  smart 
Waaruit  elke  donker  beplanning  groei, 

Waaruit  die  skoonheid  en  teerheid  vloei. 
Geskulp  in  haar  vroulikheid  lê  die  mag 
Om  te  lei  na  die  duistemis  en  die  nag; 

Maar  soos  die  golf  deur  die  skulp  heen  spoel, 
Golf  deur  haar  ook  die  skoner  doel 
Waf  die  Goddelikheid  aan  haar  bestee: 

Om  aan  die  goeie  geboorte  te  geeJ 

Nog  is  ons  vroue  wat  lag  en  vroue  wat  ween 
Wanf  in  ons  is  Maria  en  Eva  vereenJ 

ANNA  DE  VILLIERS: 


Johan  Daisne  as  Romanskrywer 

Die  Nederlandse  kritikus  Ad  den  Besten  het  onlangs  in 
’n  reeks  artikels  in  De  Nieuwe  Rotterdammer  die 
oorgangstadium  waarin  die  tradisionele  roman  tans 
verkeer,  uiteengesit  aan  die  hand  van  die  werk  van  ’n 
aantal  moderne  Duitse  romanskrywers.  Hy  vang  die 
bespreking  aan  met  die  volgende  woorde:  ,,Dat  het  realisme 
in  de  literatuur  zijn  tijd  heeft  gehad,  ook  in  het  proza,  is 
een  omstandigheid  waarmee  de  romanlezer  zich  langzamer- 
hand  zal  moeten  verzoenen,  voorzover  hij  zich  niet  wil 
afgeven  met  kitsch  van  allerlei  soort.”  Hy  wys  op  literêre 
fig^re  soos  William  Joyce,  Kafka,  Broch,  Musil  en  Marcel 
Proust  wat  reeds  lankal  met  die  realisme  gebreek  het  en 
vervolg:  ,,De  romancier  van  onze  tijd  is  er  zich  misschien 
meer  dan  ooit  van  bewust  dat  de  realiteit  — verstaan  als 
het  complex  van  zakelijk  voorhanden,  objectief  vaststelbare 
gegevens  — geen  aanspraak  kan  maken  op  essentialiteit. 
En  daarom  kan  hij  niet  meer,  als  een  vroeger  schrijvers- 
geslacht,  „zomaar  vertellen,  een  continu  verhaal  van 
gebeurtenissen  opstellen,  zonder  het  gevoel  te  hebben  dat 
hij  aan  zijn  eigenlijke  opgave  niet  is  toegekomen.  Zoals 
de  fotografie  de  schilderkunst  tot  bezinning  op  het  haar 
meest  eigene  riep,  zo  deden  film  en  documentaire  het  de 
romankunst.”  Die  kritikus  laat  dit  aan  die  leser  oor  om 
voorbeelde  van  hierdie  laaste  stelling  te  vind  en  verv^olg 
dan  sy  betoog:  ,,Zomaar  vertellen,  met  de  intentie  toch 
veral  zo  werkelijkheidsgetrouw  mogelijk  te  zijn  en  de  illusie 
van  het  „net-of-het-echt-gebeurd-is”  tc  scheppen,  trekt 
alleen  maar  faqades  op.  O zeker,  de  romanschrijver  van  nu 
is  wel  degelijk  op  de  werkelijkheid  bedacht,  maar  hij  wil 
haar  niet  meer  treffend  beschrijven,  hij  wil  haar  schrijvend 
treffen,  in  het  hart  treffen.  En  hij  weet  dat,  wil  hij  de 
werkelijkheid  treffen,  met  het  realisme  moet  wordcn 
gebroken.” 

Waar  dit  die  kritikus  Den  Besten  alleen  om  die  Duitse 
letterkunde  gaan,  wil  ek  hierdie  afskeid  van  die  tradisionele 
roman  aan  die  hand  van  die  Gentse  skrywer  Johan  Daisne 
illustreer. 

Johan  Daisne  wat  in  1912  gebore  is,  is  die  pseudoniem 
van  Dr.  Herman  Thiery,  direkteur  van  die  stadsbiblioteck 
in  Gent,  en  ter  selfdertyd  dosent  in  Duits  aan  die  Normaal- 
skool  aldaar.  Hy  het  in  1936  gepromoveer  tot  doctor  in  die 
ekonomiese  wetenskappe  op  ’n  proefskrif  oor  die  filosofiese 

waardes  in  die  ekonomie.  Hy  het  talryke  studiereise  in 
die  buiteland  gemaak.  In  1947  is  sy  toneelstuk  ^Zwaard 
van  Tristan”  bekroon  met  die  Staatsprys  vir  Toneel- 
literatuur  en  in  1951  ontvang  hy  die  Beernaertprys  van 
die  Vlaamse  Akademie  vir  sy  roman  „De  Man  die  zijn  haar 
kort  liet  kni'ppen”;  vervolgens  kry  hy  die  Letterkundige 
Prys  van  die  stad  Gent  vir  sy  digbundel  Het  Kruid-aan- 
de-Balk. 

Benewens  hierdie  bekroonde  werke  het  van  hom  versk^m 
’n  digbundel  Zevenreizenboek,  1947;  De  Trap  van  Steen 
en  Wolken,  1942;  Zes  Domino’s  voor  Vrouwen,  ’n  roman- 
suite  van  verhale,  1944;  Schimmen  om  een  Schemerlamp, 
kortverhale  en  hoorspele,  1947;  Met  13  aan  tafel,  verhale 
en  hoorspele,  1950 ; Het  Eiland  in  de  Stiïle  Zuidzee,  novelle, 
1949;  en  Lago  Maggiore,  roman,  1957.  Op  die  gebied  van 
die  toneel  het  verskyn  ’n  trilogie  De  Liefde  is  een  Schepping 
van  Vergoding,  1946  en  De  Charade  van  Advent. 

Beskouende  prosa:  Hedendaagse  Fïlmkunst,  1948;  ’n 
verhandeling  oor  tien  eeue  Russiese  literatuur,  1948,  en 
talryke  essays  oor  die  toneel-  en  rolprentkuns.  In  1947  en 
weer  in  1949  was  hy  president  van  die  jurie  van  die  Wêreld- 
filmfees  in  Brussel  en  Knokke  onderskeidelik,  en  hy  is  ook 
lid  van  die  Unie  der  Filmkritiek. 

Hierdie  opgawe  toon  dat  Daisne  hom  aanvanklik  op  die 
gebied  van  die  digkuns  verdienstelik  gemaak  het,  vervolgens 
as  toneelskrywer,  maar  dat  hy  hom  hoe  langer  hoe  meer 
tot  die  prosa  aangetrokke  gevoel  het,  en  soos  ons  sal  sien, 
op  hierdie  gebied  selfs  ’n  nuwe  rigting  in  die  Vlaamse 
letterkunde  ingeslaan  het. 

Die  naoorlogse  jare  skyn  in  die  gees  van  tal  van  Europese 
skryw^ers  ’n  pfoblematiek  te  laat  voortleef  wat  so  ’n  diep- 
gang  het  dat  dit  nie  deur  die  gewone  realistiese  benadering 
opgediep  kan  word  nie ; daar  is  ander  middele  as  die  realisme 
nodig  om  die  gebeurde  so  voor  te  stel  dat  dit  die  werklikheid 
te  voorskyn  roep;  die  onmeetlike  lyding  van  die  mensdom, 
die  armoede  van  gees,  die  ongelooflike  wreedheid  van 
heersers,  die  slaafse  onderdanigheid  van  hul  oëdienaars, 
die  ondergrawing  van  menslike  waardigheid  en  die  degra- 
dering  en  verval  van  soveel  wat  vroeër  as  hoogstaande 
gegeld  het,  het  tot  gevolg  dat  die  kronologiese  verhaal  met 
sy  tradisionele  skema  van  oorsaak  en  gevolg  tans  uitgedien 
is.  Die  vorm  van  „reportage”  wat  sommige  skrywers  tans 
aanwend,  hou  reeds  meer  in  as  die  realistiese  skildering 
van  karakters  wat  op  die  daad  betrap  word  of  die  weergawe 
van  „psigologie  in  aksie”  soos  dit  vroeër  genoem  is. 

Eintlik  is  daar  ’n  ander  faktor  wat  die  skrywer  die 

realisme  laat  ontwyk,  nl.  die  feitlik  onbegonne  taak  om 
die  kompleksiteit  van  menslike  gevoelens,  gewaarwordinge, 
verlangens,  hoop  en  vrees  weer  te  gee  wat  die  menselot 
van  so  baie  sterflinge  in  die  oorlogtyd  of  naoorlogse  jare 
waarheidgetrou  sal  uitbeeld;  derhalwe  moet  die  emstige 
skrywer  sy  toevlug  tot  ’n  soort  van  literêre  set  neem,  ’n 
nuwe  soort  vakgreep  bedink  om  die  nodige  beeld  volledig 
af  te  spieël;  want  waar  dit  om  ’n  opregte  weergawe  van 
die  skrywer  se  belewenis  gaan,  veral  van  diegene  wat  die 
moeras  van  ellende,  frustrasie  en  vernedering  verbete  deur- 
geworstel  het,  miskien  ook  om  die  wrangheid,  bitterheid 
en  sinisme  enigsins  te  verdoesel,  daar  kan  die  vindingryke 
skrywer  deur  ’n  omweg  van  ryke  fantasie  of  skrille  beelding 
daardie  dinge  ontsluier,  wat  deur  ’n  realistiese  weergaw’e 
te  kru,  te  skokkend  is  om  op  die  tradisionele  wyse  te 
verwoord.  Maar  hierdie  afwyking  van  die  konvensionele 
realisme  verg  veel  meer  van  die  skrywer  as  knap  en 
waarheidsgetroue  uitbeelding  van  die  lotgevalle  en  daarmee 
gepaard  die  ontplooiing  van  die  verskillende  karakters. 
Hierdie  andersheid  van  benadering  het  juis  ten  doel  om 
op  ’n  geraffineerde,  beredeneerde  wyse  die  harde  werklik- 
heid  aan  die  leser  te  openbaar;  maar  dit  is  veel  meer  as  dit: 
dit  bied  die  gelcentheid  tot  selfopenbaring  aan  die  skrywer, 
tot  uiting  van  ’n  filosofiese  credo  of  ’n  wetenskaplike 
siening  wat  hom  kan  presipiteer  in  een  van  sy  karakters  — 
of  in  meer  as  een,  soos  Johan  Daisne  in  De  Trap  van  Steen 
en  Wollcen  doen;  m.a.w.  hy  introduseer  soms  in  een  verhaal 
verskeie  karakters  wat  ’n  afsplitsing  van  sy  eie  persoon- 
likheid  is.  Dit  is  egter  nie  alleen  die  skr^rwer  wat  tot 
selfopenbarende  aksie  oorgaan  nie;  ook  die  begrypende 
leser  word  tot  ’n  sekere  geestesaksie  gedwing;  dit  is  sy 
taak  om  gelei  en  geïnstrueer  te  word  in  die  ideëvlug  van 
die  begenadigde  skrywer,  en  om  daardie  ideëvlug,  meestal 
met  ’n  vergestalting  van  denkbeeldige  karakters,  te  vertolk 
en  dit  met  ’n  veropenbarende  sin  te  beklee. 

Die  kritikus  Paul  Haiman  sê  van  De  Trap:  ,,Het  boek 
was  in  die  Nederlandse  taal  een  der  eerste  werken  die 
droom  (de  wolken)  en  werkelijkheid  (steen)  samensmolten 
en  samenweefden,  zodat  men  niet  meer  wist  waar  de  droom 
begon  en  die  werkelijkheid  ophield  en  omgekeerd.  . . . Door 
intensiteit,  warmte,  rijkdom  van  expressie,  aangevuld  door 
wetenschap  en  philosophie,  overtreft  hij  Vestdijk,  aan  wie 
hij  De  Trap  opdroeg.” 

Die  droom  het  m.i.  ook  nog  ’n  ander  waarde  vir  die 
skrywer  en  in  hierdie  geval  ’n  heel  besondere  en  heel 
belangrike:  ’n  middel  tot  ontvlugting  uit  ’n  ruwe  of  wrede 

werklikheid.  In  die  geval  van  De  Trap  sal  enige  persoon 
wat  self  al  sy  hand  aan  die  skryf  van  ’n  roman  gewaag  het, 
by  die  lees  onmiddellik  weet  watter  gedeelte  vir  die  skrywer 
die  aangenaamste  was  om  te  skryf:  stellig  nie  die  uitbeel- 
ding  van  die  sieklike,  teringagtige  Evert  ter  Wilgh  met 
sy  sielige  bestaan  as  laboratoriumassistent  van  die  hard- 
vogtige  prof.  Moslé,  professor  in  die  biologie  en  deskundige 
haringkenner  en  navorser  nie.  Evert  se  hartewens  om 
medikus  te  word,  moes  hy  laat  vaar  om  te  kon  help  met 
die  onderhoud  van  sy  ouers  en  die  opvoeding  van  sy 
tweelingbroertjies,  en  as  antidote  teen  die  ondermynende, 
gehate  haringnavorsing,  as  bron  waaruit  hy  sy  enigste 
genot  en  lus  tot  lewensaanvaarding  put,  gee  hy  hom  oor 
aan  die  skep  van  ’n  harmoniese  idille  van  die  tweelingsiele, 
dr.  Gun  en  dr.  Ra  Sedgwick,  hy  dokter  in  filosofie,  sy  in 
wis-  en  natuurkunde,  en  Daisne  verwyl  veel  langer  by 
hierdie  verbeelde  avonturiers,  twee  uitgeweke  Europeane 
wat  ’n  blokhuis  in  ’n  prairielandskap  bewoon,  as  by  die 
eensame,  sieklike  wetenskaplike,  Evert  ter  Wilgh,  die  man 
wat  nóg  in  sy  werkkring,  nóg  in  sy  liefde  voldoening  vind. 
Waar  die  eerste  roman  met  Evert  as  hoofkarakter  sterk 
outobiografies  is  (tot  selfs  die  tweelingbroers  wat  medici 
word) , verteenwoordig  die  tweede  roman  die  wakende 
wensdrome  van  Evert:  dit  is  ’n  oorsetting  in  en  deur  die 
verbeelding  van  die  realiteit  uit  die  eerste ; albei  hang  innig 
saam  en  soms  loop  hulle  enigsins  deurmekaar,  terwyl 
dikwels  na  Daisne  as  ’n  bykomstige,  buitestaande  figuur 
verwys  word.  Evert  skryf  die  tweede  roman  in  sy  vry  tyd 
en  laat  sy  verbeelding  oorslaan  na  die  Wilde  Weste  met 
enkele  geheimsinnige  Indiane,  onder  wie  die  Sedgwicks  ’n 
opwindende  avontuur  belewe.  Hiervoor  skep  hy  as  gesellin 
in  Ra  ’n  halfmitiese  transposisie  van  die  vrou  wat  hy 
in  die  gewone  lewe  (dus  in  die  eerste  roman)  nie  gevind 
het  nie,  of  miskien  uit  vergoding  prysgegee  het. 

Vir  die  haatlikhede  van  die  werklikheid  in  roman  I word 
troos  en  hoop  en  lewenskrag  geskenk  deur  roman  II.  Die 
droom  steun  op  die  herinnering  aan  skoonhede  uit  die 
werklikheid  van  roman  I en  eindelik  keer  hierdie  droom  self 
na  die  toekoms  van  die  werklikheid  terug:  die  menselewe 
is  ’n  trap  van  steen  en  wolke  tussen  hemel  en  aarde.  Hier 
vind  ons  in  die  outobiografiese  besonderhede  die  sleutel  tot 
Daisne  se  lewensf ilosof ie : naastediens. 

In  sy  monografie  Letterkunde  en  Magie  sê  Johan  Daisne 
dat  die  voorstanders  van  die  eksperimentele  kims  die  onver- 
breekbare  drieëenheid  van  werklikheid,  verbeelding  en  rede 
verbreek  het.  „Ze  willen  alleen,”  gaan  hy  voort,  „de 


58 


verbeelding  vieren  en  het  is  een  botvieren  geworden;  wie  de 
rede  uitschakelt,  verminkt  de  verbeelding  door  hipertrofie. 
Zoals  Goya  heeft  gezegd:  de  sluimer  van  de  rede  baart 
monsters.  Het  klinkt  paradoxaal,  maar  het  is  nu  eenmaal 
door  onze  menselijke  conditie  zo:  louter  fantastiek  doodt 
die  magie  evenzeer  als  de  platste  nuchterheid.  Want  wat 
is  magie?”  vra  hy  dan  en  vervolg:  ,,Ik  heb  er  eens  deze 
lapidaire  bepaling  van  gelezen : magie  is  bovenzinnelijkheid 
bewerkt  door  menselijke  tussenkomst.  Dus,  droom  en 
werkelijkheid,  de  oude  antimonische  twee-eenheid  van 
Dichtung  und  Wahrheit.  Maar  dat  is  te  eenvoudig 
geredeneerd.  Er  zijn,  als  in  alle  goede  dingen,  drie  elemen- 
ten:  steen  en  wolken,  en  een  trap.  Die  trap  dat  is  de 
bovenzinnelijkheid,  richting  en  doel  der  menselijke  tussen- 
komst,  en  dit  is  een  werk  van  droom  en  realiteit.  De  droom 
ligt  aan  de  kant  van  de  mens,  en  aan  de  andere  zijde  ligt 
de  zinrijkheid  der  hogere  waarheid  . . . Droom  en  werkelijk- 
heid  vormen  de  twee  polen  van  de  menselijke  conditie,  en 
het  is  door  het  magnetisme  van  deze  polen  dat  de  magie 
ontstaat,  met  name  wanneer  er  een  vonk  overslaat  welks 
licht  even  een  bovenzinnelijkheid  onthult,  een  waarheid 
achter  de  werklijkheid  van  leven  en  droom.”  Verder  vervolg 
hy:  ,,Wel  blijft  zelfs  het  ernstige  magisch-realisme  een  werk 
van  illusionisme.  We  zijn  te  zinnelijk  om  het  bovenzinnelijke 
te  kunnen  bereiken,  om  het  werkelijk  te  beleven,  want  dan 
zou  het  geen  bovenzinnelijkheid  meer  zijn.”  En  hiermee  is 
die  grootsheid  van  ons  wese  genoem;  want  ons  is  juis 
sinnelik  genoeg  om  na  die  bowesinnelike  te  hunker,  en  om  dit 
uit  die  hunker  te  kan  bewerk,  altans  as  ’n  illusie.  „Immers, 
zelfs  de  glimp  van  een  ogenblik  is  iets,  en  zoals  de  droom 
behoort  tot  onze  werkelijkheid,  bestaat  een  hoger  illusio- 
nisme  dat  het  menselijke  begin  van  de  echte  bovenzinne- 
lijkheid  kan  heten.  En  ziedaar  het  magisch-realisme.” 

Die  skynbaar  maklikste  manier  om  ’n  magiese  vonk  te 
verkry  bestaan  daarin  om  die  magnetiese  pole  so  hewig 
moontlik  te  laai.  Hierdie  pole  is  die  werklikheid  en  die 
droom,  ons  gew'one  bestaan  en  ons  verbeeldingslewe.  Dit 
is  die  eerste,  die  jeugdigste  vorm  van  die  magies-realisme; 
dit  is  sy  Sturm-und-Drangperiode,  wat  in  begenadigde 
nature  sal  voortduur  en  wat  Daisne  romunticsc  magies- 
realisme  noem.  Hy  onderskei  verder  ook  nog  ’n  klassicke 
magies-realismc , w'at  steun  op  die  wysheid  dat  die  pole 
droom  en  w'erklikheid  nie  te  heftig  gemagnetiseer  moet 
word  nie  en  dat  die  mens  se  droom  ook  nie  sonder  die 
realiteit  kan  bestaan  nie.  Dit  beklemtoon  dus  nog  eens  in 
die  begrip  magies-realisme  die  hoofterm  realismc.  Dit 

werk  alleen  met  werklikhede,  egte  of  verbeelde,  en  soek 
nie  meer  om  die  magiese  vonk  te  verkry  deur  ’n  spel 
van  spanninge  tussen  Wahrheit  und  Dichtung  nie,  maar 
alleen  deur  diverse  werklïkhede  so  magies  moontlïk  deur- 
mekaar  en  saam  te  voeg.  Die  klassieke  magies-realisme 
is  dus  besadigde  romantiese  magies-realisme.  Dit  bring  die 
illusionisme  van  die  romantiese  magies-realisme  tot  ’n 
minimum  terug,  nie  om  die  illusie  te  verminder  nie  maar 
om  die  desillusie  te  ondervang.  Die  illusie  van  die  magie 
voer  ons  een  oomblik  weg  uit  die  alledaagse  terug  na  die 
bowesinlike;  daarna  moet  ons  onvermydelik  weer  hierheen 
terug,  en  so  wil  die  klassieke  magies-realisme  die  negatiewe 
effek  versag  deur  die  afstand  te  verklein. 

Die  persoon  wat  die  vader  van  die  term  magies-realisme 
genoem  word,  is  Massimo  Bontempelli,  maar  die  groot 
Italiaanse  magies-realis  van  die  romantiese  manier  is  Luigi 
Pirandello  (1867-1936).  Sy  werk  is  dié  van  ’n  uitsonderlik 
begenadigde,  van  ’n  visionêr  van  die  realiteit,  met  daarby 
’n  felle  en  tewens  duursame  sinbegoëlende  romantiese 
magies-realisme,  soos  gesien  in  sy  Enrico  Quarto  (1922). 
Soortgelyke  werke  is:  The  Picture  of  Dorian  Gray  (1891) 
van  Oscar  Wilde  en  The  Strange  Case  of  Dr.  Jekyll  and 
Mr.  Hyde  (1886)  van  R.  L.  Stevenson,  Goethe  se  Faust 
en  dan  die  Niehelungen. 

Die  Gentse  kritikus  Rik  Lanckrock  wys  daarop  in  sy 
essay  oor  die  kuns  van  Johan  Daisne  dat  hy  nie  tot  die 
magies-realisme  gekom  het  ten  gevolge  van  ’n  evolusie 
op  literêre  gebied  nie,  want  reeds  in  sy  vroegste  werk 
vind  ons  spore  daarvan.  In  sy  vorming  is  daar  ’n  opmerklike 
korrelasie  tussen  sy  lewenstyl  en  die  herskepping  van  die 
lewe  in  sy  geskrifte.  Die  feërieke  fantasie  waarmee  hy  sy 
skeppinge  beklee,  is  meestal  nie  ’n  vorm  van  ontvlu^ing 
weg  van  die  sleur  van  die  maatskaplike  lewe  nie ; inteendeel, 
dit  steun  op  skerpsinnigheid,  kompositoriese  krag,  seleksie- 
vermoë  en  intelligensie,  wat  allesins  die  rasionalis  verraai, 
maar  dan  tog  iemand  met  ’n  avontuurlike  hart  en  ’n  sekere 
frivoliteit  om  die  ewewig  te  handhaaf. 

Stilisties  het  Daisne  se  werk  ’n  skitterende  allure,  en 
daarby  skryf  hy  ’n  helder  versorgde  taal.  Ons  kan  nie 
anders  as  om  te  let  op  sy  noukeurige  formulering,  die 
geladenheid  van  sy  voorstelling  nie;  daar  is  ’n  sorg  vir 
tiperende  detail,  vir  die  rake  woord,  die  suggestiewe  nuanse, 
selfs  ’n  kiese  innuendo;  maar  dit  alles  is  so  innig  saam- 
geweef  met  sy  persoonlike  lewe  dat  die  mens  en  die 
kunstenaar  deur  die  jare  volledig  organies  saamgegroei  is. 
Sy  deurgronding  van  die  lewensraaisels  om  hom  word 

gedurig  verklank  in  sy  werk.  Die  belangrike  is  egter  dat 
ondanks  sy  skerpsinnigheid  wat  op  die  besondere,  die  detail 
gerig  is,  hy  tog  in  staat  is  om  alles  in  groter  verband  te 
bring  en  universeel  te  sien;  m.a.w.  hy  is  die  Vlaming  wat 
daarin  geslaag  het  om  Europeër  en  wêreldburger  te  word. 

Sy  tegniek  om  die  droom  en  die  reële  deurmekaar  te 
skuif,  om  sy  ek  in  ’n  aantal  menstipes  te  splits  om  op  die 
wyse  tot  in  die  siel  deur  te  dring,  die  transfigurasie  bedoel 
om  die  innerlike  strukture  van  die  mens  te  kan  bepaal, 
die  uitbeelding  van  die  bowesinnelike  om  vorm  te  gee  aan 
elemente  wat  ’n  beslissende  rol  in  die  lewe  speel  — dit 
alles  is  kerne  wat  ’n  mens  reeds  in  sy  vroegste  werk  vind, 
maar  wat  later  volledig  uitgewerk  word.  Daar  is  reeds  van 
die  begin  af  ’n  sekere  kontinuïteit  in  sy  werk:  dieselfde 
persone  keer  herhaaldelik  terug  (bv.  G.  M.,  Pavel,  dr. 
Hartman,  Aurora,  Daisne)  terwyl  situasies  uit  vroeër  werk 
meer  volledig  uitgewerk  word.  In  sy  hele  oeuvre  reik  hy 
na  die  oplossing  van  ’n  groot  aantal  lewensprobleme.  Sy 
doelbewustheid  hiermee  openbaar  ’n  sekere  wetmatigheid; 
sy  metode  is:  hy  laat  dieselfde  figure  deur  hul  optrede 
in  ander  milieu’s  ’n  beplande  evolusie  deurmaak  waardeur 
hulle  die  wesenlike  diepte  van  die  menslike  innerlike  blootlê 
sodat  hy  sy  essensiële  gevoelens  openbaar.  Deur  die 
uitbeelding  van  die  droomlewe  en  ’n  gelykskakeling  van 
die  fantasiebestaan  met  die  gewone  lewe  probeer  hy  om  die 
krag  van  die  geestelike  element  in  ons  bestaan  te  bepaal. 
Vir  hom  is  die  mens  ’n  individu  in  wie  die  wonder  van  die 
reële  en  die  surreële  hom  voltrek;  daar  bestaan  vir  hom 
elemente  wat  nie  rasioneel  beheers  kan  word  nie  en  wat 
’n  beslissende  invloed  uitoefen;  m.a.w.  die  lewe  is  vir  hom 
die  gevolg  van  fisiese,  psigiese,  misterieuse  en  selfs 
Goddelike  impulse.  Trouens  in  Zes  Domino’s  voor  Vrouwen 
sê  hy:  ,,Belangrijk  is  dat  God  ons  ideaal  is,  ons  droom- 
en  modelbeeld,  en  dat,  door  aldus  naar  Hem  toe  te  leven, 
Hij,  die  misschien  niet  eerst  was,  nu  geleidelijk  wordende 
is,  in  ons,  en  zo,  van  de  weeromstuit,  wij  dan  toch  uit  Hem.” 

By  hom  verloop  die  werkinge  van  die  gees  op  verskillende 
vlakke:  realisties  en  romanties,  psigologies  en  parapsigo- 
logies,  eties  en  esteties.  Die  innerlike  verband  tussen  sy 
verskillende  werke  word  duidelik  w’anneer  ons  ervaar 
hoedat  die  voedingsbodem  en  gees  waarin  sy  kuns 
geëvolueer  het  reeds  in  sy  eerste  literêre  proewe  te  onderken 
is.  Ses  van  hierdie  novelles  is  saamgevat  in  Zes  Dommo’s 
voor  Vroiiwen,  in  elk  waarvan  ’n  ander  figuur  belig  w'ord, 
maar  al  hierdie  gedaantes  is  slegs  voorbeelde  van  een  ideale 
en  ideële  vrouebeeld.  Hier  is  G.  M.,  die  eksponent  van 

Daisne  se  eie  persoonlikheid,  aan  die  woord  — dus  die 
ernstige  wetenskapsmens  wat  besiel  is  met  ’n  hartstogtelike 
geloof  in  die  liefde.  Sy  kapasiteit  om  te  ontleed  en  sy  eie 
wese  te  deurpeil  bied  ons  aanknopingspunte  om  ons  eie 
lewe  te  deurgrond;  maar  in  hierdie  vroeë  verhale  mis  die 
realisme  die  diep  wysgerige  ondergrond  en  die  magiese 
element  is  grillig  en  enigsins  oorweldigend.  Hy  wil  die 
invloed  van  die  gees  op  die  liggaam  illustreer.  „Raïssa  is 
die  vrou  soos  sy  gedroom  word  deur  elke  man  wat  op 
grootse  wyse  die  liefde  soek,  terwyl  Aurora  die  geestelike 
toenadering  uitbeeld,  waaruit  die  onmoontlikheid  blyk  om 
’n  geestelike  liefde  in  ’n  liggaamlike  om  te  sit  — in  later 
jare  kom  sy  terug  as  sy  pasiënt  en  hy  red  haar  lewe  om 
dan  finaal  van  haar  te  skei. 

In  hierdie  verhaal  benader  Daisne  die  brug  wat  ons  gees 
met  ons  liggaam  verbind  — maar  ook  die  splitsing  in  die 
mens  en  veral  dié  in  homself : aan  die  eenkant  die  ek-figuur 
G.  M.  — die  sekure  wetenskapsmens  wat  hom  oorgee  aan 
’n  kontemplatiewe  liefde,  aan  die  ander  kant  Daisne,  die 
lewenskunstenaar  wat  selfs  in  ’n  kroeg  geluk  soek,  terwyl 
albei  ons  die  gestalte  gee  van  dr.  Herman  Thiery,  die  vat 
vol  teenstrydighede  wat  alles  doen  om  sy  uiteenlopende 
neiginge  met  mekaar  te  versoen  in  sy  werk;  eintlik  is  dit 
die  gekweste  volwasse  mens  wat  die  heroïek  van  die  jeug 
agterlaat  om  tot  die  ervarings  van  die  volwassene  te  geraak. 
Hy  gee  voorkeur  aan  die  tekening  van  kontraste,  maar  wat 
hy  nastreef  is  ’n  veredelde  lewenswyse. 

In  sy  jongste  roman  Lago  Maggiore  verwys  Daisne  na 
’n  vroeër  roman  De  Man  die  zijn  haar  kort  liet  knippen 
as  die  grieselige  geskiedenis  van  ’n  selfkweller  wat  sy  siels- 
en  lewensmeganisme  te  gronde  gerig  het  louter  deur  dit 
so  noulettend  te  ondersoek  en  te  wil  reël  het  tot  hy  die 
outomaat  wat  ons  almal  gedeeltelik  is,  defek  gekry  het. 

Hierdie  roman  word  dan  ook  ’n  aaneengerygde  betoog  van 
die  ik-persoon  Govert  Miereveld  wat  sonder  verdeling  in 
hoofstukke  of  paragrawe  van  begin  tot  end  verloop,  en 
enigsins  vermoeiend  aandoen  vanweë  die  ononderbroke 
woordestroom.  Kortliks  is  dit  die  verhaal  van  ’n  advokaat 
wat  as  sodanig  misluk,  en  ’n  geïdealiseerde  liefde  opvat 
vir  ’n  jong  leerling  wat  hy  as  onderwyser  in  sy  klas  gehad 
het.  Na  tien  jaar  ontmoet  hy  haar  as  ’n  beroemde  aktrise. 
Hulle  het  ’n  lang  gesprek  waaruit  blyk  dat  sy  volkome 
lewenssat  is,  en  sy  haal  hom  oor  om  haar  dood  te  skiet, 
’n  versoek  waaraan  hy  voldoen.  Hy  word  dan  as  ontoereke- 
ningsvatbaar  in  ’n  inrigting  aangehou,  waar  hy  sy  memoirs 
skrywe. 

Lago  Maggiore  is  ’n  roman  met  ’n  sterk  outobiografiese 
inslag:  Daisne  se  lewe  gekamoefleer  en  in  bizarre  mosaïek. 
Dit  is  ’n  beskrywing  van  ’n  lang  siekte,  ’n  senuïnsinking 
met  klem  op  die  genesing,  waartoe  veel  bygedra  word  deur 
’n  ontleding  daarvan  teenoor  ’n  vroulike  geesverwant  en 
hierdie  ontleding  dra  by  om  die  siekte  volkome  af  te  reageer. 
Net  soos  in  De  Trap  sien  Victor,  ’n  skilder,  ook  ’n  self- 
kweller,  in  dat  hy  te  egosentries  gelewe  het,  en  byna  sieklik 
gereageer  het  op  alles  wat  oor  sy  werk  geskryf  is.  Die 
genesing,  besluit  hy,  lê  daarin  om  uit  homself  te  tree  en 
hom  aan  die  diens  van  sy  medemens  te  wy. 

Samevattend  wil  ek  konstateer  dat  die  omstrede  roman- 
sier  Johan  Daisne  se  waarde  vir  die  Nederlandse  en  Vlaamse 
romankuns  is:  ’n  radikaal  innoverende  tegniek  waar  die 
tema  op  meer  as  een  vlak  ontwikkel,  maar  vanweë  ’n  streng 
volgehoue  ewewig  in  die  gees  van  die  skrywer,  uitstyg  bo 
die  gewone  na  die  metafisiese,  filosofiese  en  die  etiese  sodat 
dit  gelaai  met  lewenswaarhede,  die  heersende  tydstrominge 
in  vergeestelikte  vorm  tot  uiting  bring. 

Verder  is  hy  die  voorloper  van  ’n  neo-klassisisme  wat 
helder,  gemete,  menslik  en  positief  is  — gestel  teenoor  die 
eksistensialisme  — en  wat  tog  nie  die  node  van  ons  tyd 
negeer  nie. 

Vir  my  is  Daisne  die  rasarties  wat  ’n  onpeilbare  liefde 
vir  die  lydende,  gekweste,  ontgoëlde  mens  het,  en  daarby 
is  hy  die  optimistiese  ontleder  wat  die  huiweringwekkende 
afgronde  in  die  menslike  gemoed  peil  en  daarnaas  ook  die 
sielverheffende  hoogtes  van  opofferende  liefde  kristalliseer 
sodat  dit  vir  iedereen  opmontering,  verheffing,  versterking 
en  bevryding  bied. 

A.  J.  J.  VISSER: 


Mara 


Elheen  het  in  sy  woestyn  'n  poel 

wat  teen  sy  dor  bestaan  bly  bitter  spoel. 

Met  g’n  boomtak,  stukkie  hout  vind  Moses 
vir  die  soetword  van  ons  eeu  die  regte  dosis. 

Selfs  baie  bid,  gemeenskap  met  die  heiliges 
is  nie  die  skans  waarin  die  skepping  veilig  is. 

Die  Iwaalf  artikels  tien  gebooie?  Atoom 
en  nagmerries  wat  runnik  deur  elke  droom 

het  die  beskawing  kranksinnig  later  skater . . . 

Toe  strompel  iemand  knie-diep  deur  die  kolkies  water 

en  dryf  fraaiings  gras  met  die  brakte  in  hart,  in  huis 
op  kristal  vars  laafnis  langsaan  tot  ’n  kruis. 


Toktokkie 

Oor  die  aarde  in  reën  en  wind 
het  jy  jou  onverwags 
voor  leke  deur  bevind. 

Jou  noodsein  klop 

vergeefs,  met  son  of  snags, 

die  mensdom  uit  sy  droom-slaap  op. 


Lig  en  Skaduwee 

Die  lig  stroom  heeldag  deur  my  vensterruite 
en  dryf  oor  die  tapyt  soos  ou  verjaagde  skuite. 

Hul  sku  die  Kaap,  die  skiereiland  van  stoel 
en  rusbank  — - soek  die  vloer  se  dieper  poel 

verby  die  Tafelpoot  voor  die  stormwind 
om  elders  die  skatte  vir  hul  land  te  vind. 

Maar  vanaand  as  die  vlagskip  verdwyn  agter  Leeukop, 
staan  uit  die  hoek  donker  skagte  en  mynhope  op. 

JAC.  J.  BRITS; 


Die  Uur  van  Vergelding 

Die  drama  speel  af  in  ’n  kroeg  tydens  ’n  toekomstige 
wêreldoorlog.  Op  die  agtergrond,  in  die  middel,  is  ’n  toon- 
bank,  en  rakke,  waarop  verskeie  soort  drankbottels  uit- 
gestal  is;  op  die  voorgrond  ’n  paar  tafeltjies  met  stoele 
daaromheen.  Aan  die  regterkant  is  die  swaaideur,  aan  die 
linkerkant  trappe  wat  na  die  tweede  verdieping  van  die 
gebou  lei.  Die  flou  lig  van  die  vroeë  aand  val  deur  die 
gordynlose  venster,  langs  die  toonbank,  en  gooi  ’n  skemer- 
lig  oor  die  toneel.  Voor  die  venster  staan  die  SOLDAAT. 
Sy  houding  spreek  van  vrees  en  sy  bewegings  is  senuagtig 
en  behoedsaam.  In  sy  een  hand  is  ’n  halfleë  bottel,  in  die 
ander  ’n  vol  glas.  Op  die  toonbank  lê  ’n  rewolwer.  Telkens 
as  hy  ’n  beweging  hoor,  gryp  hy  die  wapen  en  draai  bewend 
om,  sy  asem  hygend,  sy  liggaam  gespanne. 

’n  Geluid  bo  die  trappe  laat  hom  omspring.  Hy  gryp  die 
rewolwer  vas  en  steier  agteruit. 

SOLDAAT  (skor):  Wie’s  daar? 

(’n  Vrou  se  figuur  word  sigbaar.  Sy  is  ongeveer  J^O,  en 
haar  algemene  voorkoms  is  onversorg.  Halfpad  op  die 
trappe  staan  sy  verslae  stil,  en  kyk  deurdringend  na  die 
SOLDAAT.  Dan  kom  sy  vinnig  nader.  Die  SOLDAAT 
lig  die  rewolwer  dreigend.) 

SOLDAAT  (skor):  Staan  stil!  Wie  is  jy?  Wat  soek  jy 
hier?  Praat,  of  ek  skiet! 

VROU  (Eers  verslae,  lag  dan  veragtend) : Dis  ’n  grap.  Hy 
vra  my  wie  ék  is,  wat  ék  hier  soek.  Wie  de  swernoot  is 
jy?  Is  dit  joú  huis? 

SOLDAAT:  Dit  traak  jou  nie. 

VROU:  O nief  (Staan  voor  hom,  hekyk  hom  op  en  af.) 
Laat  ek  jou  bietjie  wakkerskud,  rondloper.  Ek  is  die 
baas  van  hierdie  kroeg.  Wie  de  joos  het  jou  die  reg  gegee 
om  ongenooi  hier  in  te  kom  en  jouself  te  help?  Hu? 
(Veragtend.)  Kyk  hoe  lyk  jy!  Wragtag  so  dronk  soos 
’n  matroos.  En  moenie  daardie  verspotte  rewolwertjie  na 
my  wys  nie.  Jy  kan  my  nie  bangmaak  nie.  Jy  moenie  dink 
omdat  dit  oorlog  is  kan  jy  ’n  weerlose  vrou  molesteer 
nie.  Komaan,  maak  dat  jy  wegkom;  die  kroeg  is  gesluit. 
(Hy  staan  bewegingloos.)  Waarvoor  wag  jy?  Vir  die 
oordeelsdag?  Nie  dat  dit  baie  ver  is  nie.  Die  hemel  weet, 
ek  voel  lus  om  jou  vol  lewe  te  skop. 

(Haal  ’n  dosie  vuurhoutjie  geïrriteerd  uit  haar  sak,  wil 
lamp  op  toonbank  aansteek.) 

SOLDAAT  (bevrees):  Moenie!  Is  jy  gek?  Hulle  sal  ons 
sien. 

VROU  (lag  veragtend  deur  haar  neus):  Waarvoor  is  jy 
bang,  lafaard?  Jy  is  ’n  ander  man  wat  hardloop  voordat 
die  gevaar  sy  kop  uitsteek.  Hier  is  niemand  nie.  Ek  is 
alleen  in  hierdie  dorp,  verstaan  jy  ? Ek  . . . en  my  seun. 
(Steek  lamp  aan.)  As  my  man  gelewe  het,  sou  hy  jou 
papgeslaan  het,  dit  kan  jy  glo.  Hy  sou  jou  gewurg  het 
totdat  jy  meer  manlikheid  toon. 

( lÁg  die  lamp  op,  kom  nader  na  hom,  bekyk  hom  krities.) 
(Na  ’n  oomblik):  Ek  ken  jou  nie.  Jy  is  nie  een  van  ons 
nie.  Waar  kom  jy  vandaan? 

SOLDAAT  (sluk):  Ek  kom  van  die  Mag. 

VROU:  Aha,  ek  het  so  gedink.  Wegloper,  nê?  Jy  weet 
seker  wat  vir  jou  wag  as  hulle  jou  vang. 

SOLDAAT  (hygend):  Hulle  sal  my  nie  vang  nie.  Nie  vir 
my  nie.  (Plotseling  dreigend):  As  jy  my  verraai,  sal 
jy  boet. 

VROU  (lag  spottend,  stoot  hom  weg):  Ek  skrik  nie  vir  ’n 
lafaard  nie.  Ek  spoeg  op  hom.  En  jy  kan  daardie  rewol- 
wertjie  maar  in  jou  sak  steek.  Dit  maak  nie  indruk  nie. 
(Loop  na  venster,  kyk  uit,  draai  dan  na  hom.)  Kyk  self. 
Die  dorp  is  verlate  van  God  en  mens.  Almal  het  gevlug  . . . 
( sag ) Behalwe  ek  . . . en  my  seun. 

SOLDAAT  (tree  nader  na  haar):  Hulle  sal  netnou  hier 
wees.  Hoor  wat  ek  vir  jou  sê.  Hulle  voorste  linies  is  ’n 
myl  of  drie  van  hier.  En  dan  die  lugaanvalle.  Enige  oom- 
blik  kan  dit  kom.  Dink  jy  hulle  het  jou  dorp  vergeet? 
Dis  ’n  grap!  Alles  sal  verwoes  word,  hoor  jy  my?  A1 
daardie  mooi  geboue  waarop  julle  so  trots  is,  sal  bleek 
ruïnes  word. 

VROU  {leun  met  haar  skouer  teen  die  vensterkosyn,  sodat 
sy  skuins  uitkyk,  asof  tot  haarself):  Almal  het  gevlug, 
behalwe  ek . . . en  my  seun.  Gister  al.  Ai,  God,  dit  was 
’n  skouspel.  Soos  die  oordeelsdag.  (Leef  in  die  herinne- 
ring.)  Die  angsgeroep  van  kind  en  vrou,  die  angskreet 
van  ’n  moeder  wat  na  haar  suigeling  in  die  menigte  soek 
. . . die  bewende,  swak  stemme  van  ou  manne  wat  nie 
meer  kan  loop.  (Na  ’n  oomblik.)  En  nou  is  almal  weg. 
Net  ek  is  hier  om  die  verwoesting  te  aanskou.  Net  ek  . . . 
en  my  seun. 

SOLDAAT  (woes):  Waarom  vlug  jy  nie?  Wat  hinder  jou? 

VROU  (asof  tot  haarself):  Gisteraand  het  ek  ook  hier 
gestaan,  en  gesien  hoe  die  son  vir  die  eerste  keer  oor 
ons  verlatenheid  ondergaan.  Dit  was  rooi  soos  bloed,  en 

groot,  ontsettend  groot.  Die  verblindende  straal  het  oor 
die  stilte  van  ons  dorp  gevlam.  En  ek  het  gedink:  Dit 
is  die  laaste  keer.  Dit  is  die  einde,  die  groot  einde!  Want 
móre  en  oormóre  sal  hy  hier  oor  ons  herinnering  skyn, 
oor  doodgebore  drome.  (Swyg  ’n  oomblik,  vervolg  dan): 
Maar  hierdie  dag  is  al  verby,  en  nog  staan  elke  huis  soos 
altyd  daar  . . . fier  en  triomfantlik  ( met  ’n  vreemde  glim- 
lag).  Niks  het  verbygegaan.  Niks  . . . 

SOLDAAT  (bitter):  Hulle  sal  kom,  ek  sê  jou,  hulle  sal 
kom.  Elke  huis  sal  brand,  ook  hierdie  een.  Ek  ken  die 
vuil  gespuis.  Vernietiging  en  verwoesting  . . . dit  is  hulle 
voedsel  en  hulle  drank. 

(’n  Geluid  by  die  swaaideur  laat  hom  opspring.  Hy  rig 
die  rewolwer  bewend  in  daardie  rigting.) 

SOLDAAT  (steier  terug  tot  agter  toonbank;  met  ’n  skor 
stem):  Wie’s  daar?  Praat!  Praat,  of  ek  skiet. 

(Die  swaaideur  word  oopgestoot  en  die  VREEMDE- 
LING  kom  binne.  Daar  is  iets  sonderlings  en  ontsagwek- 
kends  in  sy  houding.  Sy  oë  is  kalm,  maar  strak  en  direk, 
sy  figuur  oud,  maar  fier  en  regop,  sy  klere  verflenter, 
maar  dit  verhoog  slegs  sy  vreemdheid. 

Daar  is  ’n  pouse.  Die  SOLDAAT  en  VROU  trek  hulle 
asems  hoorbaar  op,  staar  sprakeloos  na  die  VREEMDE- 
LING.  Die  spanning  verdiep.  Die  SOLDAAT  laat  die 
rewolwer  stadig  sak.  Die  VREEMDELING  glimlag 
vreemd,  vriendelik,  en  gee  ’n  tree  vorentoe.  As  hy  praat, 
is  sy  stem  diep  en  rustig.) 

VREEMDELING:  My  naam  is  Ebert  (kyk  na  SOLDAAT ). 
’n  Man  soos  jy,  met  ’n  hart  vol  vrees  en  ontsag.  ( Aan  die 
VROU):  U is  die  vrou  van  hierdie  huis? 

VROU:  Ek  is. 

VREEMDELING  (moeg):  Met  u verlof  sal  ek  dan  hier 
vertoef.  Ek  kom  van  ver.  Ek  wil  saam  met  u wag. 

SOLDAAT  (tree  vorentoe):  Wat?  Waarvan  praat  jy, 
Vreemdeling?  Waarvoor  wil  jy  wag? 

VREEMDELING  (starend):  Vir  die  einde  . . . die  Uur  van 
God. 

VROU  (traak-my-nie-agtig):  Ek  weet  nie  waaiwan  jy 
praat  nie,  Meneer.  As  jy  my  vra,  jy  praat  soos  ’n  mal- 
mens.  Ons  almal  weet  die  einde  is  naby.  Dis  nie  nodig 
om  die  werklikheid  te  broei  nie.  Maar  jy  kan  maar  hier 
bly.  My  huis  is  net  so  goed  soos  enige  ander.  Buitendien, 
in  geen  ander  huis  sal  jy  ’n  gasvrou  kry,  dit  kan  jy  glo. 
Almal  het  die  hasepad  gekies. 

VREEMDELING:  U is  vriendelik,  goeie  vrou.  (Na  ’n  oom- 
blik):  Wat  doen  u hier?  Waarom  vlug  u nie? 

VROU:  Ek  hou  nie  van  uitvraers  nie,  maar  jy  lyk  anders 
as  die  ander.  My  seun  is  gebreklik.  Hy  kan  nie  loop  soos 
ander  kinders  nie.  Hy  bring  sy  dae  in  die  stilte  van  die 
kamer  deur.  As  ek  die  krag  gehad  het  om  hom  na  veilig- 
heid  te  dra,  sou  ek  dit  doen.  Maar  hy’s  te  swaar  vir  my. 
En  hier’s  ook  g’n  vervoer.  Dis  alles  weggeneem  (bitter). 
Dit  is  soos  die  wêreld  is.  Die  swakke  word  vertrap.  Nie- 
mand  sien  na  die  weduwees  en  wese  om  nie! 

VREEMDELING  (kyk  na  SOLDAAT):  En  hierdie  man? 

VROU  (veragtend):  Noem  jy  hom  ’n  man?  Ba!  Ek  sweer 
hy  ken  nie  eers  sy  eie  naam.  ’n  Rondloper,  dis  wat  hy 
is.  Ek  ken  hom  nie.  Ek  ken  geen  lafaard  nie. 

VREEMDELING  (kyk  na  SOLDAAT,  begrypend) : Wat  sê 
jy,  vriend?  Wat  soek  jy  hier? 

SOLDAAT  (staan  gespanne  voor  die  venster,  sy  rug  na 
hulle  gekeer;  antwoord  nie.) 

(Die  VROU  het  agter  die  toonbank  gegaan  en  ’n  glas 
bier  geskink.) 

VROU  (oorhandig  aan  VREEMDELING):  Drink  dit, 
Meneer.  Dit  sal  die  moegheid  laat  verdwyn. 

VREEMDELING  (neem  dit  dankbaar):  U is  ’n  Samari- 
taan.  My  dank  aan  u,  goeie  vrou. 

VROU:  Plesier,  Meneer.  (Skink  ’n  ander  glas,  oorhandig 
dit  aan  SOLDAAT.)  Dê,  lafaard,  miskien  gee  dit  jou 
moed. 

SOLDAAT  ( met  knersende  tande ) : Hou  jou  aalmoese  vir 
jouself. 

VROU  (spottend):  Luister  na  sy  taal!  Jy  het  alreeds  die 
kroeg  se  voorraad  uitgedrink  en  jy  durf  van  aalmoes 
praat.  Dé ! Miskien  is  dit  jou  laaste  glas  voordat  jou  hart 
van  vrees  gaan  staan. 

VREEMDELING:  Neem  dit,  Vriend.  Ons  gasvrou  se 
woorde  is  soms  hard,  maar  haar  hart  is  ruim. 

SOLDAAT  (huiwer  nog,  neem  dan  die  glas  vinnig  by  haar, 
neem  ’n  groot  sluk.) 

(’n  Stem  word  plotseling  gehoor.  Dis  die  stem  van  ’n 
seun  in  sy  tienderjare,  en  die  toon  daarvan  is  klaend  en 
troosteloos.) 

STEM:  Moeder!  Moeder! 

VROU  ( teer ) : Dis  hy  . . . my  seun.  Hy  voel  die  eensaamheid 
veel  meer  as  ons.  Ek  moet  nou  gaan.  Maak  julle  tuis. 
(Staan  trappe  se  kant  toe.) 

VREEMDELING:  Ons  dank  u,  goeie  vrou.  Gee  my  groete 
aan  jou  seun.  Sy  dag  is  donker  en  alleen. 

(VROU  bestyg  die  trappe  en  verdwyn.) 

(POUSE) 

VREEMDELING:  Wat  soek  jy  hier,  my  vriend?  Jong- 
manne  met  krag  soos  jy  veg  almal  in  die  voorste  linies 
waar  die  helde  is. 

SOLDAAT  (hees):  En  wat  van  jou?  Jy  is  oud,  maar  jonk 
genoeg  om  mense  dood  te  skiet.  Jy  dui-f  nie  oordeel  nie. 

VREEMDELING  (starend):  My  pad  lê  ver  verby  die 
oorlogsveld,  my  vriend.  (Na  oomblik):  Jou  vrees  vertel 
my  dat  jy  vlug. 

SOLDAAT  (hartstogtelïk) : Ek  haat  dit!  Ek  haat  die  bloed 
van  vreemdelinge ! Ek  haat  dit  om  na  die  Dood  te  kyk  . . . 
hom  uit  te  daag.  Ek  wil  leef,  verstaan  jy,  ek  wil  leef! 

VREEMDELING  (sag):  Daar  is  veel  meer  as  die  Dood  te 
vrees,  my  vriend. 

SOLDAAT:  Nee,  die  Dood  is  alles!  Hy  is  die  groot  vemie- 
tiger.  A1  my  drome  vang  hy  in  sy  hand  en  druk  dit  fyn 
en  flenters.  Wat  bly  daar  oor?  Wat? 

VREEMDELING  ( met  klcm ) : Die  Lewe ! Dit  is  wat  oorbly, 
vriend.  Die  Lewe. 

SOLDAAT  (sluk  sy  drank  weg,  hygend):  Lewe!  Dis  ’n 
bespotting.  Dis  slegs  ’n  dwaas  wat  van  die  Lewe  praat 
as  die  Dood  so  naby  is.  Jy  praat  of  jy . . . (swyg  plotse- 
ling,  dan  skielik)  Wie  is  jy? 

VREEMDELING  (starend):  Ek  . . . is  . . . ’n  vreemdeling. 

SOLDAAT  (hees):  Ons  albei  is  ’n  vreemdeling  in  hierdie 
godverlate  plek.  Wie  is  jy,  en  waar  gaan  jy  heen? 

VREEMDELING  (sag):  Ons  loop  albei  op  dieselfde  weg, 
my  vriend.  Ons  eindbestemming  lê  aan  dieselfde  grens. 
(Dringend)  Herken  jy  my? 

SOLDAAT  (skril):  Nee,  ek  ken  jou  nie. 

VREEMDELING  (treurig):  Jou  blindheid  is  die  muur  van 
duisternis  waaroor  jou  siel  heen  struikel.  Hoe  sal  jy  God 
ooit  vind  as  jy  ’n  medereisiger  se  bestaan  ontken? 
(Harder)  Kyk  na  my,  Vriend.  In  my  oë  sien  jy  jou  eie 
siel.  (Hy  stap  gehoë  na  die  venstcr,  toaar  hy  ’n  oomblik  na 
buite  staar;  draai  dan  om.)  Toe  ek  so  oud  soos  jy  was, 
Vriend,  het  ek  die  wet  studeer.  Ek  het  geleer  wat  menslik 
reg  is  en  verkeerd,  wat  toelaatbaar  is  en  wat  verbode. 
Kyk,  het  ek  vir  myself  aan  die  einde  van  dit  alles  gesê: 
Dit  is  die  één  kant  van  die  saak.  Die  Mens  se  wet  het 
gespreek  en  my  geleer  hoe  om  ’n  goeie  burger  van  die 
land  te  wees.  Ek  het  nou  alles  geleer  van  reg  en  van 
geregtigheid.  (Starend)  Dít,  my  vriend,  was  die  één  Reg, 
die  één  geregtigheid.  (Sag)  Maar  in  my  ander  hand  w’as 
God  se  Wet . . . En  dít  het  swaar  gewecg. 

SOLDAAT  (bitter):  Jy  praat  van  God.  Hy  is  ’n  dooie  las, 
’n  parasiet  wat  Hom  versadig  aan  my  hunkering.  Hy  is  ’n 

Nul,  ’n  mensgeskape  Wens.  Hy  het  reeds  saam  met  ons 
hoop  gesterf. 

VREEMDELING  ( sag ) : Die  soeke  van  jou  siel  na  Sy  teen- 
woordigheid,  my  vriend,  dit  is  bewys  van  Sy  bestaan. 

SOLDAAT  (hard):  God!  Ek  ken  Hom  nie. 

VREEMDELING  (sag):  En  tog  soek  jy  na  Hom  . . . 

SOLDAAT:  Nee!  Ek  soek  maar  slegs  ’n  Wêreld  waarin  my 
siel  kan  leef.  Ek  haat  hierdie  wêreld,  hierdie  lewe  waar- 
aan  ek  gebonde  is. 

VREEMDELING  (plaas  sy  hand  op  SOLDAAT  se  skouer): 
As  jy  die  Lewe  haat,  my  vriend,  waarop  vlug  jy  vir  die 
Dood? 

SOLDAAT  (skor):  Ek  vlug,  omdat  . . . omdat  . . . (swyg 
plotseling,  staar  na  VREEMDELING.) 

VREEMDELING  ( sag):  Omdat  jy  die  Lewe  ken,  my  vriend, 
omdat  jy  dit  verstaan.  Jy  wil  bly  leef  omdat  die  Lewe 
wete  is,  omdat  jy  só  alleen  klan  glo  en  hoop.  (Harder)  Jy 
vrees  die  Dood  omdat  dit  onbekend  en  donker  is,  ’n  put 
waar  toekomsdrome  nie  bestaan.  (Dringend)  Dit  is  die 
Wese  van  die  Groot  Bestaan,  my  Vriend.  Jy  leef,  omdat  jy 
wil  leef,  omdat  jy  NIE  WIL  STERF  NIE.  (Na  ’n  oomblik, 
met  geslote  oë.)  Dit  is  die  Skakel,  Vriend,  die  skakel 
tussen  God  en  jou. 

SOLDAAT  (sag,  starend):  Soms  wil  ek  sterf,  Vreemdeling, 
soms  as  my  siel  ’n  graf  van  pyn  en  weemoed  is.  Dan  wil 
ek  wegsink  in  ’n  diepe  slaap,  dieper  en  dieper  . . . sag  soos 
die  slaap  van  ’n  kind  . . . totdat  die  wete  sterf  en  wegsink 
in  vergetelheid. 

VREEMDELING  (treurig):  Niks  is  vergetelheid,  my 
vriend.  Die  wete  bly  bestaan,  en  leef  vir  ewig  in  die  siel. 

SOLDAAT  ( vervolg,  asof  tot  homself ) : Ek  droom  soms  van 
’n  ander  lewe,  Vreemdeling.  ’n  Lewe  waarin  ek  vry  sal 
wees  van  pyn  en  hunkering.  (Plotseling,  met  wroeging.) 
Daarom  haat  ek  hierdie  lewe,  omdat  alles  ydelheid  is, 
omdat  ek  élke  móre  wakkerskrik  in  hierdie  hel  waar 
drome  leegtes  word.  (Sag,  hees)  En  ek  haat  myself, 
omdat  ek  haat,  omdat  ek  vrees. 

VREEMDELING:  Jy  vrees  die  lewe  en  die  dood,  omdat  jy 
na  Hom  soek,  my  vriend,  En  jy  soek  Hom,  omdat  jy  los 
is  van  Sy  gees. 

SOLDAAT  (bitter):  As  ek  los  is  van  Hom,  dan  het  Hy  my 
siel  verdeel.  Hy  dra  die  skuld  van  hierdie  stryd. 

VREEMDELING  (sag,  in  treurige  stem):  Ons  het  onsself 
verdeel,  my  vriend.  Ons  het  ons  siel  verdeel  sodat  ons 
uit  twee  monde  praat.  God  ken  geen  tweedrag  nie.  Sy 
Siel  is  één.  (Met  pyn)  Dít  is  ons  wee,  my  vriend:  die 

tweedrag  van  ons  siel.  Dít  is  die  wese  van  die  stryd. 
Want  die  siel  roep  na  die  ewige,  en  die  liggaam  hunker 
na  dit  wat  tydelik  is.  Só  word  onsself  ’n  konflik  . . . ’n 
stryd  om  eensaamheid. 

SOLDAAT  (skcl):  Jy  is  kranksinnig,  Vreemdeling!  Ek 
soek  geen  eensaamheid.  Ek  wil  gemeenskap  hê. 

VREEMDELING  (treurig):  Dan  soek  jy  tevergeefs  na 
God,  my  Vriend.  Sy  Pool  lê  aan  die  ander  end  (asof  in 
’n  droom).  Hy  wat  na  God  soek,  soek  na  die  eensaamheid. 
Want  God  is  eensaamheid  en  weemoed.  (Gebroke)  Dit  is 
die  Groot  Wee  . . . die  Groot  Wee. 

SOLDAAT  (roekeloos)  Kom  ons  drink,  Vreemdeling! 
( Gryp  ’n  hottel,  skink  vir  homself  ’n  glas.)  Laat  ons 
drink  op  die  Dood.  (Lig  sy  glas.)  Op  die  Dood! 

VREEMDELING  (asof  in  sy  droom,  lig  sy  leë  glas):  Laat 
ons  drink,  want  móre  . . . ( swyg  plotseling.) 

SOLDAAT  (wïld):  . . . Want  móre  sterwe  ons! 

VREEMDELING  (sag):  Nee . . . móre  leef  ons  opnuut  in 
’n  nuwe  wêreld.  (Struikel  na  venster,  staar  na  buite.) 
Kyk  na  die  stad,  my  vriend.  Luister  na  die  ruising  van 
die  stilte  in  die  vroeë-aand. 

SOLDAAT  (bitter):  Vir  hoelank?  Vir  nog  ’n  uur  of  twee 
miskien. 

VREEMDELING  (dof):  Wat  maak  dit  saak,  solank  die  siel 
die  vrede  ken?  (Lig  sy  leë  glas.)  Ons  drink  op  die  Lewe 
. . . op  die  nuwe  Lewe. 

SOLDAAT  (wrang):  Jou  glas  is  so  leeg  soos  die  Lewe  self. 
Drink  die  niks,  jou  sot,  drink  dit,  en  kyk  of  jy  versadig 
word. 

VREEMDELING  (sag):  Ek  is  die  oorsaak  van  die  leë 
glas,  my  vriend.  Ek  het  dit  self  leeggedrink  met  my 
gulsigheid.  (Glimlag  vreemd.)  Ons  drink  die  lewe  leeg, 
my  vriend,  en  as  dit  niks  meer  het  om  aan  te  bied,  wys 
ons  ’n  vinger  na  die  hemel,  en  ons  sê  vir  God:  Jou  siel  is 
leeg,  jou  skepping  waardeloos.  Jou  wêreld  is  ’n  uit- 
gewerkte  krater,  ’n  opgedroogde  put,  ’n  Niks  vol  niks. 

SOLDAAT;  Jou  gedagtes  ken  geen  ander  rigting  nie  as 
God  alleen.  As  Hy  oral  is,  waar  is  Hy  nou?  As  Hy  Sy 
skepping  liefhet,  sou  Hy  dit  laat  verwoes?  Sou  Hy, 
Vreemdeling?  Sou  Hy?  (Gryp  die  hottel  vas.)  Slegs  hier- 
die  troos  bly  oor,  slegs  dit!  Niks  sal  oorbly  nie,  behalwe 
vergetelheid,  en  dít . . . (swaai  die  bottel)  . . . dít  is  ver- 
getelheid ! 

VREEMDELING  (asof  in  ’n  droom):  Behalwe  God  . . . 
behalwe  God  . . . behalwe  God  . . . en  Sy  nuwe  wêreld. 

SOLDAAT  (lag  kranksinnig,  neem  ’n  groot  sluk):  Waarom 

drink  jy  nie,  Vreemdeling?  Waarvoor  wag  jy?  Ons  gaan 
tog  almal  hel  toe  binne  ’n  uur  of  twee.  Drink,  Vreemde- 
ling,  drink! 

VREEMDELING  (starend):  Alles  gaan  verby  . . . alles, 
behalwe  God,  behalwe  God-  ( Geluid  op  trappe.  VROU  en 
SEUN  verskyn.  Laasgenoemde  is  ongeveer  twaálf  jaar 
oud  en  gehreklik  in  alhei  hene.  Hy  loop  uiters  moeisaam, 
en  gehoë.  Die  VROU  dra  ^n  kossak.) 

VROU;  Dis  byna  aand.  Ek  moet  my  sevm  na  veiligheid 
neem  solank  daar  kans  bestaan.  Die  duisternis  is  die 
vriend  van  vreemdelinge. 

VREEMDELING;  Dit  is  verstandig,  goeie  vrou.  (Plaas  sy 
ha^id  op  seun  se  hoof.)  Wat  is  jou  naam,  my  seim? 

SEUN;  Abraham,  Meneer. 

VREEMDELING  (glimlag):  Dit  is  die  naam  van  groot 
geloof  wat  vrees  kon  tem. 

SEUN;  Gaan  Meneer  saam  met  ons? 

VREEMDELING  (treurig):  Ek  sou  graag  wou,  my  seun. 
Maar  helaas,  my  pad  lê  langs  ’n  ander  weg. 

SEUN;  U is  groot  en  sterk.  Ek  sou  nie  vrees  as  u ons  lei. 

VROU;  Hy  het  sy  vader  vroeg  verloor,  Meneer.  Hy  het 
soos  u gelyk.  Vir  Abraham  was  hy  soos  ’n  lig. 

VREEMDELING  (sag):  ’n  Lig  wat  eenmaal  helder  skyn, 
verdonker  nooit,  my  seun.  Slegs  maar  die  glans  verdof. 
As  hy  in  jou  herinnering  en  gedagtes  leef,  sal  hy  die 
gids  wees  op  jou  pad.  YDraai  na  soldaat)  My  vriend. 

SOLDAAT  ( wat  gehoë  voor  die  venster  gestaan  het,  draai 
vraend  om). 

VREEMDELING;  Die  seun  verlang  ’n  draer  en  ’n  gids. 

VROU  (opstandig):  Ek  wil  sy  hulp  nie  hê  nie.  Hy  is  ’n 
lafaard  en  ’n  renegaat. 

VREEMDELING  (hard):  Vrou!  Jou  hoogmoed  en  voor- 
oordeel  is  ’n  muur  waarteen  jou  pogings  tot  ontvlugting 
stuit.  (Aan  seun,  in  sagte  stem):  Hy  ken  die  reëls  van 
oorlogmaak,  my  seun.  Hy  sal  jou  veilig  lei. 

SEUN  (kyk  bang  na  SOLDAAT,  huiwerig):  As  . . . as 
Meneer  so  sê  . . . 

SOLDA AT  ( opstandig ) : Het  ek  gesê  ek  sal  dit  doen  ? As 
ek  wil  vlug,  vlug  ek  alleen. 

VROU  ( veragtend ) : Daar  hoor  u hom,  Meneer.  Luister  na 
sy  taal.  My  seun  is  manliker. 

VREEMDELING  (kyk  deurdringend  na  SOLDAAT;  sag): 
Jy  soek  na  God,  my  vriend.  (dringend)  Dít  is  Sy  weg. 
Dit  is  die  sirkel  van  Sy  Pool. 

SOLDAAT  (na  ’n  oomblik,  huiwerig):  Is  dit  my  kans, 
Vreemdeling?  My  laaste  kans? 

VREEMDELING  (starcnd):  Die  laaste,  Vriend.  Laat  dit 
die  eerste  word  . . . die  Groot  Begin. 

SOLDAAT  (huiwerig):  Jou  woorde  is  ’n  brug.  Ek  . . . Ek 
sal  gaan. 

VROU  (prakties):  Ek  ken  ’n  pad  wat  langs  die  dorp 
verbyloop  en  na  veiligheid  lei.  (Teer  aan  SEUN):  Kom, 
Abraham,  skep  nou  moed,  my  kind.  Die  jong  meneer  se 
arms  is  sterk  en  gewillig  ook. 

ABRAHAM  (struïkel  na  SOLDAAT,  kyk  op  'na  hom;  glim- 
lag):  Dis  baie  ver,  Meneer. 

SOLDAAT  (glimlag,  tel  hom  op):  Dis  niks,  ou  maat. 
Komaan,  daar  is  nie  tyd  te  mors. 

(SOLDAAT  dra  SEUN  uit.) 

VROU  (huiwer  nog):  En  u,  Meneer? 

VREEMDELING  (glimlag  vreemd):  Goeie  vrou,  ek  ken 
my  weg.  Gaan  nou.  Die  tyd  is  baie  kort. 

VROU  (dankbaar):  Ek  dank  u,  Meneer.  Maak  u maar 
tuis  . . . en  neem  wat  u verlang. 

(VREEMDELING  antwoord  nie.  Die  VROU  huiwer  ’n 
oomblik,  gaan  dan  stadig  uit.) 

VREEMDELING  (loop  na  deur,  staar  hulle  agterna;  mct 
’n  diep  stem):  Mag  die  Groot  Lig  julle  pad  verlig! 

(Daar  is  ’n  pouse.  Die  VREEMDELING  stap  na  die 
middel  van  die  vertrek,  waar  hy  ’n  oomblik  geboë  staan. 
Dan,  plotseling  klink  daar  die  geluid  van  ’n  'naderkomcn- 
de  vUegtuig,  en  onmiddellik  daarna  dié  van  ’n  bom  wat 
ontplof.  Daar  is  geen  opgcwondenhcid  of  vrees  in  die 
VREEMDELING  nie.  Hy  loop  stadig  na  die  venster,  en 
as  hy  dit  bereik,  ontplof  ’n  tweede  bom,  nou  baie  nadcr. 

Die  deur  swaai  skielik  oop  en  die  SOLDAAT  kom  te 
voorskyn.  Sy  asem  hyg,  sy  liggaam  bewe  van  vrees  en 
wanhoop.  Die  VREEMDELING  swaai  om,  gee  onwillc- 
keurig  ’n  tree  vorentoe.) 

SOLDAAT  (met  ’n  kreet):  Vervloek  is  jy!  Jy  . . . jy  het 
my  uitgestuur  . . . om  na  God  te  soek.  Jy  het  gesê  . . . 
God  is  daar! 

VREEMDELING  (met  pyn):  My  vriend,  my  vriend,  God 
wás  daar  . . . en  jy  . . . jy  het  Hom  nie  herken  nie.  Hy 
was  in  jou  siel  toe  jy  die  seun  met  meely  op  jou  skouers 
tel.  En  jy  . . . jy  wou  God  nie  ken  nie!  (Beskuldigcnd) 
Jy  WOU  HOM  NIE  KEN  NIE! 

SOLDAAT  (met  angs):  Nee!  Nee! 

(Drie  bomme  ontplof  kort  na  mekaar.  Die  SOLDAAT 
verberg  sy  gesig  in  sy  handc,  snik  magteloos.) 

VREEMDEUNG  (met  ’n  stem  vol  ontsag):  Dit  is  die  Uur, 

my  vriend!  Die  Uur  van  God  se  reiniging.  Die  Uur  van 
God  se  wraak. 

SOLD AAT  ( snikkend ) : Bly  stil ! In  godsnaam,  bly  stil ! 

VREEMDELING  (lig  heide  sy  hande  op  na  die  hemel;  met 
’n  groot  stem):  God  lewe!  God  lewe  . . . en  Hy  neem 
wraak! 

SOLDAAT  (struikel  weg). 

VREEMDELING  (sy  oë  na  die  hemel):  Neem  wraak,  O 
God!  Delg  U skepping  uit.  Laat  U roes  die  sk^m  en  ydel- 
heid  verteer.  En  gee,  O God,  vir  ons  ’n  nuwe  wêreld . . . 
en  ’n  nuwe  siel! 

SOLDAAT  (met  ■’n  kreet):  Vervloek  is  die  lewe!  Vervloek! 
Vervloek! 

(Die  homme  ontplof  nou  onophoudelik,  met  tergende 
reëlmaat.  Die  glans  daarvan  vlam  teen  die  horison  en 
verlig  die  kroeg.  Die  VREEMDELING  lig  sy  hand  op.) 

VREEMDELING  (in  ekstase):  Kyk,  Vriend  . . . kyk  na 
die  grootse  gesig.  Dit . . . is  . . . die  Gesig  . . . van  God ! 

•’n  Bom  ontplof  ontsettend  nahy.  Die  SOLDAAT  val 
sidderend  op  sy  knieë,  sy  gesig  in  sy  hande  verherg.) 

Die  VREEMDELING  kniel  voor  die  venster,  sy  hande 
opgerig  na  ho. 

(Gordyn  sak  blitsvinnig.) 


Boeke  Ontvang 

liREVFEN  BREYTENBACI I: 

Nagbrief 

Geol  kaas  wiel  teen  clie  sandhiill  op 
en  ek  verlancj  na  jou  na  jou 
die  slof  sif  hlou  soos  poeier  neer 
jou  oë  is  mos  hlou  mos  hlou 

vuurvliegie  se  oog  is  vel  en  rooi 
en  die  mórester  fioendervel  uit  sy  kooi 

oor  die  koringhlomme  draai  dag  se  kraai 
oor  die  werfwang  higgel  die  dou 
wit  kaas  slinger  teen  die  sanclhult  af 
liefling  ek  verlang  na  jou. 

Vlieër 

(Vir  Jan  Rabie) 

Die  sooie  is  toegerank  van  roet  en  sement  en  sink 
en  doelloosheicl  en  goushlomme  in  erdepotte 
en  ligluike  wat  saans  in  asfaltare  hlink. 

Met  dik  vingers  haar  ek  ’n  vlieër  van  gom 
en  papier  en  clun  drome  en  wag  witlip  vir 
’n  asemstoot  om  die  goushlomhene  te  krom 

sodat  ek  my  vlieër  genaelslring  klein  clie  wit 
lug  in  kan  stoot  waar  hy  kan  skommel 
ho  die  vullis  wal  dom  op  clie  dakke  sil. 

Saterdagaand 

Nou  geel  die  nagoë  helder  teen 
die  maer  stingels.  Ses  dae 
vol  van  menswees  het  ek 
met  haie  wyn  gespeen 

en  toe  versuip.  n Rooi  roos 
groei  dikstam  aan  my  haadjie 
want  my  hloed  is  kompos 
en  my  hinnevleis  is  voos  . . . 

Móre  as  die  kerkklok  kyf 
dryf  kaal  die  dooie  lyf 
opgehlaas  en  met  die  kykers  styf. 

A.  D.  KEET: 


Die  Wonder  van  Afrikaans 

Ons  vier  vanjaar  die  wonder  van  Afrikaans.  Dit  laat  my 
dink  aan  ’n  verhaal  wat  ek  jare  gelede  in  Wes-Transvaal 
gehoor  het.  Daar  was  ’n  kwaai  politieke  vergadering, 
waarby  die  Botha-  en  Hertzog-aanhangers  mekaar  lelik  met 
die  vuis  toegetakel  het.  En  terwyl  die  woeste  bakleiery  aan 
die  gang  was,  het  ’n  jong  kêrel  opsy  gaan  staan  met 
gevoude  arms,  die  spul  so  aangekyk,  en  elke  keer  net  gesê: 
“Wónderlike  wêreld,  wónderlike  mense.’’ 

Nou,  gelukkig  is  daardie  woelige  tyd  verby.  Gelukkig  ook 
is  die  stryd  tussen  Nederlands  en  Afrikaans  as  skryftaal 
iets  van  die  verlede.  Nederlands  het  die  onderspit  gedelf, 
of,  soos  ’n  ou  hier  op  Senekal  sou  sê:  Nederlands  het  die 
onderdelf  gegrawe! 

Dit  is  moeilik  om  nog  iets  oorspronkliks,  iets  nuuts,  oor 
die  Wonder  van  Afrikaans  te  sê  — na  alles  wat  reeds 
daaroor  gesê  is.  Wat  ’n  vertroosting  dus  om  in  Prediker  1 
te  lees:  “Daar  is  glad  niks  nuuts  onder  die  son  nie!” 

En  ek  dink  aan  daardie  mooi  Engelse  gedig: 

“What  shall  I sing  when  all  is  sung 
And  every  tale  is  told, 

And  in  the  world  is  nothing  young 
That  was  not  long  since  old.” 

Ek  sal  my  dus  bepaal  tot  net  ’n  paar  gesigspunte  en 
hier  en  daar  ’n  feit  beklemtoon. 

Ons  leef  inderdaad  in  ’n  wonderlike  wêreld  met  wonderlike 
mense.  Hoe  wonderlik,  hoe  ironies  selfs  is  dit  nie,  dat  bv. 
twee  Hollandse  immigrante,  by  name  Pannevis  en  Hoogen- 
hout,  die  inspirasie  van,  en  die  dryfkrag  agter  die  Genoot- 
skap  van  Regte  Afrikaners  was  om  Afrikaans  te  verhef 
tot  skryftaal.  Hoe  onselfsugtig  van  hulle!  Sou  hulle,  met 
hulle  Europese  agtergrond,  ’n  vergesig  gehad  het  dat  net 
soos  die  gesproke  Volkstale  van  Italië,  Frankryk,  Spanje 
en  Portugal  die  oorwinning  behaal  het  oor  Latyn  — só  sou 
ook  Afrikaans  op  die  lange  duur  hier  in  óns  land  seëvier? 

Dat  die  teenstanders  van  Afrikaans-as-Skryftaal  dit  nie 
besef  het  nie,  was  kortsigtig.  Maar  ons  kan  hulle  nie 
kwalik  neem  nie  — Afrikaans  was  bespot  en  verag  en  nog 
in  sy  groeipyne.  Die  ou  Patriot-digters  was,  volgens  ons 
moderne  maatstaf,  grotendeels  onbedrewe,  onbeholpe  en 
naïef  in  die  gebruik  van  Afrikaans.  Tog  was  hulle  kinderlik- 
opreg  en  doelbewus.  Hulle  het  die  fakkel  aan  die  brand 
gehou  en  die  vaandel  omhoog. 

Pannevis  en  Hoogenhout  het  ook  gevoel  en  geweet  dat 
die  ou  Hollandse  Bybel  aan  Afrikaans  ’n  onuitputlike 
woordeskat  sal  besorg  — die  Bybel  waaruit,  volgens 
Langenhoven,  die  siel  van  die  Afrikaanse  taal  gekom  het. 

Laat  ons  die  gevleuelde  woord  van  Preller  ook  nie  vergeet 
nie:  Afrikaans  is  Afrikaans  plus  Nederlands. 

En  toe,  ’n  kort  rukkie  na  die  ou  Patriotte,  kom  die  groot 
wonder  van  Afrikaans  — die  geboorte  van  die  'Tweede 
Afrikaanse  Taalbeweging,  met  sy  wonderbaarlike,  verras- 
sende  openbaring  van  Skoonheid  in  die  verse  van  Marais, 
Celliers,  Totius,  Leipoldt  en  Malherbe.  Hier  was  ons  eie, 
mooie  sê-goed,  wat  ons  ontroer  het,  en  wat  ons  met  die 
grootste  genot  van  buite  geleer  het.  Hier  was  die  bewys 
dat  Afrikaans  die  diepste,  die  teerste,  die  verhewendste 
gedagtes  van  ons  volk  kan  vertolk. 

Hulde  aan  hulle,  want  sonder  hulle  sou  daar  waarskynlik 
geen  Afrikaanse  Bybelvertaling  gewees  het  nie;  sonder 
hulle  sou  Afrikaans  nie  Nederlands  kon  vervang  het  nie 
in  ons  skole,  universiteite,  en  in  ons  wetgewing;  sonder 
hulle  sou  ’n  hele  reeks  van  jonger  digters  en  skrywers 
miskien  geswyg  het  soos  die  graf. 

Laat  ons  onthou:  ‘Tn  het  heden  ligt  het  verleden,  in  het 
Nu  ’t  geen  worden  zal!” 

JAAK  VAN  DEN  lEPE: 

Een  Auto  zonder  Geleider  . 

Een  aiito  zonder  geleider, 

uit  Wenen  teruggespoord, 

waar  de  sluipende  Dood,  elks  beider, 

weer  verraderlijk  heeft  vermoord, 

staat  eenzaam-onbewogen, 
waar  hij,  bij  vreugdekreet 
en  wuiven  opgetogen, 
naar  ’t  verre  land  wegreed, 

— fe  wachten  op  zijn  geleider, 
die  nooit  meer  levend  keert, 
de  kalm-beheerste  rijder, 

die  ’t  rijden  nu  heeft  verleerd, 

en  in  de  vreemde  stede, 
ter  laatste  reis  genood, 
zijn  reeds  doodzware  leden, 
neerlegde  in  de  dood. 

Een  auto  zonder  geleider, 

— schoon  wrak  van  een  schone  vaart: 
beginnen  kon  niets  blijder, 

ook  dat  werd  niet  gespaard! 

wacht  trouw  wie  hem  trouw  leidde 
— ' tot  ’t  zwaar-gekiste  lijk 
de  grens  mag  onverschrijden, 
gebalsemd,  uit  Oostenrijk. 

De  Avond  Daalt  zo  Vroeg 
zo  Vroeg  . . . 

De  avond  daalt  zó  vroeg,  zó  vroeg, 
om  al  de  nieuw-begraven  doden, 
die  men  vandaag  voor  goed  wegdroeg, 
maar,  heimelijk,  elk  blijven  noden. 

De  avond  daalt  zó  vroeg,  zó  vroeg, 
om  al  de  gans-vergane  doden, 
die  men  de  eeuwen  door  wegdroeg, 

wier  naam  en  stof  reeds  heel  heenvloden, 

De  avond  daalt  zó  vroeg,  zó  vroeg, 
om  allen,  lang  al  dood-genoden: 
van  als  de  moederschoot  ons  droeg, 
diep  reeds  in  aarde’s  schoot  ontboden  . . . 

78 


.lACQUES  VAN  DEN  BERG: 

Blink 

Ilen  oggencl  teen  clie  koue  vasgedriik 
en  korf  die  jaar  om  rook  gestik. 

Vuurvlieë  teen  die  letters  vasgewaai 
en  pasiënte  wat  ’n  angs  verhlaai. 

Uit  droë  kele  na  die  drumpelslyt 
tot  leë  maag  en  alkoliol  verkluit. 

Izn  geëts  die  krom  figure 
in  die  nagtelike  ure. 

n,nkel  deur  die  middagark 
’n  pêrel  sweet  en  swyn. 

Die  rykgif  iri  geharste  kliere 
na  die  fees  om  skemermure 
en  ingang  deur  die  donker  skenveniit. 

Die  dooldans  op  vyfgroen  kloutapyt 
en  vrolike  gesigte  in  die  haai 
geglas,  in  glihherige  hande  draai. 

En  geëh  ons  krom  figure 
en  sluit  en  traan  die  nagte-ure. 

Wette:  Veeltema 

metafisika; 

abstrak; 

logika  (konkrete) 

Wandam  hlou  en  skuimende  wit  die  eensame  wieg 
en  deinsig-ver  ’n  tuur  wat  vlieg 
en  stil  word.  Ërens  teen  die  wal 
hinne  hierdie  hegrip  is  al. 

V/ildshokke  wat  sonder  hene  hy  die  waterkant 
staan  het  liefde  stomp  gehrand 
daar  ’n  vlug  en  weg.  Alleen  weer 
en  wonder  wáár  my  diere  leer. 

Verhonde  inklinaal  en  dal,  maar  rotsewig 
aarde  ons  aarde  om-om  lig 
en  nag  die  jaarringe  deursirkel 
óm  die  tye  en  die  Ander  V^^il. 

Wceg  jou  diep  gewigte  oor  die  niet 
nat,  hlou  sterre  op  die  hodetn  gaan 
en  na  die  hoogste  hodem  ho  verskiet. 

Weeg  jou  diep  gewigte  oor  die  niet 
droomheelde  van  die  liefde  haan 
deur  haan  ’n  kruisweg  melk  gegiet. 

Weeg  jou  diep  gewigte  oor  die  niet 
bruin  eeue  klip,  grond  en  plant 
en  ’n  eensaam  eeu  se  windelied. 

Waarom  die  mens  onseker  se  staar  na  die  hemel  verskiet? 
Kruispad  rots  en  sinkvlak  en  verdrink  die  bestaan  gegiet. 
Verwerp  die  ewige  standvastige  en  hid  die  Hoogste  Lied. 

Tafelberg 

Die  vertes  blou  en  blou  en  newel;  gaan 
die  blou  bo  blou  wat  puntsaam  horison 
en  beeldhou-blou  graniet  wat  staan. 

Soos  gateverwronge-beeld  soos  skaduwee  en  son. 
A'pa’siona’. 

Appoggiatura. 

’n  Klip  val  sy  eggo’s  en  stil  word, 

maar  alles  vaag  . . . skerp  nader 

en  lang  herinneringe  word 

want  Drommedaris,  Goede  Hoop,  De  Ryger. 

Drie  punte  die  koepel  blou  teen  blou  skerp  deursteek, 
het  die  kus 

en  berg  en  oog  gebring. 

Bewus. 

Herinnering 

want  as  die  klein  gedagte  vaag  in  Holland  is. 

Filosofie: 

No.  10;  Dimensie  1 & 2;  Veeltema 

Vroue  Denn-hJ  Denny-méns.  Liefdesáng.  Liefdeóór. 

Rondo-]Y. 

wolkmis  om  die  pieke  sink  uit  helling  staan 
sonóggend  die  strale  span  blink  onsigbaar 
abstrak  — .) 

n Liggaam;  ’n  self  — wat  . . . ek  . . . sien,  O Vrou-’n-  JY 

Saamweet  die  vlese  mekaar;  die  hand  groet  gebaar 
en  verkeer  hét  weer  dié  éié  is,  saam  met  die  self  . 

maar  sy,  die  deel  van  my,  nie  ís  die  ander  is;  bewaar. 

O,  God  in  ons,  slaan!  u korrels  val  sprei  hand  déúr  óns 
Groot  oë  buk  af  en  staar  (met  óë  en  lýf)  en  staar  ^ . . . en 
kyk 

Maar,  Haanel,  Rabindranath  Tagore;  en  Ek  moet 
wéét  dis  uiterchemies  (weet . . . ) -o,  bittersoet: 

Saam-liefUng  — ek,  Denny,  jou  beminde 

VANDAG 

Anderse-gevoele-liefde  die  verskil,  die  potens.  ons; 
die  potens-jaal  sien;  maar  nie  dieselfde  „skákélIJónsI” 

Naluur-á,  ó,  natuur  wat  ek  kon  sien  het,  maar  beguns 
is  nie  ^ die  liefde  fyn  (chánt  le  fleur)  dieselfde  ego-wins 
soos  ryk,  -juwele;  jaJ  so  abstraksie  tog  vir  my 
en  haar  n konflikskape  lewe  . . . laat  kry  — Mý. 

\ anaand  saam-lieflinq,  ek  Denny,  jou  beminde  lag  vir  jou. 

MÚRE 

ALETTA  NAUDÉ: 


Die  Afrikaanse  Letterkunde 
en  die  Nobelprys 

Alfred  Bernhard  Nobel  is  in  Stockholm  gebore  op  21  Oktober 
1833  en  op  10  Desember  1896  in  Italië  oorlede.  Sy  stamvader 
was  Petrus  Olavi  Nobelius,  wat  die  Universiteit  van  Uppsala 
bygewoon  het.  Hierdie  patriarg  is  met  die  dogter  van  Olof 
Rudbeck,  die  intellektuele  leier  van  die  universiteit,  getroud. 
Immanuel  Nobel  en  sy  drie  seuns,  Robert,  Ludvig  en  Alfred, 
was  afstammelinge  van  hierdie  verbintenis  en  het  waar- 
skynlik  hulle  kunssinnigheid  en  aangebore  vindingrykheid 
aan  Olof  Rudbeck  te  danke  gehad.  Die  naam  is  later  tot 
Nobel  verkort. 

Net  soos  sy  vader  was  Alfred  in  ’n  groot  mate  ’n 
outodidak.  Hy  het  nooit  ’n  openbare  skool  of  universiteit 
bygewoon  nie,  maar  het  private  onderrig  ontvang.  Sy 
gesondheid  het  altyd  veel  te  wense  oorgelaat,  maar  selfs 
dit  het  hom  nie  van  ’n  kleurryke  loopbaan  teruggehou  nie. 
Aan  die  een  kant  was  hy  ’n  veelsydige  wetenskaplike  en 
aan  die  ander  kant  ’n  letterkundige  wat  vyf  tale  magtig 
was.  Sy  geliefkoosde  skrywer  was  Shelley.  Hy  was  nooit 
getroud  nie  en  dit  was  waarskynlik  die  rede  waarom  hy 
só  baie  rondgeswerf  het  dat  hy  feitlik  ’n  wêreldburger 
geword  het. 

’n  Maand  na  sy  dood  is  die  publiek  verras  deur  die 
aankondiging  dat  hy  die  grootste  gedeelte  van  sy  omvang- 
ryke  boedel  aan  ’n  fonds  bemaak  het  waaruit  die  opbrengste 
jaarliks  in  die  vorm  van  pryse  uitgedeel  moes  word  om 
diegene  wat  gedurende  die  voorafgaande  jaar  die  grootste 
weldade  teenoor  die  mensdom  bewys  het,  te  beloon.  Dit 
het  ’n  lang  wetlike  twis  deur  sy  erfgename  ten  gevolge 
gehad.  Uiteindelik  is  die  saak  met  die  erfgename  geskik 
en  aan  wyle  Alfred  Nobel  se  laaste  wens  kon  voldoen  word. 

Sy  laaste  wens  het  kortliks  hierop  neergekom:  die  rente 
op  sy  nalatingskap  moes  in  vyf  gelykop  dele  verdeel  word 
en  as  volg  geskenk  word:  een  vir  fisika,  een  vir  chemie, 
een  vir  fisiologie  of  medisyne,  een  vir  vrede  en  een  vir 
letterkunde.  Op  10  Desember  van  elke  jaar  vind  die  groot 
gebeurtenis  plaas.  Die  vredeprys  word  in  die  grootsaal  van 

die  Universiteit  van  Oslo,  Noorweë,  uitgedeel  en  die  ander 
vier  in  die  gehoorsaal  van  die  Konsertgebou  van  Stockholm, 
Swede.  Hierdie  geleentheid  is  luisterryk  en  gaan  met  groot 
feestelikheid  gepaard. 

Die  feit  dat  Alfred  Nobel  dit  heeltemal  ondubbelsinnig 
in  sy  testament  gestel  het,  dat  enigeen  ongesien  sy  ras, 
kleur,  godsdiens  of  nasionaliteit,  die  prys  kan  verower,  maak 
dit  moontlik  vir  elkeen,  ook  ’n  Suid-Afrikaner( !),  om 
hierdie  gesogte  prys  te  bekom.  Dit  plaas  die  standaard  wat 
gehandhaaf  moet  word,  meteens  op  ’n  wêreldpeil.  Om  dus 
in  aanmerking  vir  ’n  Nobelprys  te  kom,  moet  die  aspirant- 
kandidaat  wêreldberoemd  wees  en  as  hy  dit  nog  nie 
vantevore  was  nie,  sal  die  toekenning  van  ’n  Nobelprys  dit 
ongetwyfeld  van  hom  maak! 

Daar  was  sovêr  nog  net  één  Suid-Afrikaner  wat  ’n 
Nobelprys  verower  het,  en  wel  vir  medisyne.  Hy  was  dr. 
Max  Theiler,  in  1951  op  grond  van  sy  ontdekkinge  betref- 
fende  geelkoors  en  hoe  om  dit  te  bestry. 

Wat  die  letterkundige  prys  betref,  word  beweer  dat  dit 
die  moeilikste  van  die  vyf  is  om  toe  te  ken,  omdat  daarmee 
gewoonlik  die  grootste  mededinging  en  meningsverskil 
gepaard  gaan.  Daar  mag  ’n  groot  verskeidenheid  van  goeie 
outeurs  wees,  maar  steeds  moet  in  gedagte  gehou  word 
die  strekking  van  die  werk  op  grond  van  die  begeerte  van 
die  oorspronklike  skenker  van  die  prys:  „. . . die  persoon 
wat  op  die  gebied  van  lëtterkunde  die  mees  uitstaande  werk 
van  ’n  idealistiese  aard  sou  gelewer  het.”  Alfred  Nobel  was 
deur  en  deur  ’n  idealis  en  selfs  ’n  pasifis  — ofskoon  hy 
dinamiet  uitgevind  het! 

Ten  einde  ’n  beeld  te  kan  vorm  van  hoe  die  beoordelaars 
hulle  oordeel  motiveer,  volg  hier  ’n  weergawe  van  enkele 
toekennings  op  letterkundige  gebied  en  die  motivering  by 
die  toekenning: 

1901:  Sully  Prudhomme,  Frankryk:  „in  besonder  die 
erkenning  van  sy  poëtiese  samestelling  wat  getuig  van 
verhewe  idealisme,  artistieke  volmaaktheid  en  ’n  seldsame 
verbinding  van  die  eienskappe  van  beide  hart  en  intellek”. 

1903:  Martinius  Bjornstjerne  Bjornsen,  Noorweë:  „as 
’n  huldeblyk  aan  sy  edel,  grootse  en  veelsydige  werk  as  ’n 
digter,  wat  altyd  onderskei  word  deur  beide  die  frisheid 
van  sy  inspirasie  sowel  as  sy  seldsame  suiwerheid  van  gees”. 

1904:  Eizaguirre  José  Echegaray,  Spanje:  ,,as  erkenning 
van  die  talle  en  briljante  samestellings  wat  op  ’n  individuele 
en  oorspronklike  manier  die  groot  tradisies  van  die  Spaanse 
drama  laat  herleef  het.” 

1906:  Giosuê  Carducci,  Italië:  „nie  net  in  oorweging  van 

sy  diep  geleerdheid  en  kritiese  navorsing  nie,  maar  bo  alles 
as  ’n  huldeblyk  aan  die  skeppende  energie,  frisheid  van  styl 
en  liriese  krag  wat  sy  poëtiese  meesterwerke  kenmerk”. 

1907:  Rudyard  Kipling,  Engeland:  „in  oorweging  van 
die  waarnemingsvermoë,  oorspronklikheid  van  verbeelding, 
forsheid  van  gedagtes  en  merkwaardige  talent  om  te  vertel, 
wat  die  skeppinge  van  hierdie  wêreldberoemde  outeur 
kenmerk”. 

1908:  ,,RudoIf  Christoph  Eucken,  Duitsland:  „in 
erkenning  van  sy  ernstige  soeke  na  waarheid,  sy  deur- 
dringende  dinkkrag,  sy  wye  siening  en  die  warmte  en 
sterkte  van  aanbieding  waarmec  hy  in  sy  talle  werke  ’n 
ideálistiese  lewensfilosofie  getoon  en  ontwikkel  het”. 

1909:  Selma  Ottiliana  Lovisa  Lagerlof,  Swede:  „as 
waardering  van  die  verhewe  idealisme,  helder  verbeelding 
en  geestelike  waarneming  wat  haar  skrywe  kenmerk”. 

1910:  Paul  Johann  Ludwig  Heyse,  Duitsland:  ,,as  ’n 
huldeblyk  aan  die  volmaakte  kunssin,  deurtrek  met 
idealisme,  wat  hy  gedurende  sy  lang,  vrugbare  loopbaan  as 
’n  liriese  digter,  dramaturg,  romanskrywer  en  wêreld- 
beroemde  kortverhaalskrywer  getoon  het”. 

1911:  Graaf  Maurice  (Mooris)  Polidore  Marie  Bernhard 
Maeterlinck,  België:  „as  waardering  van  sy  veelsydige 
literêre  bedrywighede  en  veral  sy  dramatiese  werke,  wat 
uitgeken  word  deur  ’n  weelde  van  verbeelding  en  deur  ’n 
poëtiese  fantasie  wat  ’n  diep  inspirasie,  soms  in  die 
vermomming  van  ’n  feëverhaal,  openbaar,  terwyl  dit  op  ’n 
geheimsinnige  wyse  op  die  lesers  se  eie  gevoelens  aanspraak 
maak  en  hulle  verbeeldings  aanvuur”. 

1916  (Die  prys  van  1915) : Romain  RoIIand,  Frankryk: 
„as  ’n  huldeblyk  aan  die  verhewe  idealisme  van  sy  literêre 
werk  en  aan  die  meegevoel  en  liefde  vir  waarheid  waarmee 
hy  verskillende  menslike  wesens  beskryf  het”. 

1917 : Gelykop  verdeel  tussen : 

(a)  Karl  Adolph  Gjellerup,  Denemarke:  „vir  sy 
verskeidenheid  en  ryk  poësie,  wat  deur  verhewe  idcale 
geïnspireer  is”; 

(b)  Henrik  Pontoppidan,  Denemarke:  „vir  sy  outentieke 
beskrywings  van  hedendaagse  lewe  in  Denemarke”. 

1920:  Knut  Pedersen  Hamsun,  Noorweë:  „vir  sy  monu- 
mentale  werk,  Groei  van  die  Grond”. 

1921:  Anatole  France,  Frankryk:  ,,in  erkenning  van  sy 
briljante  letterkundige  prestasies  wat  gekenmerk  word  deur 
edelheid  en  forsheid  van  styl,  groothartige  menslike 
meegevoel,  egte  charme  en  ’n  ware  Franse  temperament”. 

1922:  Jacinto  Benavente,  Spanje:  ,,vir  die  gelukkige 

manier  waarop  hy  die  luisterryke  tradisies  van  die  Spaanse 
drama  voortgesit  het”. 

1923:  William  Butler  Yeats,  lerland:  „vir  sy  immer 
geïnspireerde  poësie,  wat  in  ’n  hoogs  artistieke  vorm  uiting 
aan  die  gees  van  ’n  hele  volk  gee”. 

1924:  Wladislaw  Stanislaw  Reymont  (skuilnaam  van 
Reyment),  Pole:  „vir  sy  groot  nasionale  epiese  werk, 
Die  Boer€*\ 

1926  (Die  prys  vir  1925) : George  Bernhard  Shaw, 
Engeland:  „vir  sy  werk  wat  gekenmerk  word  deur  beide 
ideálisme  en  menslikheid,  waarvan  die  stimulerende  satire 
dikwels  besiel  word  met  ’n  enkele  poëtiese  skoonheid”. 

1927  (Die  prys  vir  1926) : Grazia  Deledda  (mevrou 
Madesani),  Italië:  „vir  haar  idealisties  geïnspireerde  skrywe 
wat  met  beeldende  helderheid  die  lewe  op  haar  geboorte- 
eiland  uitbeeld  en  met  diepte  en  meegevoel  met  menslike 
probleme  in  die  algemeen  handel”. 

1929 : Thomas  Mann,  Duitsland : „hoofsaaklik  vir  sy  groot 
roman,  Buddenbrooks,  wat  stadigaan  erken  word  as  een 
van  die  klassieke  werke  van  hedendaagse  letterkunde”. 

1936:  Eugene  Gladstone  O’Neill,  V.S.A.:  „vir  die  krag, 
eerlikheid  en  diepgevoelde  emosies  van  sy  dramatiese  werke, 
wat  ’n  oorspronklike  begrip  van  die  tragedie  beliggaam”. 

1937 : Roger  Martin  du  Gard,  Frankryk:  „vir  die  artistieke 
krag  en  waarheid  waarmee  hy  menslike  kontraste  uitgebeeld 
het,  sowel  as  sommige  fundamentele  aspekte  van  die 
tydgenootlike  lewe”. 

1938:  Pearl  Buck:  „vir  haar  ryk  en  waarlik  epiese 
beskrywing  van  die  boerelewe  in  China  en  vir  haar  biogra- 
fiese  meesterwerke”. 

1939:  Frans  Eemil  Sillanpaá,  Finland:  „vir  sy  diepe 
begrip  en  uitmuntende  kimsvaardigheid  in  die  skildering 
van  die  boerelewe  en  die  natuur  van  sy  land  in  huUe 
wedersydse  verhoudinge”. 

1944:  Johannes  Vilhelm  Jensen,  Denemarke:  „vir  die 
seldsame  krag  en  vrugbaarheid  van  sy  poëtiese  verbeelding 
waarmee  verbind  is  ’n  intellektuele  nuuskierigheid  van  wye 
omvang  en  ’n  dappere,  fris,  kreatiewe  styl”. 

1945:  Gabriela  Mistral,  Chile:  ,,vir  haar  liriese  poësie 
wat  deur  kragtige  emosies  geïnspireer  is  en  wat  haar  naam 
’n  simbool  van  die  idealistiese  aspirasies  van  die  hele 
Latyns-Amerikaanse  wêreld  gemaak  het”. 

1946:  Hermann  Hesse,  Switserland:  ,,vir  sy  geïnspireerde 
geskrifte  wat,  terwyl  dit  groei  in  dapperheid  en  insig,  die 
klassieke  humanistiese  ideale  en  hoë  eienskappe  van  styl 
V erteen  woordig’  ’ . 

1947:  André  Paul  Guillaume  Gide,  Frankryk:  ,,vir  sy 
omvattende  en  artistiek  betekenisvolle  geskrifte,  waarin 
menslike  vraagstukke  en  toestande  verteenwoordig  is  met 
’n  onbevreesde  liefde  vir  waarheid  en  skerp  psigologiese 
insig”. 

1950:  Earl  (Bertrand  Arthur  William)  Russell,  Enge- 
land : „as  erkenning  van  sy  verskeidenheid  en  betekenisvolle 
geskrifte  waarin  hy  die  humanistiese  ideale  en  vryheid  van 
denke  uitbeeld”. 

1951:  Pár  Fabian  Lagerkvist,  Swede:  ,,vir  die  artistieke 
krag  en  ware  onafhanklikheid  van  gees  waarmee  hy  in  sy 
poësie  antwoorde  op  die  ewige  vrae  wat  die  mensdom  in  die 
gesig  staar,  probeer  vind”. 

1953:  Sir  Winston  Leonard  Spencer  Churchill,  Engeland: 
,,vir  sy  meesterskap  in  die  geskiedkundige  en  biografiese 
beskrywing,  sowel  as  vir  sy  briljante  redevoerings  in  die 
verdediging  van  verhewe  menslike  waardes”. 

1955:  Halldór  Kiljan  Laxness,  Ysland:  „vir  sy  helder 
epiese  krag  wat  die  groot  vertelkuns  van  Ysland  hernu  het”. 

1956:  Juan  Ramón  Jiménez,  Spanje:  „vir  sy  liriese  poësie, 
wat  in  die  Spaanse  taal  ’n  voorbeeld  van  opgeruimdheid 
en  artistieke  reinheid  vorm”. 

1957:  Albert  Camus,  Frankryk:  ,,vir  sy  belangrike 
letterkundige  werk  wat,  met  duidelik  verteenwoordigde 
erns,  die  probleme  van  die  menslike  gewete  in  ons  tye 
verlig,  soos  geopenbaar  in  sy  werke,  Die  Val  en  sy 
versameling  kortverhale,  Die  Banneling  en  Die  Koninkryk”. 

1958:  Boris  Pasternak,  Rusland:  ,,om  sy  belangrike 
prestasies  in  die  huidige  liriese  poësie  en  op  die  gebied 
van  die  groot  Russiese  verhalende  tradisie,  soos  geopenbaar 
in  sy  boek,  Dr.  Zjivago”.  Hierdie  toekenning  is  om  politieke 
redes  geweier  — die  eerste  keer  dat  ’n  Nobelprys  van  die 
hand  gewys  word! 

Wie  is  nou  eintlik  die  belangrikes  in  hierdie  intellektuele 
instelling?  Amptelik  besit  die  volgende  vier  instansies 
bevoegdheid  om  name  van  aspirant-kandidate  vir  die 
Nobelprys  vir  letterkunde  aan  die  Sweedse  Akademie  voor 
te  lê: 

1.  Lede  van  die  Sweedse  Akademie  self  en  ander  akade- 
miese  inrigtings  en  vereniginge  soortgelyk  daaraan  wat 
betref  lidmaatskapsvereistes  en  doelstellinge. 

2.  Professore  in  die  literatuurgeskiedenis  of  in  tale  aan 
universiteite  en  universiteitskolleges. 

3.  Vorige  wenners  van  die  Nobelprys  vir  letterkunde. 

4.  Presidente  van  skrywersorganisasies  wat  verteenwoor- 
digend  van  hulle  betrokke  lande  is. 

Toegepas  op  ons  omstandighede  hier  te  lande,  wil  dit 
voorkom  of  ons  eie  Akademie  vir  Wetenskap  en  Kuns  met 
sy  Hertzogpryswenners  en  die  Afrikaanse  Skrywerskring 
die  aangewese  beoordelaars  is.  Aan  organisasies  ontbreek 
dit  ons  dus  nie.  Waaraan  is  die  leemte  dan  te  wyte  dat 
Afrikaans  nog  nie  eers  in  aanmerking  vir  ’n  Nobelprys 
gekom  het  nie?  Bes  moontlik  het  ons  nog  nie  wêreldpeil 
bereik  nie? 


. . . neen  de  inspiratie  is  geen  zinneloos  verouderd  begrip  en  ze  is 
evenmin  een  misleidende  naam  voor  een  brok  tot  het  individu  beperkt 
onderbewust  leven.  De  dichter  is  op  zijn  wijze  als  alle  voortbrengers 
een  arbeider  in  het  zweet  zijns  aanschijns,  maar  al  zijn  kunstzinnige, 
vitale,  volhardende  arbeid  met  het  woord  doet  het  gedicht  niet 
geboren  worden  zonder  dat  de  deus  in  nobis  hem  zijn  adem  inblaast, 
zonder  de  genade  van  het  geschenk. 

P.  Minderaa,  in:  Verslagen  en  Mededelingen  van  de  Koninklijke 
Vlaamse  Academie,  afl.  8-9-10,  1958,  bl.  558. 


Suid-Afrika  het  dus  ’n  tweetalige  land  geword  danksy  die  deur 
die  C.N.O.-beweging  afgedwonge  houding  van  generaal  Smuts. 

A.  K.  Bot  in:  Koers,  Mei,  1959,  bl.  396. 

H.  J.  M.  REDELINGHUYS: 


HuIIe  Ken  die  Kun 

Hoe  rustig  hurk  hul  daar 
in  klompies  saamgeskaar 
met  splintemuwe  rooi-kombers, 
pampoenkleur  stewels  wat  nog  kners 
van  nuutheid  uit  die  winkel. 

Trots  op  hul  bont-gelapte  drag, 
en  niks  waarna  die  harte  smag; 
beloer  hul  slegs  die  ysterbaan 
waarop  hul  flussies  huis  toe  gaan. 

Ses  maande  saam  geswoeg. 

Altyd  saam  in  een  ploeg. 

Net  gemmerbier  en  brood  gekou, 
totdat  belastinggeldjies  nou 
in  die  buidels  stewig  sit. 

Van  sorge  bly  geen  enkel  spoor. 

Vari  rus  wat  wag  bly  drome  oor: 
braai-lê  as  die  winterson  streel, 
indompel  waar  die  karper  speel. 

As  julle  onder  koelte  bome, 
of  langes  stille  strome 
gemoed’lik  hande  klap  en  sing 
wyl  danseresse  om  jul  kring, 
swoeg  ek  om  daeliks  bestaan. 

Jul  node  is  algou  gevul; 
wyl  myne  aldag  aangroei 
en  ek  met  steeds  meer  moet  stoei. 

Arbeid  wat  een  behoefte  vul, 
verwek  soveel  ander  nood; 
maak  rus  en  vreugde  in  my  dood. 

— ' Ai,  hoe  beny  ek  jul  wit-tand-lag! 
Beskawing  het  my  so  verwen 
dat  die  kuns  wat  jul  nog  ken 
om  die  lewe  te  geniet, 
my  ontgaan  het  tot  verdriet. 

JOSEF  DELEU: 


Reinehilde  of  het  Lied  van  de 
V ruchtbaarheid 

Meeslepend  zong  R.einehilde 
van  het  wassende  water 
van  de  grote  rivier, 
langs  de  kronkelrivier 
doorswierf  zij  haar  land 
begrensd  en  behekst  door  het  lied 
als  de  klank  van  water 
als  schreeuwende  kieviten 
rennen  door  het  wiegende  riet. 

Meeslepend  was  het  water 

waarin  zij  wassend  om  vruchtbaarheid  riep 

waar  zij  de  dagen  tot  maanden  telde 

tot  jaren  verkropt  verdriet, 

want  als  kind,  geweest  als  ieder  kind 

licht  en  leutig  in  het  spel 

en  in  het  zwerv'en  aan  de  grote  rivier 

van  huis  en  moeder  weg, 

had  zij  de  wereld  herkend 

de  boren  de  kano’s  over  water 

het  glijden  van  de  zon 

weg  achter  de  rivier. 

Meeslepend  was  de  droefheid 

van  jaren  het  graf  van  verlatenheid, 

in  haar  klaagde  als  wassende  water 

een  scherp  en  venijnig  lied, 

als  een  hinde  vlug  en  snel 

drong  de  eenzaamheid  diep  in  haar  ziel. 

Meeslepend  zong  voort  Reinehilde 

in  haar  klaagd’  de  bruid 

om  het  eenzame  bed, 

in  haar  sloeg  volwassen  verdriet 

het  zwerven  het  stromende  water 

aan  flarden  aan  winden, 

hoog  tegen  de  sterren 

staken  haar  handen  de  gaven 

van  een  wassende  vrouwenziel. 

Meeslepend  liad  de  slroom  gezongen 
meeslepend  in  do  kinderjaren 
meeslepend  in  liet  jeugdverdriet, 
tegen  de  wind  tegen  de  stromen 
tegen  het  zonlicht  bouen  de  bomen 
klonk  meeslepend  het  bruiloftslied, 
klonk  meeslepend  Keinehilde’s  verlangen 
om  armvolle  oogsten  om  armvolle  gaven 
om  een  kind  uit  haar  geboren 
om  een  kind  van  de  grote  rivier. 


De  Watersnood 

Watervogels  vluchten 

op  de  oeuers 

op  het  zand, 

uit  onlhinding 

uit  de  storm 

rijzen  stromen  water 

stijgen  nood  en  angst. 

Watervogels  op  de  oevers 
op  de  rand  van  het  hart, 
dieren  uit  de  nacht 
van  nood  en  angst 
zoeken  de  stilte 
na  de  vlucht 
uit  de  watersnood. 

IGNATIUS  VAN  VUUREN: 

Marmerbeeld 

{By  d ie  beeld  ,,Eve  Pairfax”  van  Rodin) 

Goed  dat  die  oog 
al  is  hy  mat  en  moeg, 
nog  oor  dié  weelde 
van  lyn  kan  glyl 

Sag  stroom  die  laat  lig 
oor  die  rein-wit  gesig  — 

’n  heil’ge  madonna  wat  stil 
in  die  nag-misterie  staar . . . 

Sien  ek  die  lippe  roer? 

Hoor  ek  ’n  fluist’ring 
deur  die  leë  saal? 

Miskien  maar  net  die  ruis 
van  loof  iewers  in  die  park  ^ 
die  aandwind  se  taal? 


Reën  in  die  Karoo 

Hoe  bleek  en  somber 
soms  jou  gelaat! 

So  vaal  en  verlep 
jou  hoë  hemelkroon. 

En  uit  die  land 
van  die  sonsondergang 
blaas  die  swart  bul 
sy  hete  asem,  wyl 
die  besies  alles  vul 
met  hul  monotone  sang. 

Maar  op  ’n  dag 

vlieg  die  reënvoël 

op,  op  uit  sy  nes, 

gewek  uit  sy  maandelange  droom. 

Die  wit  bul  uit 

die  noorde  het  gekomJ 

Hy  stoot  sy  brul 

hoog  bo  die  klowe  uil; 

kap  met  sy  blink  horings 

oor  ysterklip  en  kipersol. 

En  clan  — soos  ’n  seën 
claal  omlaacj  — < clie  reën! 

Sy  ruising  vul  die 
skemer-aand  mel 
sy  soet-klam  geur. 

As  die  blink  dag  nuut 
en  vars  deur  die  riete  spoel, 
dan  kyk  ek  op  <— 
hoog  bo  my  wye  land 
bang  ’n  fletsblou  koepel, 
vér  bo  bos  en  berg  en  rantl 


Aand 

Sag  en  stil  vloei 

die  skemer  toe  — sonder  klag, 

en  vir  laas  nog  roei 

die  loom  luggie  sag 

deur  die  slanke  gras. 

En  so  kwyn  die  laaste  lig 
waar  pas  nog  lewe  was. 

Die  nag’t  donker  en  dig 
oor  berg  en  bos  gedaal. 

Stil  in  die  duister 

troon  ’n  dunsteel  garingpaal. 

’n  Ganse  heelal  luister  — 
dis  die  wonderuur  waar 
ek  vergeefs  in  staar  . . . 

ANTON  JENSEN: 


Nijinsky 

Die  kringe  sluit  maar  ek  weet  hulle  is  vals: 

nie  kringvormig  nie  maar  oormekaar,  die  sirkels  val  ’n  wals. 

My  hande  voel  twee  mure,  of  twee  kante 

van  een  muur;  hier  is  ’n  kraak,  ’n  krans  — met  ’n  brilfante 

sprong  is  ek  daaroor,  maar  na  die  vervoering  beland 

ek  sonder  dat  ek  dit  merk  op  dieselfde  kant 

en  dis  ’n  kraak  weer,  geen  krans.  Hierdie  weses  hier, 

reguit  soos  n man  maar  sagter  soos  n vrou,  n vet  rysmier  — 

hulle  sê  iets  — nee,  niks,  hulle  kruip 

net  oor  die  kraak;  walgend  die  vuil  s lyk 

van  hul  omhelsing.  O ek  verlang: 

dwarrel  en  draai,  vryheidsvlug  van  die  drang, 

van  die  kraak.  Soms  is  dit  ’n  skerp  rand, 

dan  ’n  gladde  vlak  met  ’n  nis,  onvolmaak.  My  hand 

krap  daarin:  ek  vind  ’n  haar,  ’n  man  se  wit 

haar,  of  swart  blink  dyhaar  van  ’n  vrou  — ek  sit 

dit  in  die  kraak  en  dis  toe.  Die  kringe  sluit 

weer.  Maar  wie  is  hierdie  man  wat  uit 

die  kraak  verskyn  . . . ’n  dier  van  die  forelstroom? 

Ek  het  nie  geweet  . . . ek  onthou  nou:  in  my  droom 

daar  anderkant  was  hy.  Hy  moes  altyd  in  die  nis 

gewees  het,  dreigend,  wagtend  op  die  oomblik  om  sy  lus 

te  stil  . . . en  hier  is  hy  nou.  God  laat 

ek  bid  dat  hy  my  nie  sal  vreet  nie  ...  die  kraak 

sluit  weer,  altyd  op  die  regte  oomblik  en  ek  weet 

dat  ek  altyd  hier  op  die  anderkant  met  my  leed 

sal  skuil.  Ek  voel  weer  heel.  Dis  kraak  weer 

en  ek  glo  nie  die  weses  is  meer 

daar  nie,  maar  ek  wonder  waarheen  hulle  is:  die  vet  rysmier, 
die  man  se  silwer  haar,  die  vrou  se  dyhaar,  forelstroomdier 
wat  die  kraak  so  volmaak  ... 

Biografiese  Aantekeninge : 

Vii*  dié  wat  daarin  belang  stel  siteer  ek  die  volgende  aanhalings 
uit  Hoofstuk  XII,  ..Diaghileff  and  Nijinsky:  Fact  and  Fiction”  van 
Arnold  Haskell  se  boek,  „Diaghileff”  (Gollancz,  1935).  Ek  noem  ook 
die  feit  dat  Diaghileff,  weens  die  kleur  van  sy  hare  (swart  en  silwer) 
onder  party  van  sy  kennisse  as  „die  silwer  bewer”  bekend  gestaan 
het.  Die  gedig  is  natuurlik  nie  beperk  tot  ’n  verwerking  van  die 
feite  van  Nijinsky  se  loopbaan  nie. 

„Dmghileff  certainly  loved  him,  and  eocpected 
entire  devotion,  but  he  saw  and  understood 
the  artist,  who  could  help  him  to  turn 
certain  dreams  into  reality.  Nijinsky,  on 
his  side,  loved  and  admired  this  man  . . . 

Psychologically  it  (their  relationship ) was  wrong, 
and  could  give  no  permanent  happiness  ...” 

„Jt  (Nijinsky’s  marriage)  is  most  logically  accounted  for, 
perhaps,  as  a subconscious  act  of  defiance  against  the  domination 
of  Diaghileff;  the  fceling  that  something  must  be  done  — and 
very  quickly  too  — while  hc  was  still  free.” 

„He  wus  ceaselessly  a prey  to  thoughts  which  held  him  a prisoner 
and  within  which  he  moved  as  in  a vicious  circle  ( Ansermet )” 

„A  man  so  grcatly  flattered,  with  whom 
feminine  conquests  would  have  been  easy, 
may  well  have  been  disgusted  at  the 
open  manner  in  which  women  courted  him.” 

„.  . . a man  going  slowly  insane,  whose 
most  terrible  symptom  was  a mania  of  persecution  ...” 

By  d ie  Jongeres 

(Hierdie  rubriek  is  ingestel  om  jonger  skrywers,  van 
wie  nog  geen  skeppingswerk  publiseer  is  nie,  aan  te  moedig 
om  van  hulle  beste  oorspronklike  pogings  aan  die  redaksie 
voor  te  lê  vir  keuring.  Voornemende  medewerkers  moet 
hulle  bydraes  duidelik  aandui  as  bedoel  vir  BY  DIE 
JONGERES.  Gedigte,  verhale  en  eenakters  word  graag  vir 
oorweging  ontvang.  Die  aantal  insendings  per  persoon  is 
nie  beperk  nie.  Vir  bydraes  wat  opgeneem  word,  word 
vergoed  teen  die  gewone  tarief.) 

HANS  DU  PLESSIS: 

Kruisweë 

Op  die  kruisweg  bly  die  eensaam  mens, 

Tussen  God  en  eie  dwarse  gang, 

Tussen  lewenslot  en  eie  wens. 

In  raaisels  staan  die  mens  sy  lewe  lang. 

En  op  gekruisde  weë  moes  Hy  sterf, 

Gespyker  teen  die  regop  paal  van  God, 

En  teen  die  dwarsbalk  van  die  mens,  wat  swerf 
Tussen  eie  strewes  en  sy  vaste  lot. 

En  in  daardie  bange  krisistyd, 

Toe  alles  duister  was  en  almal  treur 
En  alles  teen  Sy  dood  moes  stuit, 

En  toe  die  tempelvoorhang  skeur, 

Moes  Hy  die  weë,  aan  die  kruis,  alleen 
Met  Sy  gebroke  hggaam  saam  vereen. 


Boeke  Ontvang 


J.  M.  DE  VRIES:  TEKSTEN  EN 
VARIANTEN  VAN  A.  C.  W. 
STARING.  Zwolse  Drukken  en 
Herdrukken,  nr.  35;  prys:  ing'. 
13.90  gulde. 

J.  BOSCH:  Willem  Bilderdyk  — 
DE  ONDERGANG  DER  EER- 
STE  WARELD.  Zwolse  Druk- 
ken  en  Herdrukken,  nr.  36; 
prys:  ing.  10  gulde. 


L.  STRENGHOLT:  Lucas  Rot- 
gans  — ENEAS  EN  TURNUS. 
Klassieken  uit  de  Nederlandse 
Letterkunde,  nr.  11;  prys:  ing. 
3.50  gulde. 

W.  A.  P.  SMIT:  VONDEL  — 
VAN  PASCHA  TOT  NOAH, 
II.  Zwolse  Taal-  en  Letterkun- 
dige  Studies,  nr.  5b;  prys:  ing. 
15  gulde,  geb.  17.50  giilde. 

Oor  Boeke 


KORREKSIE;  Dl.  9 afl.  2,  bl.  94, 
20  r.  van  bo:  kamerkuns  moet 
lees  kameekuns. 

H.  S.  VAN  BLERK:  TWEE 
STUIWERS  VIR  ’N  MOSSIE. 
Afrikaanse  Pers-Boekhandel, 
Johannesburg,  1959.  Prys: 15/9. 
Hierdie  werk  staan  in  die  tradisie 
van  die  realisme  in  die  Afrikaanse 
romankuns.  Die  mynwerkersdorp, 
Lover’s  WaJk,  se  mense  word  op 
kenmerkende  wyse  deur  Van 
Blerk  hierin  uitgebeeld:  weer  die 
baie  karakters  wie  se  lewens 
in-  en  deurmekaarvleg,  die 
lewenswerklike  dialoog  wat  deur 
die  persone  gebruik  word,  die 
milde  humorsin  in  die  skrywer 
se  siening  van  die  mens. 

Ma  Taylor  se  losieshuis  is  ’n 
soort  kern  in  die  uitbeelding, 
want  eintlik  is  daar  geen  hoof- 
figuur  wat  die  tema  in  hom  dra 
nie.  Ds.  Tygerman  is  hiervoor  te 
vaag,  en  Peet  Scholtz  nie  tragies 
genoeg  uitgebeeld  nie  — wat  hy 
kry,  verdien  hy  ook  maar.  Maar 
wat  ’n  groot  doek;  en  dis  juis 
in  die  uitbeelding  van  die  kleiner 
karakters  waar  die  skrywer  sy 
beste  kuns  tot  dusver  lewer,  soos 
bv.  in  die  persoon  van  die  arm- 
salige  Manie  Krogh,  wat  te  bang 
is  om  te  lewe,  en  dus  kom  sy 
selfmoord  as  ’n  sekuur-berekende 
voleindiging.  Daar  is  ook  die 
ellendige  ou  Dietlof  de  Bon  wat 
so  ’n  kromskewe  Engels  bly 
praat,  en  wie  se  vrou  met  die 
grootvoet,  nugtere  konstabel  weg- 
loop.  Ook  die  religfieuse,  maar 
maniak-depressiewe  ou  Oom  Titus 
is  ’n  kameebeelding. 

Nêrens  kom  Van  Blerk  se 
humor  sterker  tot  uiting  in  hier- 
die  werk  as  in  die  selfmoord- 
toneel  van  Krogh  nie:  „Maar  hy 


sal  van  sy  dood  ’n  sukses  maak. 
Hy  neem  die  skeermeslemmetjie, 
kerf  een  keer,  twee  keer,  drie 
keer.  Dit  is  pynlik,  brandend  seer 
en  as  hy  van  sy  spiere  raaksny, 
word  sy  arms  lam  en  tintel  die 
pyn  deur  sy  hele  lyf  . . . Hy  moes 
elke  keer  bedroë  wegdraai,  teleur- 
gesteld,  omdat  waama  hy  soek, 
onvindbaar  was.”  Oom  Titus 
preek  teen  sedelike  verval,  maar 
sy  eie  dogter  loop  los  rond,  en 
die  ouman  sterf  bedroë,  lelik, 
nutteloos.  Nog  ’n  verlorene  onder 
die  verlorenes  is  Nora  Scholtz, 
vrou  van  die  mynwerker,  Peet;  sy 
sterf  van  kanker,  nadat  sy  haar 
man  verlaat  het,  en  die  toneel- 
speler,  Bertie  Vercuil  agterna- 
geloop  het.  Omdat  die  leser  nie 
werklik  ’n  insae  in  die  menslik- 
heid  van  Ds.  Tygerman  kry  nie, 
misluk  hy  as  saambindende  hoof- 
figuur,  en  gee  aan  die  bouplan 
van  die  werk  ’n  eienskap  van 
losheid,  van  motiewe  wat  nie  tot 
eenheid  geknoop  is  nie,  en  daar- 
mee  vervloei  die  intellektuele 
waarde  van  die  skrywer  se 
lewenswysheid  ietwat  uit  die 
werk. 

Kunstig  in  hierdie  werk  is  die 
dialoog.  Ou  Dietlof  de  Bon  se 
hele  minderwaardige  ou  lewe 
spreek  uit  elke  woord  wat  hy 
besig:  „ ,ChiIdrens,  its  a weighty 
case  this’.  JuIIe  kan  verloof  raak, 
maar  eers  as  Bisley  sy  blasting 
tieket  het.  Ons  moet  weet  dat 
’n  man  vir  ons  dogter  kan  sorg. 
Sy  is  goed  opgebringC.)  en  die 
beste  gewoond,  ^remember!’  ” 
Nora  Scholtz  se  klatergoud- 
lewenshouding  spreek  duidelik 
uit  alles  wat  sy  sê:  „ ,Ag  Laddie, 
ek  het  kanker  in  die  bors.  O maar 
toe  die  doctor  vSLn  opcration 
praat  — ag,  ek  wou  my  siek 

g^rens.  Toe  het  ek  aan  jou  gedink, 
Laddie  — and  I just  had  to  fly 
to  you/  ” 

Die  sielkundige  tipes  wat  uit- 
gebeeld  word,  bring  die  enigste 
afwisseling  in  die  verhaal,  maar 
bied  tewens  ook  interessante 
gegewens.  Peet  Scholtz  wat  ’n 
engel  ên  ’n  duiwel  kan  wees,  is 
iemand  met  ’n  krakie  in  sy  per- 
soonlikheid;  Mencke  wat  geloofs- 
genesing  probeer  toepas,  se  hele 
gedrag  is  die  van  die  obsessionele; 
Krogh  se  paranoiese  skuldgevoe- 
lens  dui  die  temeergedrukte,  met 
angsgevoelens-gevulde  persoon- 
likheid  aan;  Magrita  Schempers 
is  die  jeugdige  nimfomaan.  So 
word  hierdie  studie  van  die  myn- 
werkers  van  Lover’s  Walk  dan 
ook  ’n  uitbeelding  van  mense  in 
die  skadukant  van  die  lewe,  en 
die  realisme  van  die  werk  tree 
eintlik  dieper  as  die  boonste  laag, 
en  vat  eian  die  sur-realiteit  wat 
dan  eerder  die  abnormale  van 
elke  persoonlikheid  aandui. 

Van  Blerk  as  intellektueel  dui 
in  hierdie  werk  dat  lyding  en  leed 
alleen  iemand  na  aan  geluk  kan 
bring;  „God  red  nie  almal  nie. 
Hy  keur  hulle  vir  Sy  huis  en 
vir  Sy  ewige  plan.”  Almal  is 
nie  op  geluk  geregtig  nie,  asof 
hulle  nie  daarop  voorbestem  is 
nie:  „Dit  is  soos  saad  wat  mens 
uitsoek,  behandel  teen  siekte  en 
roes,  ent  en  kruis  om  die  weer- 
standvermoë  op  te  bou,  keer  op 
keer  in  die  grond  plaas  om  die 
goeie  vrugte  voort  te  bring.”  A1 
het  die  Vaderhuis  baie  woninge, 
gaan  nie  aJmal  daar  in  nie. 

C.  W.  H. 

ANNA  M.  LOUW:  AGTER  MY 

’N  ALBATROS.  Tafelberg- 

Uitgewers,  Kaapstad,  1959. 

Prys:  15/-. 

Dit  is  een  van  die  acintreklikste 
reisverhale  wat  ek  nog  in  enige 


taal  gelees  het.  Ek  hou  van  die 
skryfster  se  gevoel  vir  die  atmos- 
feer  van  ’n  stad,  dorp  of  kamer, 
haar  peilende  insig  in  die  gemoe- 
dere  van  mense,  haar  beelding 
van  situasies,  haar  reddende 
humorsin,  oorspronklike,  rapat 
taalgebruik. 

Haar  uitsprake  is  die  van  ’n 
uitgelese,  fyngevoelige  besoek- 
ster,  wat  die  werklikheid  agter 
die  uiterlike  indruk  versin: 
„Parys  is  oud  en  somber  en  lê 
op  sterwe”,  „Waarom  praat 
niemand  ooit  van  die  stilte  in 
Vene-sië  nie?  Waarom  praat 
niemand  van  die  werklik  skok- 
kende  verwaarlosing  van  die 
geboue,  of  van  die  onsindelikheid 
van  die  kanale  en  nou  straatjies 
nie?”,  of:  „Ek  het  nie  geweet 
dat  die  Engelse  so  ntce  is  nie.  Ek 
het  nie  geweet  dat  hulle  so  vrees- 
lik  hoflik,  so  behulpsaam,  so 
verdraagsaam,  so  gelate  is  nie. 
Hulle  laat  my  onwillekeurig  dink 
aan  ’n  kraal  stampvol  mak  diere 
wat  beweeg  word  deur  ’n  swyende 
verbond  om  nie  op  mekaar  se 
tone  te  trap  nie.”  En  sy  sluit 
só  af:  „En  ek  weet,  soos  so  baie 
terugkerende  reisigers  al  gerweet 
het,  dat  ek  voortaan  my  land 
met  groter  ontsag,  met  groter 
begrip  en  met  meer  toewyding 
as  ooit  tevore  sal  liefhê.”  Dit  is 
’n  ryke  ervaring  om  hierdie  boek 
te  lees,  juis  omdat  die  geestes- 
inhoud  hoog  bo  die  alledaagse  en 
oppervlakkige  ingestel  is. 

’n  Mens  geniet  dikwels  die 
humor  van  opmerkinge  soos: 
„Zwetschken  heet  die  blou 
pruime,  en  dis  van  hulle  dat 
Hans  se  ma  haar  pruimkluitjies 
maak,  daardie  heerlike  nagereg 
waaraan  Vicki  Baum  se  Oosten- 
rykse  oupa  hom  by  geleentheid 
van  ’n  gedenkwaardige  manltyd 
doodgeëet  het.”  Of  hierdie  sê: 

„E)ie  Franse  werk  nie  hard  nle. 
Sommige  winkels  is  ook  sommer 
goe’dsmoeds  op  die  onmoontlikste 
tye  toe,  soos  byvoorbeeld  ’n  blom- 
winkel  op  ’n  Woensdagoggend  om 
elfuur  en  ’n  broodwinkel  op  ’n 
Masjadagoggend  om  tienuur.” 
Ook:  ,,L.inks  van  ons  sit  ’n 
Franse  meisie  in  die  omhelsings 
van  ’n  donkerbruin  Indonesiër. 
Dis  die  enigste  tekcn  van  belang- 
stelling  in  die  lewe  wat  ek  van- 
aand  in  die  métro  merk.”  Dit  is 
juis  hierdie  tipering  van  die 
kleinere,  subjektiewe  belewinge 
wat  die  werk  waardevol  maak, 
die  reiservaringe  tot  menslike 
waardes  kondenseer. 

Die  ennui  van  die  Westerling 
spreek  veral  uit  die  verveelde 
besoek  aan  ’n  nagklub:  ,,In  hier- 
die  nagklubs  is  daar  seremonie- 
meesters  wat  met  afgryslike 
geforseerde  opgewektheid  die 
danseresse,  die  sangeresse  en  die 
diseuses  wat  optree,  voorstel  by 
die  besoekers.  Die  geestighede  is 
net  so  flou  en  sonder  sprankel  as 
die  sjampanje.”  Die  skryfster  het 
gevind  dat  die  Afrikaner  se  leef- 
wyse  en  die  van  die  Engelse  baie 
ooreenstem,  sy  verhaal  van  die 
Hollanders  se  vlyt  en  sindelik- 
heid,  en  die  feit  dat  hulle  nie  die 
knie  buig  om  geld  van  toeriste 
te  ontvang  nie,  van  die  koue 
saaklikheid  waarin  Oos-Berlyn 
geknel  is,  van  die  vrolike  Oosten- 
rykers,  die  „gevoorskootte  Swit- 
sers.” 

Naas  taalgebruik  wat  plesier 
gee,  soos:  ,,die  plebejers  onder 
die  seevoëlbevolking,”  wolke  . . . 
wat  „oor  die  see  haas  soos  don- 
kergrys  henne  wat  nes  soek,” 
„Hans  is  net  so  rusteloos  soos 
’n  Karooboer  wat  reent  verwag,” 
kry  mens  ongelukkig  ook  woord- 
gebruik  soos  „konkreetblokke” 
(P-  75),  „ent”  (p.  107),  maar  dit 


sou  vitterig  wees  om  dle  paar 
glipse  te  noem,  want  die  taal 
van  hierdie  reisverhaal  is  ge- 
skoolde  taal,  beeldend,  die  taal 
van  ’n  gestileerrde  skryftalent. 

ANDRÊ  P.  BRINK:  DIE 

GEBONDENES.  Afrikaanse 

Pers-Boekhandel,  1959. 

Dit  is  nog  nie  ’n  voigroeide 
roman  nie,  maar  terselfdertyd 
toon  hierdie  werk  dat  daar  veel 
te  verwagte  is  van  ’n  jong 
skrywer  wat  reeds  so  ’n  skepping 
die  iig  kan  laat  sien. 

Dit  is  in  die  konstruksie  waar 
André  Brink  in  hierdie  werk  m.i. 
tekortskiet.  Sy  doek  is  te  groot, 
hy  poog  om  te  veel  menslikheid 
teen  ’n  historiese  agtergrond  te 
plaas,  en  alhoewel  die  historiese 
atmosfeer  werklik  bevredig,  be- 
vredig  die  mense  in  daardie 
milieu  nie:  dis  of  hulle  te 
,,modern”  is,  maar  eintlik  is  hulle 
almal  te  veel  soos  die  skrywer 
self.  As  die  werk  van  hierdie 
element  bevry  was,  was  die 
persone  beter  kenbaar,  duideliker 
wesens.  Alwyn  dink  nog  te  bont 
om  ’n  eenheidsindruk  na  te  laat, 
ook  handel  hy  te  handpopagtig 
om  te  bevredig  as  aparte  mens. 
Dit  geld  dan  ook  vir  Susan  en 
vir  Vorster,  in  mindere  mate  vir 
oubaas  Grant  en  die  mense  van 
die  Trek. 

Omdat  die  mense  nie  klaar 
uitgehou  is  uit  die  verbeelding 
van  die  skrywer  nie,  is  sommige 
situasies  vaag  en  selfs  naief; 
Alwyn  se  verskyning  voor  die 
hof,  die  dood  van  Linda,  e.a.  Tog 
is  ’n  aantal  situasies  klaar  soos 
in  die  lewe  daargestel:  die  arme 
Liepie  se  malwording,  die  stryd 
met  die  slaaf,  Willem,  o.a. 

In  hierdie  stadium  is  Brink  in 
staat  om  kleinbeelde  te  skep  wat 
nog  nie  in  die  geheel  behoorlik 


97 


geïntegTeer  is  nie;  soms  bou  hy 
’n  insident  sekuur  op,  maar  dan 
kan  hy  plotseling  weer  die  be- 
reikte  effek  verdoesel,  soos  die 
verhouding  tussen  Alwyn  en 
Susan  — die  pit  is  dor.  Die  span- 
ning  tussen  die  le-iers  word  te 
maklik  verslap,  kom  nooit  tot 
iets  hewigs  soos  dit  miskien  móét 
tussen  sulke  sterk  individualiste 
nie,  terwyl  kleiner  struwelinge 
onnodig  beklemtoon  word,  soos 
bv.  die  stout  seuns  wat  deur 
Alwyn  gestraf  word. 

Brink  se  skryfmanier  is  apart 
en  aantreklik.  Hy  bou  mooi  sinne, 
maar  soms  verval  hy  in  die  strik 
van  struktuurgrepe  soos:  „Die' 
melkweg  vang  hom  in  sy  wind- 
sel.”  Meer  direktheid,  ’n  naakter 
beelding  sal  sy  styl  ten  goede 
verhelder.  Aan  die  anderk^mt  is 
Brink  se  manier  om  mee  te 
deel  selde  vervelend  of  slap;  daar 
bly  steeds  iets  dinamies  in  sy 
verteltrant;  daar  is  beweging, 
kleur  in  die  verhaalelement. 

Omdat  die  groter  eenheid  yan 
mense,  omgewing  en  gebeure  nie 
heeltemal  bereik  is  nie,  kry  die 
tema  nie  die  volle  krag  van  „die 
gebondenes”  nie.  Die  stuk  lewens- 
beskouing  wat  Brink  ons  wou 
gee,  straal  nie  helder  deur  nie. 
Miskien  het  hy  nie  ,,groot”  ge- 
noeg  karakters  gekies  nie: 
Vorster  bly  ’n  lieplapper,  en  dit 
skeel  weinig  wat  nou  juis  met 
hom  gebeur;  Alwyn  se  liefde  vir 
sy  moeder  en  sy  nooi  kan  mens 
maar  nie  voldoende  oortuig  om 
roerend  te  wees  nie,  m.a.w.  nog 
die  vlees  nog  die  gees  hou  sy 
hoófkarakters  werklik  „gebonde”, 
en  die  werk  bly  ’n  skryfoefening, 
’n  voorbereiding  vir  ’n  groter 
uitbouing  van  ’n  werklik  kunstige 
eenheid  tussen  die  mens  en  sy 
heimlikste,  heiligste  strewe. 

Ek  meen  dat  hierdie  jong 


skrywer,  as  hy  hom  met  toewy- 
ding  kan  de-urdrenk  van  sy  tema 
soos  dit  uit  bepaalde  stof  kan 
groei,  iets  groots  sal  kan  lewer. 

C.  W.  H. 

ANDRE  DEMEDTS:  Z>E 

LEVENDEN  EN  DE  DODEN. 

Uitgewer : Dewclée  de  Brouwer, 

Brugge-Breda,  1959. 

Gaandeweg  het  Andre  Demedts 
in  België  een  van  die  belangrikste 
romanskrywers  geword  van  sy 
geslag.  Voorheen  het  ons  reeds 
ons  lesers  se  aandag  gevra  vir 
sy  werk.  So  pas  het  ’n  nuwe 
roman  van  hom  die  lig  gesien 
wat  deur  sy  land  „belcroon  is  met 
goud”:  De  Levenden  en  de  Doden. 

Dis  ’n  merkwaardige  skepping, 
wat  mens  met  vreugde  en  innige 
voldoening  lees.  Dit  gaan  oor  die 
vreemde  weg  wat  God  volg  om 
die  mens  te  lei  na  sy  bestemming. 
’n  Sendingpriester  uit  Sjina  be- 
vind  hom  met  die  uitbreek  van 
die  tweede  wêreldoorlog  in  Rome 
en  kon  nie  weer  na  sy  sendingpos 
terugkeer  nie.  Die  vraag  kwel 
hom  waarom  juis  hy  op  daardie 
tydstip  van  sy  aangewese  werk- 
gebied  afgeskei  moet  word?  Dit 
sal  lank  duur  voordat  die'  ant- 
woord  aan  hom  openbaar  word. 
Hy  keer  tydelik  terug  na  sy 
moederorde  in  België,  waar  hy 
aan  die  werk  gestel  word  as 
onderwyser  van  die  kinders  vain 
sy  eie  volksgenote. 

So  maak  hy  kennis  met  ’n 
skrander  leerling  wat  geestelik 
spore  van  onewewigtigheid  toon; 
tussen  hulle  ontstaan  ’n  nouer 
band.  Intussen  versprei  die 
wêreldbrand  tot  oor  België,  die 
besetting  vind  plaas,  en  dan  sien 
ons  al  die  moontlike  reaksies  vaii 
’n  volk  onder  bedwang:  passiewe 
verset,  daadkragtige  verset, 
,,kolaborasie”  of  medewerking 

met  die  vyand  om  persoonllke 
gewin  of  om  volksgenote  uit  die 
pekel  te  red,  verraad  van  jou 
makkers  om  gewin,  of  doodge- 
wone  papbroekigheid.  Die  priester 
en  sy  leerling  raak  albei  op  ver- 
skillende  maniere  by  die  gebeur- 
tenisse  betrokke  en  ons  leef  die 
spanning  van  die  besetting  en 
die  ,,bevryding”  mee  en  die  uit- 
barsting  vaji  opge'kropte  gevoe- 
lens  wat  daama  volg. 

Die  leerling  word  deur  sy 
volksgenote  gevang  en  aangekla 
van  heul  met  die  vyand,  en  tot 
die  dood  veroordeel.  Die  priester 
span  sy  uiterste  kragte  in  om  die 
verdoemde  te  red,  maar  alles  is 
verlore,  en  aan  hom  word  die 
geleentheid  gebied  om  saam  met 
die  veroordeelde  die  laaste  paar 
tree  na  die  galg  af  te  lê  nadat 
hy  hom  gebring  het  op  die  pad 
van  die  geloof.  Wanneer  die 
noodlotsuur  aanbreek,  wis  die 
priester  waarom  dit  so  beskik 
was  dat  hy  hom  in  Europa  moes 
bevind  tydens  hierdie  oorlog. 

Demedts  se  verhaalkuns  het  in 
hierdie  roman  tot  volle  rypheid 
uitgegroei,  veral  ook  omdat  sy 
menslikheid  en  persoonlikheid 
volle  vorm  aangeneem  het.  Mens 


sien  dit  in  die  manier  waarop 
hy  die  skokkende  gebeurtenisse 
tydens  die  besetting  van  sy  vader- 
land  in  hom  kon  opneem  en  dit 
kalm  en  bedaard  vertel  sonder 
veroordeling  en  sonder  bitterheid, 
omdat  hy  die  grenselose  vertroue 
het  in  die  Skepper.  Elke  mens 
gaan  sy  noodlot  tegemoet  soos 
dit  vir  hom  voorberei  word  deur 
sy  eie  persoonlikheid,  en  dis 
onnodig  dat  sy  medemens  nog 
hand  hoef  by  te  sit  om  hom  verder 
die  ongelyk  in  te  help.  A1  wat 
mens  moet  doen  is  om  ’n  helpende 
hand  aan  die  vergrypers  toe  te 
steek  en  om  hulle  ondergang  te 
versag  deurdat  jy  hulle  in  hulle 
swakheid  en  ellende  begryp. 
Omdat  DemeKÍts  as  mens  groot 
uitgegToei  het,  sonder  bitterheid 
cn  vol  liefde,  wetende  dat  alles 
in  die  lewe  tog  maar  neerkom  op 
die  verhouding  van  die  mens  tot 
God,  het  sy  roman  uitgegroei  tot 
groot  kuns  wat  mens  tot  verry- 
king  van  jou  gees  opneem. 

Om  sy  kalmte,  groot  menslik- 
heid,  insig  in  die  hart  van  sy 
medemens,  is  dit  ’n  roman  wat 
aan  ’n  groot  leserskring  veel 
vreugde  sal  verskaf. 

A.  J.  C. 


ELATA 

